text:
འབྲུག་གིས་ འཛམ་གླིང་ཕྱོགས་རིས་མེད་པའི་ཚོགས་སྡེའི་ ཞལ་འཛོམས་ནང་གྲལ་གཏོགས།
༣༡/༨/༢༠༡༢ ༉ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ འཛམ་གླིང་ཕྱོགས་རིས་མེད་པའི་ཚོགས་སྡེའི་ ཞལ་འཛོམས་ཐེངས་༡༦ པའི་ནང་ བཅའ་མར་གཏོགས་ནིའི་དོན་ལུ་ ཁ་ཉིནམ་ ཨི་རཱན་གྱི་རྒྱལ་ས་ ཏཱེ་རཱན་ལུ་ ལྷོདཔ་ཅིག་ར་ ཨི་རཱན་གྱི་སྲིད་འཛིན་ མཱ་མཱུཌ་ ཨཱ་མ་དི་ནི་ཇེཌ་དང་གཅིག་ཁར་ མཇལ་ཕྲད་གནང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:04 PM No comments:
སྲོས་རྒེད་འོག་གི་ ཕྱགས་སྙིགས་ཚུ་ ཐིམ་ཕུ་ལུ་བཙོང་ཡོདཔ།
༣༡/༨/༢༠༡༢ ༉ སྲོས་དང་ ནཱ་རོ་ གླིང་བཞི་ལ་སོགས་པའི་ ས་ཁ་མཐོ་སའི་ ས་གནས་ཚུ་ནང་ དབྱར་རྩྭ་དགུན་འབུབ་ བསྡུ་བསྒྱོམ་འབད་མི་དང་ ལྟ་བཤལ་དང་ ལ་བཤལ་ནང་ འགྱོ་མི་ཚུ་གིས་ ཕྱགས་སྙིགས་ཚུ་ ག་ལྷོད་བཀོག་བཞག་སྟེ་ ཁམས་ལོག་སི་སི་བཟོ་བའི་ ཉོགས་བཤད་ཚུ་ བཀོད་ཡོདཔ་ཨིན་རུང་ ད་ལས་ཕར་ ས་གནས་ཚུ་ ཧིང་སངས་ས་སྦེ་ བཞག་ཚུགས་པའི་ གོ་སྐབས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:00 PM No comments:
དབྱར་རྩྭ་དགུན་འབུབ་ཚུ་ གཞན་གྱི་ས་ཁོངས་ནང་ལས་ བསྡུ་བསྒྱོམ་འབད་བའི་ཚ་གྱང་།
༣༡/༨/༢༠༡༢ ༉ ཁ་ཙ་ དབང་འདུས་ཕོ་བྲང་རྫོང་ཁག་ཚོགས་འདུ་ཐེངས་༤ པ་འཚོགས་པའི་སྐབས་ གནད་དོན་གཙོ་བོ་ཅིག་ དབྱར་རྩྭ་དགུན་འབུབ་བསྡུ་བསྒྱོམ་འབད་མི་ཚུ་གིས་ རང་སོའི་རྫོང་ཁག་དང་ རྒེད་འོག་གི་ བཅད་མཚམས་ནང་མིན་པའི་ ས་ཁོངས་གཞན་ཚུ་ནང་ཡང་ ཧམ་འཛུལ་འབད་བའི་སྐོར་ གྲོས་བསྡུར་བྱུང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:57 PM No comments:
སང་ཕོད་ལས་ སྐྱེངས་མཁར་རྒེད་འོག་ནང་ གློག་མེའི་ཞབས་ཏོག་ལྷོད་ནི།
༣༡/༨/༢༠༡༢ ༉ སྐྱེས་ལོ་༡༣ ལང་མི་རྡོ་རྗེ་(མིང་ངོ་མ་མེན་)དེ་ ཡུ་ལྡི་རི་མི་སྡེ་སློབ་གྲྭའི་ སློབ་ཕྲུག་ཅིག་ཨིནམ་ད་ ཁོ་ར་ དཔེ་ཆ་ལྷབ་མ་ཚུགས་པའི་ཁར་ འཕྲལ་འཕྲལ་སྦེ་ར་ སློབ་དཔོན་གྱིས་ ཁོ་ལུ་ ཚོགས་བརྡ་བཏང་པའི་སྐབས་ ཁོ་རའི་ཁྱིམ་ནང་ གློག་མེ་ལྷོད་པ་ཅིན་ དཔེ་ཆ་ལེགས་ཤོམ་སྦེ་ ལྟ་ཚུགས་ནི་ཨིན་པའི་ མནོ་བསམ་བཏང་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
གནས་ཚུལ་མདོར་བསྡུས།
༣༡/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM No comments:
ཟངས་མདོག་དཔལ་རི་ལྷ་ཁང་གི་ བདག་དབང་ག་ལུ་ཡོདཔ་ཨིན་ན?
༣༡/༨/༢༠༡༢ ༉ བསམ་གྲུབ་ལྗོངས་མཁར་གྱི་ རྫོང་ཁག་སྨན་ཁང་ཁ་ཐུག་ལུ་ཡོད་མི་ ཟངས་མདོག་དཔལ་རི་ལྷ་ཁང་དེ་ ཉམས་སྐྱོན་ཤོར་ཡོད་རུང་ ཁྲོམ་སྡེ་དང་ སྒེར་མི་ཅིག་གི་བར་ན་ ས་ཆའི་བདག་དབང་སྐོར་ ཉོགས་འཛིན་ཐོན་མི་ལུ་བརྟེན་ རྒྱུན་སྐྱོང་འཐབ་མ་ཚུགས་པར་ ལུས་ཏེ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM No comments:
རྫོང་ཁའི་གསར་ཤོག་གི་ སྤུས་ཚད་ཚུ་ སྐྱོ་དྲགས་སྦེ་ར་ གནས་ཡོདཔ།
༣༡/༨/༢༠༡༢ ༉ རྒྱལ་ཡོངས་སྐད་ཡིག་རྫོང་ཁ་ གོང་འཕེལ་གཏང་ནིའི་དོན་ལུ་ རྫོང་ཁའི་གསར་ཤོག་ཚུ་ཡང་ གནས་ཚད་ཅན་སྦེ་ བཏོན་དགོཔ་མ་ཚད་ ཨིང་ལིཤ་གསར་ཤོག་ཚུ་དང་ འདྲ་མཉམ་སྦེ་ རྫོང་ཁའི་གསར་ཤོག་ཚུ་ཡང་ བཏོན་དགོཔ་སྦེ་ བཟོ་ཡོདཔ་ཨིན་རུང་ ད་རེས་ནངས་པ་ རྫོང་ཁའི་གསར་ཤོག་ཚུ་ སྤུས་ཚད་ཅན་སྦེ་ བཏོན་མ་ཚུགས་པའི་ དཀའ་ངལ་བྱུང་དོ་ཡོད་པའི་ མཐོང་གསལ་བྱུངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:30 PM No comments:
གནས་ཚུལ་མདོར་བསྡུས།
༣༠/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:05 PM No comments:
རྡོ་གཞོང་དགོན་པའི་ དུར་ཁྲོད་ལུ་ མཐུན་རྐྱེན་ཚུ་ བཟོ་སྐྲུན་འབད་ནི།
༣༠/༨/༢༠༡༢ ༉ ཀྲོང་གསར་ནུབ་སྦིས་རྒེད་འོག་ རྡོ་གཞོང་དགོན་པའི་དུར་ཁྲོད་དེ་ ཉེ་འདབས་ཀྱི་ རྒེད་འོག་ཚུ་གིས་ ལག་ལེན་འཐབ་དོ་ཡོདཔ་ཨིན་རུང་ ལག་ལེན་འཐབ་ཚར་བའི་ཤུལ་ལས་ ཕྱགས་སྙིགས་ཚུ་ ག་ལྷོད་བཀོག་བཞག་མི་དེ་གིས་ གཞུང་ལམ་བདའ་སྟེ་ འགྲུལ་སྐྱོད་འབད་མི་ཚུ་ འདྲོག་འཇིགས་འཐབ་བཅུག་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:00 PM No comments:
ནང་འཁོད་ཚོད་བསྲེའི་ཐོན་སྐྱེད་རང་ལྡང་བཟོ་ནིའི་ཐབས་བྱུས།
༣༠/༨/༢༠༡༢ ༉ སྤྱི་ལོ་༢༠༡༤ ལས་ རྒྱལ་ཁབ་ནང་འཁོད་ལས་ཐོན་མི་ ཚོད་བསྲེ་ཚུ་གིས་ རང་འཚོ་རང་ལྡང་སྦེ་ གནས་ཚུགས་ནིའི་དོན་ལུ་ ཐབས་བྱུས་ལག་ལེན་ འཐབ་བཞིན་དུ་ཡོད་མིའི་གྲས་ལས་ གཅིག་ ཁ་ཙ་ དབང་འདུས་ཕོ་བྲང་ བ་ཇོ་ཐང་ལུ་ སོ་ནམ་ལྷན་ཁག་གིས་ འགྲེམ་སྟོན་འབད་མི་ སྔོ་ཚལ་འཛུགས་སྐྱོང་ཤེལ་ཁྱིམ་ནང་ ཚོད་བསྲེ་འཛུགས་སྐྱོང་ འབད་མི་དེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:58 PM No comments:
འཕྲོ་མཐུད་ཤེས་ཡོན་ལས་རིམ་ལུ་བརྟེན་པའི་ གྲུབ་འབྲས་གསལ་སྟོན།
༣༠/༨/༢༠༡༢ ༉ འཛམ་གླིང་ནང་ ཤེས་ཡོན་དེ་ མི་སྡེའི་ནང་ ག་ཅི་ལས་ཡང་ རིན་ཐང་ཅན་ཅིག་ཨིན་པའི་ངོས་འཛིན་ཐོག་ འབྲུག་ལུ་ཡང་ ཤེས་རིག་གི་སྲིད་བྱུས་ཚུ་ འགོ་བཙུགས་ཏེ་ ད་ཚུན་ ཤེས་རིག་གོང་འཕེལ་གྱི་གནས་སྟངས་ གོང་འཕེལ་འགྱོ་བཞིན་དུ་ཡོད་པའི་ནང་ལས་ ཧེ་མ་ ཤེས་རིག་གི་གོ་སྐབས་ མ་ཐོབ་མི་ཚུ་གི་དོན་ལུ་ གཞི་རྟེན་ཤེས་ཡོན་དང་ འཕྲོ་མཐུད་ཤེས་ཡོན་ལས་རིམ་ འགོ་བཙུགས་མི་དེ་གིས་ ཕན་ཐོགས་སྦོམ་བྱུང་ཡོད་པའི་ གསལ་སྟོན་འབདཝ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
གཡང་འཕེལ་གྱི་ མདའ་རྩེདཔ་དྲག་ཤོས་ བཙག་འཐུའི་ལམ་ལུགས་ བསྒྱུར་བཅོས་འབད་ཡོདཔ།
༣༠/༨/༢༠༡༢ ༉ དུས་ཅི་ལས་འགོ་བཙུགས་ཏེ་ གཡང་འཕེལ་གྱི་ མདའ་རྩེད་འགྲན་བསྡུར་ནང་ལས་ མདའ་རྩེདཔ་དྲག་ཤོས་ བཙག་འཐུ་འབད་ནིའི་ ལམ་ལུགས་དེ་ བསྒྱུར་བཅོས་འབད་ཡོད་མི་དེ་ཡང་ ལམ་ལུགས་དེ་ནང་ དཀའ་ངལ་ཡོད་མི་ཚུ་ བསལ་ཐབས་ལུ་དམིགས་ཏེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM No comments:
ཚོང་བསྒྲགས་ཚུ་ སྔར་ག་ཨིནམ་སྦེ་ར་ བགོ་བཀྲམ་ཐོག་བྱིན་ནི།
༣༠/༨/༢༠༡༢ ༉ འབྲུག་གི་བཙག་འཐུ་ལྷན་ཚོགས་ཀྱིས་ བདུན་ཕྲག་༢ དེ་ཅིག་གི་ཧེ་མར་ མི་མང་ལུ་ བརྡ་སྤྲོད་འབད་ནིའི་དོན་ལུ་ ཚོང་བསྒྲགས་དང་ ཁྱབ་བསྒྲགས་ བཙག་འཐུ་དང་འབྲེལ་བའི་ བརྡ་དོན་ཚུ་ གདམ་ཁ་ཅན་གྱི་ བརྡ་བརྒྱུད་གསུམ་བརྒྱུད་དེ་ གསལ་བསྒྲགས་འབད་ནི་གི་ གྲོས་ཐག་བཅད་མི་དེ་ ཆ་མེད་བཏང་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:51 PM No comments:
ཁྲོམ་སྡེའི་འཐུས་མི་ཚུ་ལུ་ ཚོགས་ཡོན་འདྲ་མཉམ་མེདཔ།
༣༠/༨/༢༠༡༢ བསམ་གྲུབ་ལྗོངས་མཁར་ཁྲོམ་སྡེ་ཚོགས་འདུའི་ནང་ གནད་དོན་གཙོ་བོ་ར་ ཚོགས་ཡོན་འདྲ་མཉམ་མེད་པའི་སྐོར་ གྲོས་བསྡུར་འབད་ཡོདཔ།
༉ ཁ་ཙ་ མཇུག་བསྡུ་མི་ བསམ་གྲུབ་ལྗོངས་མཁར་གྱི་ ཁྲོམ་སྡེ་ཚོགས་འདུའི་ གྲོས་འཛོམས་ཐེངས་གསུམ་པའི་ནང་ བདེ་བ་ཐང་ཀེབ་སིའི་འཐུས་མི་ བཀྲིས་སྟོབས་རྒྱས་དེ་ ཁྲོམ་སྡེ་ཚོགས་འདུའི་ ཁྲི་འཛིན་འོག་མ་སྦེ་ བཙག་འཐུ་གྲུབ་ནུག།
༉ ཁ་ཙ་ མཇུག་བསྡུ་མི་ བསམ་གྲུབ་ལྗོངས་མཁར་གྱི་ ཁྲོམ་སྡེ་ཚོགས་འདུའི་ གྲོས་འཛོམས་ཐེངས་གསུམ་པའི་ནང་ བདེ་བ་ཐང་ཀེབ་སིའི་འཐུས་མི་ བཀྲིས་སྟོབས་རྒྱས་དེ་ ཁྲོམ་སྡེ་ཚོགས་འདུའི་ ཁྲི་འཛིན་འོག་མ་སྦེ་ བཙག་འཐུ་གྲུབ་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:50 PM No comments:
བང་ལ་དེཤ་ལུ་ ཨེ་པཱལ་ཕྱིར་ཚོང་འཐབ་ནི་མཚམས་འཇོག།
༣༠/༨/༢༠༡༢ ༉ དུས་ཅི་ དངུལ་ཐོག་ཨེ་པཱལ་ཕྱིར་ཚོང་འཐབ་ཐོག་ལས་ ཕྱི་དངུལ་ཡུ་ཨེསི་ཌོ་ལར་ནང་ འོང་འབབ་བཟོ་ཚུགས་ནི་བཟུམ་ཅིག་མེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:47 PM No comments:
སཱག་ལུང་ཕྱོགས་རྒྱལ་ཁབ་གཞན་ཚུ་དང་ གློག་མེ་ཚོང་འབྲེལ་འཐབ་ནི།
༣༠/༨/༢༠༡༢ ༉ འབྲུག་གིས་ སྤྱི་ལོ་༡༩༨༦ ལས་འགོ་བཙུགས་ གློག་ཤུགས་ཐེབས་ཚུ་ རྒྱ་གར་རྒྱལ་ཁབ་ནང་ ཕྱིར་བཙོང་འབད་དོ་ཡོདཔ་ད་ ད་ལས་ཕར་འབད་རུང་ གློག་ཤུགས་ཚུ་ ཡར་སེང་ཐོག་ ཕྱིར་བཙོང་འབད་ནི་ཨིན་ཟེར་ གློག་མེ་དང་ གློག་མེ་ལམ་ལུགས་ལས་ཁུངས་ཀྱི་ ཡོངས་ཁྱབ་མདོ་ཆེན་ ཡེ་ཤེས་དབང་འདུས་ཀྱིས་ ཁ་ཙ་ ཐིམ་ཕུ་ལུ་འཚོགས་མི་ རྒྱལ་སྤྱིའི་ས་མཚམས་བརྒྱུད་དེ་ རྒྱུན་ཐག་ཐོག་ ནུས་ཤུགས་ཚོང་འབྲེལ་ཞལ་འཛོམས་ཀྱི་སྐབས་ལུ་ སླབ་ཡོདཔ་ཨིན།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:46 PM No comments:
རྙིང་ཤོས་ཅིག་ཨིན་མི་ གློག་མེ་འཕྲུལ་ཁང་ ཉམས་བཅོས་འབད་དོ་ཡོདཔ།
༢༩/༨/༢༠༡༢ ༉ བཀྲིས་སྒང་ཆེ་ན་རི་ལུ་ཡོད་པའི་ གློག་མེ་འཕྲུལ་ཁང་ཆུང་བ་དེ་ལུ་ ཆུ་རུད་ཀྱིས་ གནོད་སྐྱོན་རྐྱབ་སྟེ་ ལོ་༨ ལང་བའི་རྒྱབ་ལས་ ད་རེས་ ཉམས་བཅོས་ཀྱི་ལཱ་ཚུ་ འབད་བའི་བསྒང་ཡོདཔ་ད་ གློག་མེ་འཕྲུལ་ཁང་དེ་གིས་ གློག་ཤུགས་ཀི་ལོ་ཝཱཊ་༧༠༠ ཐོན་སྐྱེད་འབད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:52 PM No comments:
ཨེ་མི་རི་ཀ་དང་ཕྱདཔ་ད་ ཇ་པཱན་གྱི་ ལྟ་བཤལ་མང་སུ་འོང་དོ་ཡོདཔ།
༢༩/༨/༢༠༡༢ ༉ ན་ཧིང་ཚུན་ འབྲུག་ལུ་འོང་མི་ ལྟ་བཤལ་པའི་གྱངས་ཁ་ མཐོ་ཤོས་དེ་ ཨེ་མི་རི་ཀ་ལས་ཨིན་རུང་ དུས་ཅི་འབདཝ་ད་ སྤྱི་ཟླ་༧ པ་ཚུན་གྱི་ ནང་འཁོད་ལུ་ར་ ཇ་པཱན་གྱི་ ལྟ་བཤལ་པའི་གྱངས་ཁ་དེ་ མཐོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:46 PM No comments:
ད་རིས་ མཐའ་བཅད་འོག་མའི་ རྩེད་འགྲན་འབད་ནི།
༢༩/༨/༢༠༡༢ ༉ ཁ་ཙ་ ལས་ཁུངས་ཁག་གི་བར་ན་ ཕུཌ་བཱོལ་རྩེད་འགྲན་འབད་བའི་སྐབས་ འབྲུག་རྒྱལ་ཡོངས་དངུལ་ཁང་དང་ བློན་ཆེན་ཡིག་ཚང་གིས་ ད་རིས་ རྩེད་འགྲན་འབད་ནི་ཨིན་མི་ མཐའ་བཅད་འགྲན་བསྡུར་ འོག་མའི་ནང་ ལྷོད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:40 PM No comments:
གུང་པ་༣༠ ལུ་ ཕན་ཐོགས་འབྱུང་ནི་ཨིན་མི་ སྣུམ་འཁོར་ལམ།
༢༩/༨/༢༠༡༢ ༉ ཆུ་རྫོང་ཁག་ ཕུན་ཚོགས་གླིང་ཁྲོམ་སྡེ་ གུ་རུང་གྲང་ར་རྒེད་འོག་ མ་ལ་བ་ཤི་གཡུས་ཚན་གྱི་ མི་སེར་སོ་ནམ་ཚུ་གི་དོན་ལུ་ སྣུམ་འཁོར་ལམ་བསལ་ནི་ འགོ་བཙུགས་ཡོད་མི་ལུ་བརྟེན་ མི་སེར་ཚུ་གི་ རེ་འདོད་གྲུབ་ཚུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:37 PM No comments:
གཡུས་མི་ཚུ་གིས་ ཨོམ་བཀྲམ་སྤེལ་འབད་མ་བཏུབ་པའི་དཀའ་ངལ།
༢༩/༨/༢༠༡༢ ༉ ཀྲོང་གསར་རྫོང་ཁག་ བྲག་སྟེང་རྒེད་འོག་གི་ བྲག་སྟེང་ཨོམ་སྤྱི་མཐུན་ཚོགས་པའི་ ཨོམ་བཀྲམ་སྤེལ་འབད་མི་ གཡུས་ཁའི་འཐུས་མི་ཚོགས་པ་ཚུ་གིས་ ཨོམ་བཀྲམ་སྤེལ་འབད་མ་བཏུབ་པའི་ དཀའ་ངལ་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:35 PM No comments:
ཉ་རྡོ་བསྲེགསམ་གིས་ འོང་འབབ་ལེགས་ཤོམ་བཟོ་ཚུགས་པའི་རེ་བ།
༢༩/༨/༢༠༡༢ ༉ དབང་འདུས་རྫོང་ཁག་ ཨ་ཐང་རྒེད་འོག་ རུ་ཁ་དང་ ལ་ཝ་ལམ་སྒང་ དེ་ལས་ བསམ་ཐང་སྤྱི་འོག་༣ ནང་ སྐད་གྲགས་ཅན་ཅིག་ཨིན་མི་ ཉ་རྡོ་བསྲེགསམ་དེ་ སྤྱི་འོག་གི་མི་སེར་ཚུ་གི་དོན་ལུ་ འོང་འབབ་ཀྱི་འབྱུང་ཁུངས་གཙོ་བོ་ཅིག་ཨིན་རུང་ ད་ཚུན་ལུ་ འོང་འབབ་འབོར་ཆེ་ཏོག་ཏོ་ཅིག་ བཟོ་མ་ཚུགས་པར་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:29 PM No comments:
སྒོ་ནོར་ཚུ་ལུ་ གནོདཔ་བཀལ་མི་ གཅན་གཟན་ ངོས་འཛིན་འབད་ནི།
༢༩/༨/༢༠༡༢ ༉ མོང་སྒར་རྫོང་ཁག་ ས་གླིང་རྒེད་འོག་ ཀ་ལ་སྤང་གཡུས་ཚན་ནང་ ད་རེས་ནངས་པ་ གཟིག་ཚུ་གིས་ སྒོར་ནོར་སེམས་ཅན་ཚུ་ལུ་ གནོདཔ་སྦོམ་སྦེ་ར་ བཀལ་དོ་ཡོད་པའི་སྐོར་ལས་ ས་གནས་ཀྱི་ གླིང་འཛིན་པ་ལུ་ སྙན་ཞུ་ལྷོད་མི་ལུ་བརྟེན་ ནགས་ཚལ་ལས་བྱེདཔ་ཚུ་གིས་ གནོདཔ་བཀལ་མི་ སེམས་ཅན་དེ་ གཟིག་ཨིན་ན་མེན་ན་ བལྟ་ནིའི་དོན་ལུ་ ཀ་ལ་སྤང་གཡུས་ཚན་ནང་ སོང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:28 PM No comments:
ཚོང་ཆས་ཚུ་ རྒྱ་གར་ལུ་ འབག་འགྱོ་མི་ཡར་འཕར།
༢༩/༨/༢༠༡༢ དེ་ཡང་ རྒྱ་གར་གྱི་ ཚོང་པ་ཚུ་གི་ ལག་པར་ཡོད་མི་ འབྲུག་གི་དངུལ་ཀྲམ་ལག་ལེན་འཐབ་ཐབས་ལུ་ཨིནམ་འོང་ནི་མས་ཟེར་ སླབ་ཨིན་མས།
༉ སྤྱི་ཟླ་༨ པའི་ཚེས་༢༧ ལུ་ ཕུན་ཚོགས་གླིང་ལུ་ འབྲུག་མི་མིན་པའི་ བཀྲམ་སྤེལ་བ་ཅིག་གིས་ དངུལ་ཀྲམ་ས་ཡ་༠.༢༦༧ ལྷགཔ་ཅིག་གི་ བཟའ་ཆས་ཅ་ཆས་ཚུ་ ཁ་བསྒྱུར་ཏེ་ ས་མཚམས་ཁྲོམ་སྡེ་ ཇའི་སྒང་ལུ་ འབག་ནི་གི་ དཔའ་བཅམ་མི་དེ་ མཐར་འཁྱོལ་བྱུང་མ་ཚུགས་པས།
༉ སྤྱི་ཟླ་༨ པའི་ཚེས་༢༧ ལུ་ ཕུན་ཚོགས་གླིང་ལུ་ འབྲུག་མི་མིན་པའི་ བཀྲམ་སྤེལ་བ་ཅིག་གིས་ དངུལ་ཀྲམ་ས་ཡ་༠.༢༦༧ ལྷགཔ་ཅིག་གི་ བཟའ་ཆས་ཅ་ཆས་ཚུ་ ཁ་བསྒྱུར་ཏེ་ ས་མཚམས་ཁྲོམ་སྡེ་ ཇའི་སྒང་ལུ་ འབག་ནི་གི་ དཔའ་བཅམ་མི་དེ་ མཐར་འཁྱོལ་བྱུང་མ་ཚུགས་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:22 PM No comments:
ནོར་ཚུ་ལུ་ གནོདཔ་བཀལ་མི་ གཅན་གཟན་སྟག་ཚུ་ བཟུང་ནིའི་ཐབས་ཤེས་བཏོན་དོ་ཡོདཔ།
༢༨/༠༨/༢༠༡༢། ༉ བདུན་ཕྲག་༢ དེ་ཅིག་གི་རིང་ ཀྲོང་གསར་ལུ་ རི་དྭགས་སེམས་ཅན་སྲུང་སྐྱོབ་སྡེ་ཚན་གྱིས་ རྡོ་གཞོང་དགོན་པ་ལུ་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་ གཅན་གཟན་སྟག་ཚུ་ བཟུང་ནིའི་ཐབས་ཤེས་ཚུ་ ག་དེམ་ཅིག་བཏོན་རུང་ མཐར་འཁྱོལ་བྱུང་མ་ཚུགས་ནི་དེ་གིས་ ཁ་ཙ་ལས་ ར་པོད་ཅིག་ ནོར་ཁྱིམ་གྱི་སྒོ་ཁར་ ཐགཔ་བཏགས་ཏེ་ བཞག་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:35 PM No comments:
དཔལ་ལི་ལ་ལུ་ ཐོགས་ལུས་མི་སྣུམ་འཁོར་ཚུ་ ཁ་ཙ་ཕྱི་རུ་ལས་བཏང་ཡོདཔ།
༢༨/༠༨/༢༠༡༢། ༉ སྤྱི་ཟླ་༨ པའི་ཚེས་༢༦ གི་ ཕྱི་རུའི་ཆུ་ཚོད་༤ དེ་ཅིག་ལས་ དབང་འདུས་ཕོ་བྲང་ དཔལ་ལི་ལའི་རྒྱབ་ལུ་ ས་རུད་ཆད་དེ་ གཞུང་ལམ་བསུབས་མིའི་ གཡས་དང་གཡོན་ལུ་ སྣུམ་འཁོར་༡༠༠ ལྷགཔ་ཅིག་ དུས་ཡུན་ཆུ་ཚོད་༢༢ དེ་ཅིག་གི་རིང་ ཐོགས་ལུས་མི་དེ་ ཁ་ཙ་ཕྱི་རུའི་ཆུ་ཚོད་༣ དེ་ཅིག་ལས་ བཏང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:33 PM No comments:
གདུང་བསམ་རྩི་ས་ལས་འགུལ་ ད་རུང་ ཕྱིར་འགྱངས་འབད་ཡོདཔ།
༢༨/༠༨/༢༠༡༢། ༉ འབྲུག་རྒྱལ་ཁབ་ནང་ རྩི་སའི་ལས་འགུལ་སྦོམ་ཤོས་ཅིག་ཨིན་མི་ གདུང་བསམ་རྩི་ས་ལས་འགུལ་དེ་ ད་རུང་ དུས་ཅི་ ལས་འགུལ་མཇུག་བསྡུའི་ ཚེས་གྲངས་ཁར་ མཇུག་བསྡུ་མ་ཚུགསཔ་ལས་ ཐེངས་༣ པ་ ཕྱིར་འགྱངས་འབད་དགོཔ་ ཐོན་ཡོདཔ་ཨིན་པས།
མ་གཞི་ ལས་འགུལ་དེ་ དུས་ཅི་ སྤྱི་ཟླ་༧ པའི་ནང་ རྩི་ས་བཟོ་ནི་གི་ རྡོ་ཕྱེ་བཟོ་སྐྲུན་འགོ་བཙུགས་ཏེ་ སྤྱི་ཟླ་༡༠ པའི་ནང་ལས་ རྩི་ས་བཟོ་སྐྲུན་ འགོ་བཙུགས་ནི་གི་ དམིགས་ཡུལ་ཨིན་པས།
མ་གཞི་ ལས་འགུལ་དེ་ དུས་ཅི་ སྤྱི་ཟླ་༧ པའི་ནང་ རྩི་ས་བཟོ་ནི་གི་ རྡོ་ཕྱེ་བཟོ་སྐྲུན་འགོ་བཙུགས་ཏེ་ སྤྱི་ཟླ་༡༠ པའི་ནང་ལས་ རྩི་ས་བཟོ་སྐྲུན་ འགོ་བཙུགས་ནི་གི་ དམིགས་ཡུལ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:31 PM No comments:
བཀང་ལུང་བཤད་གྲྭ་ནང་ དབྱར་གནས་འཚོགས་དོ་ཡོདཔ།
༢༨/༠༨/༢༠༡༢། ༉ རང་ཟླ་༦ པའི་ཚེས་༡༥ ལས་ འགོ་བཙུགས་ཏེ་ ཉིན་གྲངས་༤༥ འི་རིང་ བཀང་ལུང་ཟངས་མདོག་དཔལ་རི་ ཐུབ་བསྟན་ཆོས་འཁོར་གླིང་བཤད་གྲྭའི་ནང་ ལོ་བསྟར་གྱི་ དབྱར་གནས་ཐེངས་༢ པ་དང་ མ་ནི་དུང་སྒྲུབ་འཚོགས་གནང་པའི་བསྒང་ ཡོདཔ་ཨིན་པས།
དབྱར་གནས་དེ་ཡང་ བཤད་གྲྭའི་དབུ་འཛིན་ ཀརྨ་རང་གྲོལ་གྱིས་ དབུ་བཞུགས་ཐོག་ལས་ དགེ་སློང་དང་ དགེ་ཚུལ་ཞལ་གྲངས་༢༠༠ དེ་ཅིག་གིས་ བཅའ་མར་གཏོགས་དོ་ཡོདཔ་ཨིན་པས།
དབྱར་གནས་དེ་ཡང་ བཤད་གྲྭའི་དབུ་འཛིན་ ཀརྨ་རང་གྲོལ་གྱིས་ དབུ་བཞུགས་ཐོག་ལས་ དགེ་སློང་དང་ དགེ་ཚུལ་ཞལ་གྲངས་༢༠༠ དེ་ཅིག་གིས་ བཅའ་མར་གཏོགས་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:30 PM No comments:
ཟམ་འཕྱགས་བདའ་མི་གིས་ སློབ་ཕྲུག་ཚུ་ ལྟོ་ཐོབ་ཀྱི་ཐབས་ལམ།
༢༨/༠༨/༢༠༡༢། ༉ སྐྱེས་ལོ་༨ ལང་མི་ ཨ་ཐང་རྒེད་འོག་ སེངྒེ་རྣམ་རྒྱལ་མི་སྡེ་སློབ་གྲྭ་ཆུང་བའི་ སློབ་ཕྲུག་སྤེན་པ་དེ་ ཨ་རྟག་ར་ དྲོ་པའི་ཆུ་ཚོད་༥ དེ་ཅིག་ཁར་ ལོང་སྟེ་ གདོང་ཆུ་འཁྱུ་ཞིནམ་ལས་ སློབ་གྲྭ་ནང་འགྱོ་ནི་ འགོ་བཙུགསཔ་ཨིན་པས།ཁོ་གིས་ ཁོ་རའི་གཡུས་ ལ་ཝ་ཟེར་ས་ལས་ དུས་ཡུན་ཆུ་ཚོད་ཕྱེད་དང་༣ དེ་ཅིག་གི་རིང་ འགྲོ་འགྲུལ་འབད་བའི་ཤུལ་ལས་ དྲོ་པའི་དྲོ་མཛར་གྱི་དོན་ལུ་ སྒུག་སྡོད་མི་ ཁོ་རའི་ཆ་རོགས་ཚུ་དང་ ཕྱད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:28 PM No comments:
གཞི་རྟེན་ཤེས་ཡོན་དང་ འཕྲོ་མཐུད་ཤེས་ཡོན་ལས་རིམ་གྱིས་ རྒྱལ་སྤྱིའི་གཟེངས་བསྟོད་རྟགས་མ་འཐོབ་ནི།
༢༨/༠༨/༢༠༡༢། ༉ སྤྱི་ལོ་༡༩༩༢ ལུ་ འབྲུག་རྒྱལ་ཡོངས་ཨམ་སྲུ་ཚོགས་སྡེ་གིས་ འགོ་ཐོག་མི་སྡེ་དག་པ་ཅིག་ནང་ གཞི་རྟེན་ཤེས་ཡོན་ལྟེ་བ་༥ དེ་ཅིག་ནང་ གཞི་རྟེན་ཤེས་ཡོན་སློབ་སྦྱོང་འབད་མི་ གཡུས་མི་༣༠༠ དེ་ཅིག་ལུ་ གཞི་རྟེན་ཤེས་ཡོན་ འགོ་བཙུགས་ཡོད་མི་དེ་ སྤྱི་ལོ་༡༩༩༦ ལས་ ཤེས་རིག་ལྷན་ཁག་གིས་ འགོ་འདྲེན་ཐོག་ལས་སྦེ་ ད་རེས་འབདཝ་ད་ རྫོང་ཁག༢༠ འི་ གཡུས་མི་༡,༦༠༠༠ དེ་ཅིག་ལུ་ གཞི་རྟེན་ཤེས་ཡོན་ཚུ་ བྱིན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:23 PM No comments:
ཐིམ་ཕུ་ལས་འགྱོ་མི་ སྣུམ་འཁོར་བརྒྱ་ལས་བཅད་མི་ཚུ་ མགྱོགས་ལམ་བདའ་སྟེ་ ཐོགས་ལུས་པའི་མཐོང་སྣང་།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:21 PM No comments:
སྤྱན་རས་གཟིགས་ཀྱི་སྒྲུབ་ཆེན་དང་ མ་ཎི་དུང་སྒྲུབ་བསག་དོ་ཡོདཔ།
༢༨/༠༨/༢༠༡༢། ༉ སྤྱི་ཟླ་༧ པའི་ཚེས་༢༦ ལས་ ཐིམ་ཕུ་ བདེ་ཆེན་ཕོ་བྲང་དགེ་འདུན་སློབ་གྲྭ་ནང་སྦེ་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ དབུ་བཞུགས་ཐོག་ལས་ སློབ་གྲྭའི་དགེ་སློང་ཞལ་གྲངས་༣༠༠ ལྷགཔ་ཅིག་གིས་ སྤྱན་རས་གཟིགས་ཀྱི་སྒྲུབ་ཆེན་དང་ མ་ཎི་དུང་སྒྲུབ་བསག་ནི་ འགོ་བཙུགས་ཡོདཔ་བཞིན་དུ་ དད་ཅན་སྐྱ་སེར་ཕོ་མོ་༥༠༠ ལྷགཔ་ཅིག་གིས་ ལས་རིམ་ནང་ གྲལ་གཏོགས་འབད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:20 PM No comments:
གནས་ཚུལ་མདོར་བསྡུས།
༢༨/༠༨/༢༠༡༢། ཁ་ཙ་ཕྱི་རུ་ ཐིམ་ཕུ་ལྕང་འབངས་འབྲུ་ཟམ་ལུ་ མ་ལྷོདཔ་ཅིག་ཁར་ སྣུམ་འཁོར་ཐུག་རྐྱེན་བྱུང་མི་ལུ་བརྟེན་ ཐིམ་ཕུ་ལས་འགྱོ་མི་ སྣུམ་འཁོར་བརྒྱ་ལས་བཅད་མི་ཚུ་ མགྱོགས་ལམ་བདའ་སྟེ་ ཐོགས་ལུས་པའི་མཐོང་སྣང་།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:19 PM No comments:
རྒྱལ་ཁབ་ཀྱི་ ངོ་རྟགས་དང་ ལམ་སྲོལ་བཟང་པོ་ཉམས་སྲུང་གི་ཐབས་ལམ།
༢༧/༨/༢༠༡༢ ༉ ཁ་ཙ་ སྐུ་མགྲོན་གཙོ་བོ་ མི་དབང་རྒྱལ་ཡུམ་ ཨ་ཞེ་ཚེ་རིང་པདྨོ་དབང་ཕྱུག་མཆོག་གིས་གཙོས་པའི་ རྒྱལ་པོའི་སྲས་སྲསམོ་ བློན་པོ་ལྷན་རྒྱས་ ཆེ་མཐོའི་འགོ་དཔོན་ དེ་ལས་ རྒྱལ་སྲས་སྤྲུལ་སྐུ་རིན་པོ་ཆེ་མཆོག་གིས་ སིམ་པི་ལི་བུ་ཊཱན་ཟེར་མི་ འགྲེམས་སྟོན་ཁང་ལུ་ རབ་གནས་མཛད་གནངམ་དང་འབྲེལ་ འགོ་འབྱེད་མཛད་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:14 PM 1 comment:
དོགས་པ་ཅན་སློབ་དཔོན་དེ་ འཕྲལ་མགྱོགས་ར་ ཁྲིམས་འདུན་ལུ་གཏང་ནི།
༢༧/༨/༢༠༡༢ ༉ ད་རེས་ཁམས་ བསམ་རྩེའི་སློབ་གྲྭ་ཅིག་ནང་ རྒྱ་གར་གྱི་ སློབ་དཔོན་ཅིག་གིས་ ཁོ་རའི་ཁྱིམ་ནང་སྦེ་ སློབ་ཕྲུག་བུམོ་༢ ལོག་སྤྱོད་འབད་ནི་གི་ དཔའ་བཅམ་མི་ལུ་བརྟེན་ ད་རེས་ཀྱི་བདུན་ཕྲག་ནང་ར་ ཁྲིམས་སྲུང་འགག་པ་དང་ སིབ་སུ་དྲུང་ཁག་༢ མཉམ་འབྲེལ་ཐོག་ལས་ ཁྲིམས་འདུན་ལུ་ གཏང་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:12 PM No comments:
གཡང་འཕེལ་མདའ་རྩེད་ མཐའ་བཅད་འོག་མ་ ཁ་ཙ་ མཇུག་བསྡུ་ཡོདཔ།
༢༧/༨/༢༠༡༢ ༉ ཁ་ཙ་ ལྕང་གླིང་མི་ཐང་གི་ མདའ་རྩེད་ཐང་ནང་སྦེ་ ཌའི་གཱོན་རུཌ་དང་ རྒྱལ་ཡོངས་དགའ་སྐྱིད་ དེ་ལས་ འབྲུག་ཡུལ་སྡེ་ཚན་༣ གྱི་བར་ན་ མཐའ་བཅད་འོག་མའི་རྩེད་འགྲན་མཇུག་འབད་བའི་སྐབས་ ཌའི་གཱོན་རུཌ་གིས་ རྒྱལ་ཁ་ཐོབ་སྟེ་ མཐའ་བཅད་ནང་ལྷོད་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:12 PM No comments:
སྤ་རོ་རྫོང་ཁག་ སྨན་ཁང་གི་ནང་ རླངས་བདུགས་དང་ རླངས་ལུམས་ཀྱི་ ཞབས་ཏོག་འགོ་བཙུགས་ཡོདཔ།
༢༧/༨/༢༠༡༢ ༉ འདས་པའི་ རེས་གཟའ་ཉི་མ་ སྤྱི་ཟླ་༨ པའི་ཚེས་༢༥ ལས་འགོ་བཙུགས་ ནང་པའི་སྨན་བཅོས་ཞབས་ཏོག་ནང་ དང་འདོད་ཡོད་མི་ སྤ་རོ་གི་མི་སེར་ཚུ་གིས་ རླངས་བདུགས་དང་ རླངས་ལུམས་ཀྱི་ ཞབས་ཏོག་ཚུ་ཐོབ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:09 PM No comments:
མི་སེར་དམངས་གཙོ་ཚོགས་པ་གིས་ བུ་ལོན་ཚུ་བཏབ་ཚར་ཡོདཔ།
༢༧/༨/༢༠༡༢ ༉ ལོ་ངོ་༡ དེ་ཅིག་གི་རིང་ བུ་ལོན་གྱི་བྱ་སྟབས་མ་བདེ་བའི་གནས་སྟངས་ནང་ ལུས་པའི་ཤུལ་ལུ་ འབྲུག་གི་དམངས་གཙོའི་རིང་ལུགས་ནང་ སྲིད་ཚོགས་ཐོ་བཀོད་འབད་མི་ དང་པ་ཨིན་མི་ མི་སེར་དམངས་གཙོ་ཚོགས་པ་གིས་ བུ་ལོན་ཚུ་བཏབ་ཚར་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:06 PM No comments:
ཀ་ལ་སྤང་གཡུས་ཚན་ནང་ གཟིག་གིས་ སྒོ་ནོར་སེམས་ཅན་ལུ་གནོད་པ་བཀལ་དོ་ཡོདཔ།
༢༧/༨/༢༠༡༢ ༉ མོང་སྒར་རྫོང་ཁག་ ས་གླིང་རྒེད་འོག་ ཀ་ལ་སྤང་གཡུས་ཚན་ནང་ ན་ཧིང་ལས་འགོ་བཙུགས་ཏེ་ གཟིག་ཚུ་གིས་ སྒོ་ནོར་སེམས་ཅན་ཚུ་ལུ་ གནོད་པ་སྦོམ་བཀལ་དོ་ཡོདཔ་ལས་བརྟེན་ མི་སེར་སོ་ནམ་པ་ཚུ་ ཁྱིམ་དང་ ནོར་གྱི་བྱང་སའི་སྦོ་ལོགས་ཁར་ ཕྱི་རུ་ཨ་རྟག་ར་ མེ་འཕུ་བཞག་དགོཔ་ཐོན་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:05 PM No comments:
སྒྲོལ་མ་༢༡ གི་ མཐོང་གྲོལ་འགོ་འབྱེད་འབད་ཡོདཔ།
༢༧/༨/༢༠༡༢ ༉ མོང་སྒར་ འབྲས་སྤུངས་ལས་ ཐིམ་ཕུ་ལུ་ ལཱ་འབད་དེ་ཡོད་མི་ གཞུང་གཡོགཔ་དང་ གཡུས་མི་ཚུ་ མཉམ་འབྲེལ་ཐོག་ལས་ ཞི་བའི་སྒྲོལ་མ་༢༡ གི་ མཐོང་གྲོལ་ཅིག་ བཞེངས་ནི་ཨིན་མི་དེ་ ཁ་ཙ་ རྡོ་སྐྱོང་ལ་སྐྱིད་གནས་ལུ་སྦེ་ འགོ་འབྱེད་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:02 PM No comments:
ས་ཡོམ་གྱིས་གནོད་སྐྱོན་རྐྱབ་མི་ལྷ་ཁང་ གསར་བཞེངས།
༢༧/༨/༢༠༡༢ ༉ སྤྱི་ལོ་༢༠༠༩ གི་ཟླཝ་༩ པའི་ཚེས་༢༡ ལུ་ ས་ཡོམ་གྱིས་ གནོད་སྐྱོན་རྐྱབ་མི་དངོས་གྲུབ་ཆོས་གླིང་ལྷ་ཁང་དེ་ སྤྱི་ལོ་༢༠༡༡ ལས་ གསར་བཞེངས་ཀྱི་ ལཱ་འགོ་བཙུགས་ཏེ་ མ་དངུལ་ དངུལ་ཀྲམ་ས་ཡ་༣.༥ ཟད་འགྲོ་བཏང་ཐོག་ལས་ གསར་བསྒྲུབས་འབད་ཡོདཔ་ད་ ད་རུང་ མ་དངུལ་ དངུལ་ཀྲམ་ས་ཡ་༠.༥ དེ་ཅིག་གནས་པའི་ ལྷ་ཁང་གི་ ལྡེབས་རིས་ཚུ་ རྐྱབ་ནི་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:00 PM No comments:
གནས་ཚུལ་མདོར་བསྡུས།
༢༧/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:58 PM No comments:
སོ་ནམ་ཞིང་ལམ་ལུ་བརྟེན་ མི་སེར་ཚུ་གི་འཚོ་བའི་གནས་སྟངས་ ཡར་དྲག་གཏང་ཚུགས་པའི་རེ་བ།
༢༧/༨/༢༠༡༢ ༉ སྐྱེངས་མཁར་རྒེད་འོག་ ན་ཀོ་ལོག་གཡུས་ཚན་ལས་ སྐྱེས་ལོ་༤༦ ལང་མི་ རིན་ཆེན་རྡོ་རྗེ་གིས་ ཁོ་རའི་ཁྱིམ་གྱི་མཐའ་འཁོར་ལུ་དང་ ཤིང་འབྲས་ལྡུམ་ར་ནང་ ཚལ་ལུ་ཤིང་ བརྒྱ་ལྷགཔ་ཅིག་ ཡོད་མི་ཚུ་ལས་ ཚལ་ལུ་ཚུ་ ཚོང་འབྲེལ་འཐབ་རེན་ཡོདཔ་བཞིན་དུ་ ཧེ་མ་བཟུམ་སྦེ་ རྟ་གུ་བཀལ་ཏེ་ རྒྱལ་པོའི་གཞིང་དང་ པདྨ་དགའ་ཚལ་ལུ་ འགྱོ་མི་དགོ་ནི་ཨིནམ་ལས་ སེམས་དགའ་སྟེ་ ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
ཉིནམ་གསུམ་གྱི་རིང་ལུ་གནང་མི་ ཞི་བའི་སྦྱིན་སྲེག་ ཁ་ཙ་གྲོལ་ཡོདཔ།
༢༥/༨/༢༠༡༢ ༉ ཐིམ་ཕུ་ཁྲིམས་སྲུང་འགག་སྡེ་ལྟེ་བའི་ ཕུཊ་བཱོལ་རྩེད་ཐང་ནང་སྦེ་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ དབུ་བཞུགས་ཐོག་ལས་ ཉིན་གྲངས་༣ གྱི་རིང་ལུ་ ཞི་བའི་སྦྱིན་སྲེག་གནང་མི་དེ་ ཁ་ཙ་ མགོན་པོ་ཚེ་དཔག་མེད་ཀྱི་ཚོགས་འཁོར་དང་ གཡང་བསྐུར་གནང་ཐོག་ལས་ གྲོལ་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:18 PM No comments:
སློབ་ཕྲུག་བརྒྱ་ཆ་༤༤.༩ གིས་ སྔོན་འགྲོའི་ཆོས་རྒྱུགས་ནང་ལས་ མཐར་འཁྱོལ།
༢༥/༨/༢༠༡༢ ༉ སྤྱི་ཟླ་༨ པའི་ཚེས་༡༡ ལུ་ རྒྱལ་གཞུང་ཞི་གཡོག་ལྷན་ཚོགས་ཀྱིས་ མཐོ་རིམ་ཤེས་ཚད་མཐར་འཁྱོལ་མི་ཚུ་གི་ སྔོན་འགྲོའི་ཆོས་རྒྱུགས་ལེན་ཡོདཔ་བཞིན་དུ་ དེ་གི་གྲུབ་འབྲས་ཚུ་ ཁ་ཙ་ གསལ་སྟོན་འབད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:15 PM No comments:
འཛམ་གླིང་ནང་ དཀོན་དྲགས་ཅན་ཅིག་ཨིན་མི་ ཕྱེ་མ་ལེབ་ མ་ཡལ་བར་ཡོད་པའི་མངོན་གསལ།
༢༥/༨/༢༠༡༢ ༉ འབྲུག་གི་རྒྱལ་ཡོངས་ཕྱེ་མ་ལེབ་སྦེ་ ངོས་འཛིན་འབད་མི་ ལུཌ་ལོསི་ སྭ་ལོ་ཊེལ་ཟེར་མི་ དཀོན་དྲགས་ཅན་གྱི་ཕྱེ་མ་ལེབ་དེ་ ངོས་འཛིན་འབད་དེ་ ལོ་༣ དེ་ཅིག་སོང་བའི་ཤུལ་ལུ་ ད་རུང་ སྤྱི་ཟླ་༧ པའི་ཚེས་༢༦ ལུ་ བུམ་སྡེ་གླིང་ རྒྱལ་ཡོངས་གླིང་ཁའི་ནང་ལུ་ འཛམ་གླིང་ནང་དཀོན་དྲག་ཅིག་ཨིན་མི་ ཕྱེ་མ་ལེབ་ཀྱི་རིགས་གཞན་མི་ཅིག་ཡང་ ཡོད་པའི་ངོས་འཛིན་བྱུང་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:14 PM No comments:
བུམ་ཐང་ཨུ་ར་ལུ་ ཤ་མུ་གི་དུས་སྟོན་ འགོ་བཙུགས།
༢༥/༨/༢༠༡༢ ༉ བུམ་ཐང་ཨུ་ར་ལུ་ ལོ་བསྟར་འགོ་འདྲེན་འཐབ་སྲོལ་ཡོད་མི་ ཤ་མུ་གི་དུས་སྟོན་དེ་ ཁ་ཙ་ལས་ འགོ་བཙུགས་ཡོད་མིའི་ནང་ ཨུ་ར་རྒེད་འོག་གི་ མི་སེར་ཚུ་གིས་ རང་སོ་གཡུས་ཁའི་ བཞེས་སྒོའི་རིགས་དང་ གཞན་ཟ་འཐུང་གི་རིགས་ཚུ་ འགྲེམ་སྟོན་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:12 PM No comments:
པདྨ་དགའ་ཚལ་ རྫོ་སྦལ་གཡུས་ཚན་ནང་ མི་དང་རི་དྭགས་སེས་ཅན་བར་ན་བྲིལ་ཟིང་གི་དཀའ་ངལ།
༢༥/༨/༢༠༡༢ ༉ སྤྱི་ལོ་༢༠༠༧ ལུ་ པདྨ་དགའ་ཚལ་ རྫོ་སྦལ་གཡུས་ཚན་གྱི་ སོ་ནམ་ཞིང་པ་ཀུན་བཟང་གིས་ ས་ཆ་ཨེ་ཀར་༤ འི་ནང་ གེ་ཟ་བསྡུ་གསོག་ འབད་རན་ཁར་ལྷོདཔ་ད་ རི་དྭགས་སེམས་ཅན་གྱིས་ ག་ར་བཟའ་ཡོད་པའི་ཁར་ སྤྱི་ལོ་༢༠༠༨ ལུ་ཡང་ ཕྱེད་ཀ་ཅིག་ རི་དྭགས་སེམས་ཅན་ལུ་ ཤོར་སོཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:10 PM No comments:
གཅན་གཟན་སྟག་འཛིན་བཟུང་ལུ་ མཐར་འཁྱོལ་བྱུང་མ་ཚུགསཔ།
༢༥/༨/༢༠༡༢ ༉ ཀྲོང་གསར་རྫོང་ཁག་འོག་གི་ ནུབ་སྦིས་རྒེད་འོག་ རྡོ་གཞོང་དགོན་པའི་གཡུས་ཚན་ནང་ འཕྲལ་ཁམས་ཅིག་ལས་ སེམས་ཅན་གཅན་གཟན་སྟག་གིས་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་དེ་ ངོས་འཛིན་འབད་ཐབས་ལུ་ ཐིམ་ཕུ་ལས་རི་དྭགས་སེམས་ཅན་སྲུང་སྐྱོབ་ལས་ཁུངས་ཀྱི་ འགོ་དཔོན་སྡེ་ཚན་ཅིག་ འོང་ཡོད་རུང་ ད་ལྟོ་ཡང་ གྲུབ་འབྲས་མཐར་འཁྱོལ་བྱུང་མ་ཚུགས་པར་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:08 PM No comments:
ཨའི་ཚེ་ལས་འདས་པའི་ཤུལ་ལུ་ བུམོ་༣ མགུ་འཐོམ་ཡོདཔ།
༢༥/༨/༢༠༡༢ ༉ སྤྱི་ཟླ་༨ པའི་ཚེས་༡༧ ལུ་ དབང་འདུས་ཕོ་བྲང་ སྲས་ཕུག་རྒེད་འོག་ལས་ སྐྱེས་ལོ་༤༠ ལང་མི་ ཨམ་སྲུ་ཅིག་བརྡུང་རྫོབ་འབད་བའི་རྐྱེན་ལུ་བརྟེན་ ཤི་རྐྱེན་བྱུང་བའི་ཤུལ་ལུ་ མོ་གི་ཨ་ལུ་༣ ག་གིས་ གསོ་ནི་ཨིན་ན་མ་ཤེས་པ་ མགུ་འཐོམ་སྟེ་ལུས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:07 PM No comments:
གནས་ཚུལ་མདོར་བསྡུས།
༢༤/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:20 PM No comments:
ས་གནས་གཞུང་གི་ཚོགས་པ་ དགོངས་ཞུ་འབད་མ་ཆོག་པའི་བཀའ་རྒྱ་དེ་ ཁྲིམས་མཐུན་མེདཔ།
༢༤/༨/༢༠༡༢ ༉ འདས་པའི་བདུན་ཕྲག་ནང་ བཙག་འཐུ་ལྷན་ཚོགས་ཀྱིས་ ས་གནས་གཞུང་གི་ བཙག་འཐུ་གྲུབ་མིའི་འཐུས་མི་ཚུ་ གཟུགས་ཁམས་འཕྲོད་བསྟེན་དང་འབྲེལ་བའི་ དཀའ་ངལ་ཚབས་ཆེན་འཐོན་པ་ཅིན་མ་གཏོགས་ བཙག་འཐུའི་དོན་ལུ་ གཞུང་གིས་ ཟད་འགྲོ་མང་རབས་ཅིག་བཏང་ཡོདཔ་ལས་ དགོངས་ཞུ་འབད་མི་ཆོག་ཟེར་བའི་ བཀའ་རྒྱ་ཅིག་ བརྡ་བརྒྱུད་ཚུ་ནང་ ཁྱབ་སྤེལ་འབད་མི་ལུ་ ལ་ལུ་ཅིག་གིས་ རྒྱབ་སྐྱོར་འབད་དགོཔ་བཟུམ་ཅིག་མཐོངམ་ཨིན་རུང་ མང་ཆེ་ཤོས་ཅིག་གིས་ འོས་འབབ་དང་མ་ལྡནམ་སྦེ་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:19 PM No comments:
མཐོ་རིམ་ཤེས་ཚད་མཐར་འཁྱོལ་མི་༢ རེའི་དོན་ལུ་ ས་སྟོང་རེ་ཡོདཔ།
༢༤/༨/༢༠༡༢ ༉ ལས་གཡོག་ལྷན་ཁག་གི་ ལཱ་གཡོག་བརྡ་དོན་ལམ་སྟོན་དཔེ་དེབ་དང་འཁྲིལཝ་ད་ ད་རེས་ རྒྱལ་ཁབ་ནང་ ལཱ་གཡོག་དང་ སྦྱོང་བརྡར་གྱི་གོ་སྐབས་༢,༢༢༣ ཡོད་མི་དེ་ རྒྱལ་གཞུང་ཞི་གཡོག་ལྷན་ཚོགས་ཀྱི་ སྔོན་འགྲོའི་ཆོས་རྒྱུགས་རྐྱབ་མི་ མཐོ་རིམ་ཤེས་ཚད་མཐར་འཁྱོལ་མིའི་ གྱངས་ཁ་དང་ཕྱདཔ་ད་༤༠༠ གིས་ ཉུངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:17 PM No comments:
ལས་ཁུངས་ཁག་གི་ ཕུཌ་བཱོལ་རྩེད་འགྲན་འབད་བའི་བསྒང་ཡོདཔ།
༢༤/༨/༢༠༡༢ ༉ ཁ་ཙ་ མུ་ཏིག་ཐང་སློབ་གྲྭ་ཆེ་བའི་ ཕུཌ་བཱོལ་རྩེད་ཐང་ནང་སྦེ་ ལས་ཁུངས་ཁག་གི་ ཕུཊ་བཱོལ་རྩེད་འགྲན་ནང་ བརྡ་དོན་དང་བརྒྱུད་འབྲེལ་ལྷན་ཁག་དང་ རྒྱལ་ཡོངས་ས་ཆ་ལྷན་ཚོགས་སྡེ་ཚན་༢ ཀྱི་བར་ན་ རྩེད་འགྲན་འབདཝ་ད་ གཱོལ་༢ རེ་བཙུགས་ཏེ་ རྒྱལ་ཕམ་ཕྱེ་མ་ཚུགས་པར་ སྐུགས་རེ་རེ་འདྲན་འདྲ་ཐོབ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:16 PM No comments:
ཨ་ཏ་བོ་ནིང་དང་ གཡུས་རྒྱལ་སྡེ་ཚན་གྱིས་ མཐའ་བཅད་འོག་མའི་ནང་ལྷོད་ཡོདཔ།
༢༤/༨/༢༠༡༢ ༉ ཁ་ཙ་ ལྕང་གླང་མི་ཐང་གི་ མདའ་རྩེད་ཐང་ནང་སྦེ་ ཨ་ཏ་བོ་ནིང་དང་ སྤྱི་མཐུན་བཟོ་སྐྲུན་ དེ་ལས་ པཱན་ནེཌ་སྡེ་ཚན་༣ གྱི་བར་ན་ རྩེད་འགྲན་འབདཝ་ད་ སྡེ་ཚན་༣ གྱིས་ སྐུགས་རེ་རེ་འདྲན་འདྲ་ཆོདཔ་ལས་ པའི་ནཱལ་ཊི་རྐྱབ་ད་ ཨ་ཏ་བོ་ནིང་སྡེ་ཚན་གྱིས་ རྒྱལ་ཁ་ཐོབ་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:09 PM No comments:
གནས་ཚུལ་མདོར་བསྡུས།
༢༤/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:06 PM No comments:
བུམ་ཐང་དུར་མི་སྡེ་སློབ་གྲྭ་ནང་ སློབ་དཔོན་མ་ལང་པའི་དཀའ་ངལ།
༢༤/༨/༢༠༡༢ ༉ ཆོས་འཁོར་རྒེད་འོག་གི་ དུར་མི་སྡེ་སློབ་གྲྭ་ཆུང་བའི་ནང་ སློབ་དཔོན་མ་ལང་པའི་དཀའ་ངལ་ལུ་བརྟེན་ ད་ལྟོ་ཡོད་མི་ སློབ་དཔོན་བཞི་གིས་ ཨ་ལུ་ཚུ་ མཉམ་སྡེབ་ཐོག་ལུ་ སློབ་ཁང་ཅིག་ནང་བཞག་སྟེ་ སློབ་སྟོན་འབད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:04 PM No comments:
སྐྱེངས་མཁར་རྒེད་འོག་གི་ སོ་ནམ་ཞིང་ལམ་ བསལ་ཚར་ནི་གུ་ལྷོད་ཡོདཔ།
༢༤/༨/༢༠༡༢ ཞིང་ལམ་སེལཝ་ད་ གདོང་ལེན་ག་དེམ་ཅིག་བྱུང་རུང་ རྒེད་འོག་ལྟེ་བའི་ས་ཁོངས་ནང་ ལྷོད་ནིའི་དོན་ལུ་ ཀི་ལོ་མི་ཊར་༢ དེ་ཅིག་ལས་ བསལ་དགོཔ་མེད་ཟེར་ཨིན་པས།
༉ མོང་སྒར་རྫོང་ཁག་ སྐྱེངས་མཁར་རྒེད་འོག་གི་ ས་ཁོངས་མང་ཤོས་ཅིག་ནང་ ས་ཆ་ཚུ་ བྱེམ་དང་ ས་རུག་རྡོ་རུག་སྦེ་ ཡོད་མི་ཚུ་བརྒྱུད་དེ་ རྒེད་འོག་ནང་ སོ་ནམ་ཞིང་ལམ་ ཀི་ལོ་མི་ཊར་༢༨ སེལ་བའི་བསྒང་ཡོད་མི་དེ་ལུ་ གདོང་ལེན་ག་དེམ་ཅིག་བྱུང་རུང་ ད་རེས་ནངས་པ་ ཧ་ལམ་བསལ་ཚར་ནི གུ་ ལྷོད་ཡོདཔ་ཨིན་པས།
༉ མོང་སྒར་རྫོང་ཁག་ སྐྱེངས་མཁར་རྒེད་འོག་གི་ ས་ཁོངས་མང་ཤོས་ཅིག་ནང་ ས་ཆ་ཚུ་ བྱེམ་དང་ ས་རུག་རྡོ་རུག་སྦེ་ ཡོད་མི་ཚུ་བརྒྱུད་དེ་ རྒེད་འོག་ནང་ སོ་ནམ་ཞིང་ལམ་ ཀི་ལོ་མི་ཊར་༢༨ སེལ་བའི་བསྒང་ཡོད་མི་དེ་ལུ་ གདོང་ལེན་ག་དེམ་ཅིག་བྱུང་རུང་ ད་རེས་ནངས་པ་ ཧ་ལམ་བསལ་ཚར་ནི གུ་ ལྷོད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:02 PM No comments:
གནས་ཚུལ་མདོར་བསྡུས།
༢༤/༨/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:58 PM No comments:
དབྱར་རྩྭ་དགུན་འབུབ་ རིན་བསྡུར་ཚོང་འབྲེལ་གྱི་ ཕན་གནོད་གནད་སྡུད་སྙན་ཞུ།
༢༤/༨/༢༠༡༢ ༉ སོ་ནམ་ཐོན་སྐྱེད་ཚོང་འབྲེལ་མཉམ་འབྲེལ་ཞབས་ཏོག་གིས་ ད་རེས་ཁམས་ དབྱར་རྩྭ་དགུན་འབུབ་ ཚོང་འབྲེལ་ལམ་ལུགས་ལུ་ མི་ཚུ་ལས་ བསམ་འཆར་ལེན་ནིའི་དོན་ལུ་ ཞིབ་འཚོལ་འབད་མིའི་ནང་ ཞིབ་འཚོལ་ལུ་ ངོས་ལེན་འབད་མི་ བརྒྱ་ཆ་༨༦ གིས་ དུས་ཅི་ འབྲུག་བཟའ་སྤྱོད་ལས་འཛིན་གྱིས་ འགོ་འདྲེན་འཐབ་མི་ རིན་བསྡུར་དེ་ འོས་ལྡན་མཐོང་ཡོདཔ་སྦེ་ དབྱར་རྩྭ་དགུན་འབུབ་ ཚོང་འབྲེལ་སྙན་ཞུའི་ནང་ བཀོད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:56 PM No comments:
སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ ཞི་བའི་སྦྱིན་སྲེག་གནང་ནི་ འགོ་བཙུགས་ཡོདཔ།
༢༣/༨/༢༠༡༢ ༉ ཐིམ་ཕུ་ཁྲིམས་སྲུང་འགག་པའི་ ཕུཊ་བཱོལ་རྩེད་ཐང་ནང་སྦེ་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ དབུ་བཞུགས་ཐོག་ལས་ ཉིན་གྲངས་༣ གྱི་རིང་ལུ་ ཞི་བའི་སྦྱིན་སྲེག་གནང་ནི་ཨིན་མི་དེ་ ཁ་ཙ་ སྤྱན་རས་གཟིགས་ཀྱི་ ཆོ་ག་གནང་ཐོག་ལས་ འགོ་བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:25 PM No comments:
Subscribe to: Posts (Atom)


c: text/html

text:
ཆེ་མཐོ་ཁྲིམས་ཀྱི་འདུན་ས་ལུ་ མཐོ་གཏུགས་འབད་དགོ་མི་དེ་ཡང་ སྐལ་བཟང་བསྟན་འཛིན་གྱིས་འབད་བ་ཅིན་ སྣུམ་འཁོར་བཙོང་པའི་ ཕན་ཚུན་གྱི་བར་ན་ ངག་དབང་རྡོ་རྗེ་ལུ་ ཆ་རོགས་འབད་ཡོདཔ་མ་གཏོགས་ ཨར་རྐུན་འབད་མི་ངོ་མ་དེ་ ངག་དབང་རྡོ་རྗེ་ཨིནམ་ལས་ ཁོ་ལུ་ ཉེས་ཁྲིམས་ཕོག་དགོ་པའི་ འོས་འབབ་ཡོད་ཟེར་ཨིན་པས།
རྩོད་དཔོན་ཡོངས་ཁྱབ་ཡིག་ཚང་ལས་ ངོ་ཚབ་འགོ་དཔོན་གྱིས་ ཁྲིམས་འདུན་ལུ་ཞུ་མི་དང་འཁྲིལཝ་ད་ ཉེས་འཛུགས་ཅན་ སྐལ་བཟང་བསྟན་འཛིན་གྱིས་ སྤྱི་ལོ་༢༠༡༡ ཟླ་༡༡ པའི་ཚེས་༢༤ ལུ་ གཡོ་སྒྱུ་དང་ མགུ་སྐོར་ཐོག་ལས་ ཉེས་འཛུགས་ཅན་ ངག་དབང་རྡོ་རྗེ་དང་གཅིག་ཁར་ སེམས་མཐུན་ཏེ་ ཕུརཔ་རྒྱལ་མཚན་གྱི་ སྣུམ་འཁོར་ཀི་ཡ་སོ་རེན་ཊོ་དེ་ ཁམས་སཱ་ལྟ་བཤལ་ལས་སྡེའི་ ལས་ཚབ་ཨིནམ་བཟོ་སྟེ་ སྣུམ་འཁོར་གླ་ཁར་ལེན་ཡོད་རུང་ གླ་ཡོན་ཡང་ མ་སྤྲོད་པར་འདུག་ཟེར་ཨིན་པས།
འཁྲུན་ཆོད་དང་འཁྲིལཝ་ད་ སྣུམ་འཁོར་ལེན་མི་དེ་ ལྟ་བཤལ་གྱི་དོན་ལུ་མེན་པར་ ཁོང་ར་༢ ཤར་ཕྱོགས་བསམ་གྲུབ་ལྗོངས་མཁར་ལས་ཕར་ བཤལ་བར་སོང་སྟེ་ ཚུལ་མིན་སྤྱོད་ཡོད་པའི་ གསལ་སྟོན་ངེས་བདེན་བྱུང་ནུག།
སྤྱི་ལོ་༢༠༡༢ ཟླ་༡ པའི་ཚེས་༩ ལུ་ ངག་དབང་རྡོ་རྗེ་དང་ སྐལ་བཟང་བསྟན་འཛིན་གཉིས་ ཁ་འཆམ་ཏེ་ ལེགས་སྐྱིད་རྡོ་རྗེ་གི་ སྣུམ་འཁོར་ པཱ་ར་ཌོ་དེ་ ཁམས་སཱ་ལྟ་བཤལ་ལས་སྡེའི་ ལས་ཚབ་ཨིནམ་བཟོ་སྟེ་ ཇཱར་མཱན་ལྟ་བཤལཔ་༤ ལེན་ནི་ཡོད་ཟེར་སླབ་སྟེ་ གླ་ཁར་ལེན་ཞིནམ་ལས་ ཕུན་ཚོགས་གླིང་ལུ་ བདའ་སོང་ཡོད་མི་ཚུ་ཡང་ ལོག་སྤྱོད་འབད་ཡོདཔ་ངེས་བདེན་བྱུང་ནུག།
སྤྱི་ལོ་༢༠༡༢ ཟླ་༡ པའི་ཚེས་༡༠ ལུ་ ཉེས་འཛུགས་ཅན་ངག་དབང་རྡོ་རྗེ་གིས་ སྣུམ་འཁོར་གྱི་ཇོ་བདག་ ཀུན་བཟང་རྡོ་རྗེ་ལུ་ བརྒྱུད་འཕྲིན་བཏང་ཐོག་ལས་ སྣུམ་འཁོར་སཱན་ཏ་ཕི་ གླ་ཁར་ལེན་ཏེ་ སྐལ་བཟང་བསྟན་འཛིན་དང་གཅིག་ཁར་་ རྒྱ་གར་ ན་གཱ་ལེནཌི་ལུ་ འགྲོ་འགྲུལ་འབད་ཞིནམ་ལས་ སྣུམ་འཁོར་དེ་ ཕྱི་མི་ཚུ་ལུ་ བཙོང་ནུག་ཟེར་ཨིན་པས།
ཉམས་རྒུདཔ་ཀུན་བཟང་རྡོ་རྗེ་གི་ སྣུམ་འཁོར་སཱན་ཏ་ཕི་དེ་ གཡོ་སྒྱུའི་ཐོག་ལས་ གླ་ཁར་ལེན་ཞིནམ་ལས་ ཁོང་༢ ཁ་བསྡོམས་ཏེ་ བཙོང་ནིའི་འཆར་གཞི་བརྩམས་མ་ཚད་ ན་གཱ་ལེན་ཚུན་ འགྲོ་འགྲུལ་གཅིག་ཁར་འབད་དེ་ རིན་གོང་དངུལ་ཀྲམ་༡༣,༢༡,༧༦༠ གནས་མི་དེ་ དངུལ་ཀྲམ་༦,༠༠,༠༠༠ སྦེ་ བཙོང་པའི་ཤུལ་ལུ་ མ་དངུལ་དེ་ ཁོང་ར་༢ འདྲན་འདྲ་སྦེ་ བགོ་བཤའ་རྐྱབ་སྟེ་ སྤྱོད་ཡོདཔ་ཨིན་པས།
ཐོག་མའི་ཁྲིམས་འདུན་གྱིས་བཏོན་མི་ འཁྲུན་ཆོད་དང་འཁྲིལཝ་ད་ ཉམས་རྒུདཔ་ཚུ་ལུ་ རྒུད་འཐུས་སྤྲོད་མི་ཚུ་ཡང་ ཕུརཔ་རྒྱལ་མཚན་ལུ་ དངུལ་ཀྲམ་༢,༠༧,༥༠༠ དང་ ཉམས་རྒུདཔ་ཀུན་བཟང་རྡོ་རྗེ་ལུ་ སྣུམ་འཁོར་སཱན་ཏ་ཕི་གི་ རིན་གོང་དངུལ་ཀྲམ་༡༣,༢༡,༧༦༠ འབདཝ་ད་ ཡོངས་བསྡོམས་དངུལ་ཀྲམ་༡༥,༢༩,༢༦༠.༩ ཉེས་འཛུགས་ཅན་༢ ཀྱིས་མཉམ་རུབ་ཐོག་ལས་ སྤྲོད་དགོཔ་ཨིན་པས།
ཉེས་འཛུགས་ཅན་ ངག་དབང་རྡོ་རྗེ་གིས་ ཉམས་རྒུདཔ་ཕུརཔ་རྒྱལ་མཚན་ལུ་ དངུལ་ཀྲམ་༡,༠༣,༧༥༠ དང་ ཀུན་བཟང་རྡོ་རྗེ་ལུ་ དངུལ་ཀྲམ་༦,༦༠,༨༨༠.༤༥ བཅས་ ཡོངས་བསྡོམས་ དངུལ་ཀྲམ་༧,༦༤,༦༣༠ སྤྲོད་དགོཔ་ཡོད་མི་ལས་ དུམ་གྲ་རེ་ སོར་ཆུད་འབད་ཡོད་རུང་ ལྷག་ལུས་ དངུལ་ཀྲམ་༤༦༨,༦༣༠.༤༥ སྤྲོད་དགོཔ་ཐོན་མི་དེ་ ད་ལྟོ་ ལོག་རྩིས་སྤྲོད་འབད་ནིའི་ ཐོན་ཁུངས་མེདཔ་ལས་ རིན་ཐང་དང་བསྟུན་པའི་ བཙོན་ཁྲིམས་ལོ་༡ སྨིན་དགོཔ་ཨིན་པས།
གཡོ་སྒྱུ་དང་ མ་བྱིན་ལེན་གྱི་ཐོག་ལས་ རྒྱུ་དངོས་ཚུ་ ཚུལ་མིན་སྤྱོད་ཡོདཔ་ལས་ ངག་དབང་རྡོ་རྗེ་དེ་ ཉེས་ལས་བསྐྱར་ཟློས་ཅན་དང་ རྒྱུན་འཇགས་གནོད་འགེལ་པ་ཨིན་པའི་ ཉེས་ཁྲིམས་ཚུ་ སྔ་ཕྱིའི་རིམ་པ་རྩིས་བསྡོམས་ ལོ་༧ དང་ཟླཝ་༩ བཙོན་ཁྲིམས་བཀལ་ནུག།
ཨིན་རུང་ ཉེས་འཛུགས་ཅན་ སྐལ་བཟང་བསྟན་འཛིན་ལུ་ གཡོ་སྒྱུ་དང་མ་བྱིན་ལེན་གྱི་ཐོག་ལས་ རྒྱུ་དངོས་ཚུ་ ཚུལ་མིན་སྤྱོད་ཡོདཔ་ལས་ ཉེས་ལས་བསྐྱར་ཟློས་ཅན་དང་ རྒྱུན་འཇགས་གནོད་འགེལ་པ་ཨིན་པའི་ ཉེས་ཁྲིམས་ཚུ་ སྔ་ཕྱིའི་རིམ་པ་རྩིས་ཏེ་ བསྡོམས་ལོ་༩ དང་ཟླཝ་༩ བཙོན་ཁྲིམས་བཀལ་ཡོད་མི་དེ་ ཉམས་རྒུདཔ་ཚུ་ལུ་ བསྡོམས་དངུལ་ཀྲམ་༧,༦༤,༦༨༠ སྤྲོད་ནིའི་ཐོན་ཁུངས་མེད་པའི་ རིན་ཐང་དང་བསྟུན་པའི་ཚབ་ བཙོན་ཁྲིམས་ལོ་༣ བཀལ་ཡོདཔ་ཨིན་པས།
ཉེས་འཛུགས་ཅན་གཉིས་ཀྱིས་ གལ་སྲིད་ ཏི་རུ་ཚུ་ སོར་ཆུད་འབད་ཚུགས་པ་ཅིན་ ཁྲིམས་ཚད་མར་ཕབ་འབད་ནི་སྦེ་ ཐོག་མའི་འཁྲུན་ཆོད་བཏོན་གནང་པའི་གུ་ ཆེ་མཐོ་ཁྲིམས་ཁྲི་༡ པ་ལས་ བསྒྱུར་བཅོས་མཛད་དགོཔ་མེད་པར་ བསྟར་སྤྱོད་སྒྲུབ་དགོ་པའི་ བཀའ་རྒྱ་གནང་ཡོདཔ་ད་ ཁོང་གཉིས་ཀྱིས་ འཁྲུན་ཆོད་དེ་ལུ་ ཁེ་རྒུད་མ་བཏུབ་པ་ཅིན་ ཞག་གྲངས་༡༠ གྱི་ནང་འཁོད་ མཐོ་གཏུགས་འབད་ཆོགཔ་སྦེ་ སྤྱི་ཟླ་༡ པའི་ཚེས་༢༨ ལུ་ བཀའ་རྒྱ་གནང་ཡོདཔ་ཨིན་པའི་གནས་ཚུལ།

robotstxt: allowed

filter: keep


text:
རྫོང་ཁག་དེ་ནང་ སྒང་ཟུར་- སྨིན་རྗེ་འདེམས་ཁོངས་ཀྱི་དོན་ལུ་ སྲིད་ཚོགས་༢ ཀྱི་བར་ན་ རྩོད་འགྲན་འགོ་འདྲེན་འཐབ་པའི་སྐབས་ལུ་ བཅའ་མར་གཏོགས་མི་ ལྷུན་རྩེ་ཁྲོམ་གྱི་མི་སེར་ཚུ་གིས་ སླབ་མིའི་ནང་ རྫོང་ཁག་དེ་ མཐའ་ཟུར་གྱི་རྫོང་ཁག་ཅིག་འབད་མི་ལུ་བརྟེན་ ད་ལས་ཕར་ གོང་འཕེལ་གྱི་འགྱུར་བ་བཟོ་ཚུགས་མི་ བསྐྱིན་འགྲུལ་གྱི་དཀའ་ངལ་བསལ་ཚུགས་མི་ ལྕོགས་གྲུབ་ཅན་གྱི་སྲིད་ཚོགས་དང་ འདེམས་ངོ་ཅིག་བཙག་འཐུ་འབད་དགོཔ་ ཡོད་ཟེར་ཨིན་པས།
ཚོང་པ་ཅིག་གིས་ སླབ་མིའི་ནང་ ད་རེས་ནངས་པ་ བསྐྱིན་འགྲུལ་བཀག་ཆ་འབད་མི་ལུ་བརྟེན་ ཁྲོམ་ཁར་སྡོད་ཁྱིམ་རྐྱབ་མ་ཚུགས་པར་ལུས་ཡོད་ཟེར་ཨིནམ་ད་ ཚོང་པ་གཞན་མི་ཅིག་གིས་ སླབ་མིའི་ནང་ དཀའ་ངལ་དེ་ བསལ་ཐབས་ལུ་ གཞུང་གསརཔ་དྲག་ནི་བཟུམ་ཅིག་འདུག་ཟེར་ཨིན་རུང་ ལ་ལུ་ཅིག་གིས་འབད་བ་ཅིན་ དཀའ་ངལ་ཐོན་མིའི་ ལཱ་འཕྲོ་མཐུད་འབད་ནི་ལུ་ ཧེ་མའི་གཞུང་དེ་ར་ དྲག་ཟེར་ཨིན་པས།
ཨིན་རུང་ སྒང་ཟུར་- སྨིན་རྗེ་འདེམས་ཁོངས་ཀྱི་ འབྲུག་ཕུན་སུམ་ཚོགས་པའི་འདེམས་ངོ་ ཀརྨ་རང་གྲོལ་དང་ མི་སེར་དམངས་གཙོ་ཚོགས་པའི་འདེམས་ངོ་ བློ་བཟང་རྡོ་རྗེ་གིས་ སྒང་ཟུར་དང་ མཁོ་མང་ ཀུར་སྟོད་ སྨིན་རྗེ་རྒེད་འོག་༤ གི་མི་སེར་ཚུ་ལས་ ཚོགས་རྒྱན་གྱི་ རྒྱབ་སྐྱོར་འཐོབ་ཐབས་ལུ་དམིགས་ཏེ་ རྩོད་བསྡུར་འབད་བའི་སྐབས་ལུ་ ཁོང་རའི་ཚོགས་པའི་ལྟ་བ་དང་ ཁས་བླངས་ཚུ་ ག་དེ་དྲག་དྲག་ གོ་བ་བཤད་དེ་ བྱིནམ་ཨིན་པས།
འབྲུག་ཕུན་སུམ་ཚོགས་པའི་འདེམས་ངོ་ ཀརྨ་རང་གྲོལ་གྱིས་ སླབ་མིའི་ནང་ མི་སེར་ཚུ་ལུ་ འདྲ་མཉམ་དང་ དྲང་བདེན་ཐོག་ལས་ མི་སེར་ཚུ་ རང་མགོ་རང་འདྲོངས་བཟོ་ནི་དེ་ ཨིན་ཟེར་ཨིནམ་ད་ ད་ལྟོ་ གཞུང་གི་བུ་ལོན་བཟོ་ཡོད་རུང་ མ་འོངས་པ་ལུ་ གློག་ཤུགས་མེ་ག་ཝཊ་༡༠,༠༠༠ བཟོ་སྐྲུན་འབད་ནི་ཨིན་མི་དེ་གིས་ རྒྱལ་ཁབ་ནང་ འོང་འབབ་སྦོམ་བཟོ་ཚུགས་ཟེར་ཨིན་པས།
དེ་མ་ཚད་ ལོ་ལྔའི་འཆར་གཞི་༡༡ པའི་ གོང་འཕེལ་གྱི་ལཱ་ཚུ་གྲུབ་ཐབས་ལུ་ ཞི་གཡོགཔ་ཚུ་ ལྗོན་སྟངས་ཅན་བཟོ་ཐབས་ལུ་ ཞི་གཡོགཔ་ཚུ་ལུ་ འཐོབ་ཁུངས་སེང་ནི་དང་ ན་གཞོན་གྱི་དཀའ་ངལ་བསལ་ནི་ ལྷུན་རྩེ་རྫོང་ཁག་ནང་འབད་བ་ཅིན་ འབྲུག་ཕུན་སུམ་ཚོགས་པ་གིས་ འཆར་གཞི་ནང་ཡོད་མིའི་ གོང་འཕེལ་གྱི་གྲུབ་འབྲས་སྦོམ་ སྟོན་ཚུགས་ཡོདཔ་མ་ཚད་ འཆར་གཞི་ནང་མེད་མི་ཡང་ གྲུབ་འབྲས་སྦོམ་སྟོན་ཏེ་ཡོད་ཟེར་ཨིནམ་ལས་ རྫོང་ཁག་དེ་ མཐའ་ཟུར་གྱི་རྫོང་ཁག་ཅིག་འབད་མི་ལུ་བརྟེན་ རྒྱབ་ཁར་ལུས་ཏེ་ཡོད་རུང་ བཙག་འཐུ་འགྲུབ་གནང་པ་ཅིན་ གོང་འཕེལ་གྱི་ལཱ་ཚུ་ སྦོམ་སྦེ་ར་འབད་ཚུགས་ཟེར་ཨིན་པས།
འབྲུག་ཕུན་སུམ་ཚོགས་པ་གིས་ བཙག་འཐུ་འགྲུབ་པ་ཅིན་ ལྷུན་རྩེ་རྫོང་ཁག་གི་མི་སེར་ཚུ་ལུ་མ་ཚད་ ཤར་ཕྱོགས་རྫོང་ཁག་གི་མི་སེར་ཚུ་ལུ་ཕན་པའི་ སྒོར་གཱན་ ཤིང་མཁར་གྱི་གཞུང་ལམ་དེ་ མགྱོགས་སུ་སྦེ་བཏོན་ནི་དང་ གཞན་ཡང་ རྒེད་འོག་ཚུ་དང་ སོ་ནམ་ཞིང་ལམ་ སྨན་ཁང་ལ་སོགས་པའི་མཐུན་རྐྱེན་ཚུ་ མ་བཏུབ་བཏུབ་སྦེ་ ཕུལ་ནིའི་ཁས་བླངས་ཡོད་ཟེར་ཨིནམ་ད་ ཁས་བླངས་ཚུ་ཡང་ མི་སེར་ཚུ་གིས་ རེ་བ་བསྐང་དགོ་པའི་ཁས་བླངས་ཚུ་ ཨིན་ཟེར་ཨིན་པས།
ཁོ་གིས་ སླབ་མིའི་ནང་ སྤྱི་ལོ་༢༠༠༨ ལུ་ བཙག་འཐུ་ལས་བརྟེན་ ཕམ་བུ་གཞི་ གཉེན་གྲོགས་ཀྱི་བར་ན་ གཡུས་ཕྱོགས་ཀྱི་བར་ན་ སྟབས་མ་བདེཝ་ཐོན་མི་ལུ་ ཁོ་གིས་ ཚ་གྱང་ལང་དགོཔ་མ་བྱུང་རུང་ དུས་ཅི་ འགོ་ཐོག་བཙག་འཐུ་གི་གྲུབ་འབྲས་ལུ་ལྟ་བ་ཅིན་ ལུང་ཕྱོགས་ ཁ་དབྱེ་དོ་བཟུམ་ཡོདཔ་ལས་ ཚ་གྱང་སྦོམ་ལང་ཡོད་མི་ལུ་བརྟེན་ མི་སེར་ཚུ་གིས་ ནམ་རང་འབད་རུང་ གཅིག་མཐུན་སྦེ་གནས་དགོཔ་ གལ་ཆེ་ཟེར་ཨིན་པས།
མི་སེར་དམངས་གཙོ་ཚོགས་པའི་ འདེམས་ངོ་ བློ་བཟང་རྡོ་རྗེ་གིས་ སླབ་མིའི་ནང་ འབྲུག་རྒྱལ་ཁབ་དེ་ རང་དབང་རང་བཙན་སྦེ་ ལོ་ངོ་བརྒྱ་ལྷགཔ་ཅིག་སྡོད་པའི་ཤུལ་ལུ་ དམངས་གཙོའི་གཞུང་འགོ་བཙུགས་ཡོདཔ་ལས་ ད་ལས་ཕར་འབད་རུང་ དགའ་བ་དང་ སྐྱིད་པའི་ངང་ལུ་ སྡོད་དགོ་པ་ཅིན་ མི་སེར་ཚུ་གིས་ གཞུང་གདམ་འཐུ་འབད་ནི་དེ་ འཛོལ་ནི་མི་འོང་ཟེར་ཨིན་པས།
ཁོ་གིས་སྲིད་དོན་ཚོགས་པ་ནང་འཛུལ་དགོ་མི་དེ་ཡང་ ན་གཞོན་གྱི་དཀའ་ངལ་ཚུ་ སྦོམ་འབད་ར་མཐོང་ཡོདཔ་ལས་བརྟེན་ འདས་པའི་གཞུང་གི་དཀའ་ངལ་སེལ་མ་ཚུགས་མི་དེ་ བསལ་ཚུགསཔ་འབད་ནི་ཟེར་ཨིནམ་མ་ཚད་ སྲིད་ཚོགས་ཀྱི་ལྟ་བ་ཡང་ དབང་ཚད་ཕྱིར་སྤེལ་ཨིནམ་ལས་ གལ་སྲིད་ མི་སེར་དམངས་གཙོ་ཚོགས་པ་དེ་ བཙག་འཐུ་འགྲུབ་ཅིན་ དབང་ཚད་དེ་ གཞུང་ལྟེ་བ་ལུ་མ་བཞག་པར་ མི་སེར་ཚུ་ལུ་ སྤྲོད་ནི་ཟེར་ཨིན་པས།
སྲིད་ཚོགས་དེ་གིས་ ཁས་བླངས་ཡང་ རྒྱལ་ཡོངས་དང་ རྫོང་ཁག་ དེ་ལས་ རྒེད་འོག་དང་ སྤྱི་འོག་དབྱེ་གསལ་འབད་དེ་ ཁག་མ་འདྲཝ་ཡོད་རུང་ དུས་ཚོད་མེདཔ་ལས་བརྟེན་ ཞུ་མི་ཚུགས་དོ་ཡོདཔ་ལས་ བཅུད་བསྡུ་བ་ཅིན་ རྒྱལ་ཁབ་ནང་ གློ་བུར་གྱི་དོན་ལུ་ གནམ་གྲུ་ཆུང་ཀུ་༢ དང་ རྒེད་འོག་༢༠༥ ནང་ འཁོར་ལམ་རྩི་ནག་གཏང་སྟེ་ སྣུམ་འཁོར་བཱོ་ལི་རོ་༡ བྱིན་ནི་ དེ་ལས་ སྤྱི་འོག་རེ་ནང་ འཕྲུལ་གླང་ པཱ་ཝར་ཊི་ལར་རེ་སྤྲོད་ནི་ཚུ་ སྲིད་ཚོགས་དེ་གིས་ ཁས་བླངས་ཨིན་ཟེར་ཨིནམ་ལས་ ཁས་བླངས་ཚུ་ཡང་ ཁ་དང་ལགཔ་རྟགས་མཐུན་ཚུགས་ཟེར་ཨིན་པས།
རྩ་ཁྲིམས་ཅན་གྱི་གཙུག་སྡེ་ཚུ་ལུ་ དབང་ཚད་སྤྲོད་ནི་དང་ བརྡ་བརྒྱུདཔ་ཚུ་ལུ་དབང་ཚད་ཚུ་སྤྲོད་དེ་ དེ་ཚུ་ནང་ ལགཔ་རྩ་ལས་ར་མ་རྐྱབ་པར་ ཕྱག་ཞུ་ནི་ཟེར་ཨིནམ་ད་ སྒེར་སྡེ་གོང་འཕེལ་གཏང་ནི་ལུ་ཡང་ རྒྱབ་སྐྱོར་ཚུ་ཕུལ་ནི་ཟེར་ཨིན་པས།
དྲི་བཀོད་སྐབས་ལུ་ ཀརྨ་རང་གྲོལ་གྱིས་ བློ་བཟང་རྡོ་རྗེ་ལུ་ ཁོ་ར་ན་གཞོན་སྦེ་སྡོད་པའི་སྐབས་ལུ་ ན་གཞོན་ཚུ་གིས་ སེམས་ལུ་ ཚ་གྱང་༣ ཡོད་མི་དེ་ཡང་ དང་པ་ ཕམ་ལུ་དྲིན་ལན་འཇལ་ནི་ གོང་མ་ལུ་གུས་ཞབས་འབད་ནི་ དེ་ལས་ རྒྱལ་ཁབ་ལུ་ ཕྱག་ཞུ་ནི་ཚུ་ཨིནམ་ལས་ ད་རེས་ཀྱི་ན་གཞོན་ཚུ་གི་ སེམས་ཁར་འབད་བ་ཅིན་ མནོ་བསམ་ག་དེ་སྦེ་བཏང་དོ་ག་ ཡང་ཅིན་ དེ་ལུ་ འགྱུར་བ་ཡོད་ག་ཟེར་ཨིན་པས།
བློ་བཟང་རྡོ་རྗེ་གིས་འབད་བ་ཅིན་ ན་གཞོན་ཚུ་ རྒྱལ་ཁབ་ཅིག་གི་མི་ཁུངས་ཨིནམ་ལས་ རྩ་ཁྲིམས་ཆེན་མོའི་ནང་འབད་རུང་ ན་གཞོན་ཚུ་གིས་ དེ་བཟུམ་ནང་བཅའ་མར་གཏོགས་ཆོགཔ་སྦེ་ཡོདཔ་མ་ཚད་ ན་གཞོན་ཚུ་ལུ་ སེམས་ཀྱི་མནོ་ཐངས་དེ་ ཧེ་མའི་རྒན་ཤོས་ཚུ་གིས་ མནོ་དོ་བཟུམ་སྦེ ཕམ་ལུ་དྲིན་ལན་འཇལ་ནི་དང་ གོང་མ་ལུ་ གུས་ཞབས་འབད་ནི་ དེ་ལས་ རྒྱལ་ཁབ་ལུ་ ཕྱག་ཞུ་ནི་མནོ་བསམ་མ་གཏོགས་ རེ་བ་གཞན་མེད་ཟེར་ཨིན་པས།
བློ་བཟང་རྡོ་རྗེ་གིས་ ཀརྨ་རང་འགྲོལ་ལུ་ ཁོ་གི་གསལ་བཤད་ནང་འབད་བ་ཅིན་ རྫོང་ཁག་དེ་ནང་ གོང་འཕེལ་རྒྱ་ཆ་བརྒྱ་གྲུབ་ཚུགས་ཅིག་ཟེར་ཨིནམ་ལས་ དེ་གི་ནང་ལས་ འཛོལ་བ་༢ དེ་ཅིག་འབྱུང་མི་དེ་ ག་ཅི་ཨིན་ན་དང་ གལ་སྲིད་ ཁོ་གི་བཙག་འཐུ་འགྲུབ་པ་ཅིན་ ཁོ་ལུ་ བསླབ་བྱ་ག་ཅི་བྱིན་ནི་སྨོ་ཟེར་མི་ལུ་ ཀརྨ་རང་གྲོལ་གྱིས་ འཛོལ་བ་དེ་ མཁོ་མང་རྒེད་འོག་ གཙང་སྒོ་གཡུས་ཚན་ནང་ འཁོར་ལམ་ལྷོད་མ་ཚུགས་མི་དང་ སྒོར་གཱན་ ཤིང་མཁར་གྱི་ལམ་བསལ་མ་ཚུགས་མི་དེ་ ཨིན་ཟེར་ཨིནམ་ད་ གལ་སྲིད་ བཙག་འཐུ་འགྲུབ་པ་ཅིན་ མི་སེར་ཚུ་ལུ་ མགུ་སྐོར་རྐྱབ་ནི་མི་འོང་ཟེར་ཨིནམ་ཚད་ བཙག་འཐུ་འགྲུབ་པ་ཅིན་ དཔོན་སྦེ་མནོ་བསམ་མ་བཏང་པར་ བྱ་རོགས་བཟུམ་ཅིག་སྦེ་ མནོ་བསམ་གཏང་དགོ་ཟེར་ཨིན་པའི་གནས་ཚུལ།


text:
དེ་ཡང་ བདུན་ཕྲག་སྐབས་ དྲོ་པའི་ཆུ་ཚོད་༡༠ ལས་༡༢ ཚུན་ འཐུས་དངུལ་ཀྲམ་༢,༠༠༠ དང་ ཉིན་མའི་ཆུ་ཚོད་༡༢ ལས་༥ ཚུན་ དངུལ་ཀྲམ་༢,༥༠༠ དེ་ལས་ ཕྱི་རུའི་ཆུ་ཚོད་༥ ལས་༩ ཚུན་ དངུལ་ཀྲམ་༣,༥༠༠ སྤྲོད་དགོཔ་ཨིན་པས།
གཟའ་ཉི་མ་དང་ ཟླ་བ་ དེ་ལས་ གཞུང་གི་ངལ་གསོའི་སྐབས་ དྲོ་པའི་ཆུ་ཚོད་༧ ལས་ ཕྱི་རུ་ཆུ་ཚོད་༥ ཚུན་ འཐུས་དངུལ་ཀྲམ་༣,༥༠༠ དང་ ཕྱི་རུའི་ཆུ་ཚོད་༥ ལས་༩ ཚུན་ དངུལ་ཀྲམ་༤,༥༠༠ སྤྲོད་དགོཔ་ཨིན་པས།
འབྲུག་ཕུཊ་བཱོལ་ཚོགས་སྡེའི་ ཡོངས་ཁྱབ་དྲུང་ཆེན་ ཨྱོན་དབང་ཕྱུག་གིས་ སླབ་མིའི་ནང་ འཐུས་དུམ་གྲ་རེ་ ལེན་དགོ་མི་དེ་ཡང་ ལོ་༨ ཀྱི་ཤུལ་ལས་ ད་རུང་ གྱིབ་ཀྱི་རྩྭ་གདན་གསརཔ་ མཁོ་བསྒྲུབ་འབད་ནིའི་དོན་ལུ་ཨིན་ཟེར་ཨིན་པས།
ད་ཚུན་ སྡེ་ཚན་༨ དེ་ཅིག་གིས་ འཐུས་སྤྲོད་དེ་ ཕུཊ་བཱོལ་རྩེད་འགྲན་འབད་ཡོདཔ་ད་ ད་རུང་ མཁོ་མངགས་འབད་མི་ ལེ་ཤ་ཐོན་ཏེ་ཡོད་ཟེར་ ཡོངས་ཁྱབ་དྲུང་ཆེན་གྱིས་ སླབ་ཨིན་པས།
རྒྱལ་ཡོངས་ཀོ་ཀ་ཀོ་ལ་ལིག་རྩེད་འགྲན་ འགོ་བཙུགས་ཡོད་མིའི་ནང་ ནངས་པ་ གཟིམ་སྒྲ་དང་ ཨྱོན་རིག་པའི་འབྱུང་གནས་༢ ཀྱི་བར་ན་ རྩེད་འགྲན་འབད་ནི་ཨིན་པས།
ཕུན་ཚོགས་གླིང་དང་ ཡིད་འཛིན་སྡེ་ཚན་༢ ཀྱི་ རྩེད་འགྲན་དེ་ ཕུན་ཚོགས་གླིང་ཕུཊ་བཱོལ་རྩེད་ཐང་ནང་དང་ བསམ་རྩེ་དང་ འབྲུག་པཱོལ་སྡེ་ཚན་༢ ཀྱི་ རྩེད་འགྲན་དེ་ བསམ་རྩེ་ཕུཊ་བཱོལ་རྩེད་ཐང་ནང་སྦེ་ རྩེད་འགྲན་འབད་ནི་ཨིན་པའི་གནས་ཚུལ།


text:
༉ ཆེ་མཐོ་ཁྲིམས་འདུན་གྱིས་ དུས་ཡུན་ཟླ་ངོ་༦ དེ་ཅིག་གི་རིང་ རྩོད་བཤེར་དང་ ཐོག་མའི་ཁྲིམས་འདུན་གྱི་ འཁྲུན་ཆོད་ལུ་ བསྐྱར་ཞིབ་མཐིལ་ཕྱིན་མཛད་དེ་ སྤྱི་ལོ་༢༠༠༩ ལུ་ ཇར་མ་ནི་དང་ རྒྱ་ནག་ལུ་ གཞུང་འབྲེལ་ལྟ་སྐོར་ལུ་སོང་མི་ གསོ་བའི་འགོ་དཔོན་༤ ལུ་ ཉེས་མེད་ཉེས་གྲོལ་གྱི་ འཁྲུན་ཆོད་གནང་ནུག།
དེ་ཡང་ ན་ཧིང་ སྤྱི་ཟླ་༡༡ པའི་ཚེས་༣༠ ལུ་ ཐིམ་ཕུ་རྫོང་ཁག་གིས་གནང་མི་ འཁྲུན་ཆོད་དེ་ དྲང་བདེན་དང་ ཁྲིམས་མཐུན་ཐོག་ལས་ གནང་ནི་དེ་གིས་ བསྒྱུར་བཅོས་འབད་དགོཔ་ ག་ནི་ཡང་ མ་ཐོནམ་ལས་ ཆ་གནས་ཧྲིལ་པོར་མཛད་དེ་ རྩོད་དཔོན་ཡོངས་ཁྱབ་ཡིག་ཚང་གིས་ མཐོ་གཏུགས་ཕུལ་བའི་ བཤེར་ཡིག་དེ་ ཆ་མེད་བཏངམ་ཨིན་ཟེར་ ཁ་ཙ་གནང་མི་ ཆེ་མཐོ་ཁྲིམས་འདུན་གྱི་ འཁྲུན་ཆོད་ནང་བཀོད་ནུག།
ན་ཧིང་ སྤྱི་ཟླ་༥ པའི་ནང་ ངན་ལྷད་བཀག་སྡོམ་ལྷན་ཚོགས་ཀྱི་ ཞིབ་དཔྱད་སྙན་ཞུ་དང་འཁྲིལ་ རྩོད་དཔོན་ཡོངས་ཁྱབ་ཡིག་ཚང་གིས་ རུས་ཚིགས་གཤག་བཅོས་དྲུང་འཚོ་ ཚེ་དབང་འཕྲིན་ལས་དང་ སོ་དང་ཟ་ལྟབ་གསོ་བཅོས་དྲུང་འཚོ་ བསམ་གྲུབ་ཨར་དབང་ཕྱུག་ སྨན་རིགས་དང་ སྨན་ཁབ་ མཁོ་ཆས་སྡེ་ཚན་གྱི་ མཁོ་སྒྲུབ་གཙོ་འཛིན་འགོ་དཔོན་བགྲེསཔ་ ངག་དབང་རྡོ་རྗེ་ དེ་ལས་ གསོ་བའི་ལྷན་ཁག་གི་ བདག་སྐྱོང་གཙོ་འཛིན་འགོ་དཔོན་བགྲེསཔ་ གནག་མདོག་འབྲུག་པ་༤ ལུ་ སྦྱིན་བདག་ཐོག་ འགོ་འདྲེན་འཐབ་མི་ ལྟ་སྐོར་དང་འབྲེལ་བའི་ ནང་གསུག་དང་ ཡིག་ཚང་བྱ་སྤྱོད་ངན་པའི་ ཉེས་འཛུགས་ཐོག་ རྩོད་བཤེར་འབད་བའི་ཤུལ་ལུ་ ཐིམ་ཕུ་རྫོང་ཁག་ཁྲིམས་འདུན་གྱིས་ ཉེས་གྲོལ་བཏང་ཡོདཔ་ཨིན་པས།
དེ་འབདཝ་ད་ རྩོད་ཟླ་ཚུ་གིས་ ནང་གསུག་ལེན་ཡོད་རུང་ ཉེས་ཁྲིམས་མ་བཀལ་བའི་ཁར་ གཞུང་ལུ་ དངུལ་ཀྲམ་ས་ཡ་༡.༢༧༨ སོར་ཆུད་མ་འབད་མི་ལུ་བརྟེན་ ཁེ་རྒུད་མ་བཏུབ་པར་ རྩོད་དཔོན་ཡོངས་ཁྱབ་ཡིག་ཚང་གིས་ ཆེ་མཐོ་ཁྲིམས་འདུན་ལུ་ བཐོ་གཏུགས་འབད་ཡོདཔ་ཨིན་པས།
འཁྲུན་ཆོད་དང་འཁྲིལཝ་ད་ རྒྱ་གར་ཀཱོལ་ཀ་ཊ་ལུ་ཡོད་མི་ གསོ་བའི་མཁོ་ཆས་བཀྲམ་སྤེལ་བ་ བི་ཀཱསི་ཚོང་སྡེ་དང་ དེ་གི་ ཚོང་འབྲེལ་མཉམ་འབྲེལ་པ་ ཀེ་ཨེལ་ཨེསི་ མར་ཊིན་གུ་རུབ་ཚོང་སྡེ་༢ ཀྱིས་ ཁོང་གིས་ བཀྲམ་སྤེལ་འབད་མི་ གསོ་བའི་མཁོ་ཆས་ཚུ་ ལྟ་སྐོར་འབད་བར་ འོང་འདོད་ཡོད་པ་ཅིན་ ཤོག་ཟེར་བའི་ མགྲོན་བརྡ་ཡི་གུ་ སྤྱི་ལོ་༢༠༠༩ ཟླཝ་༥ པའི་ཚེས་༡༤ ལུ་ གསོ་བའི་ལྷན་ཁག་ལུ་ བཏང་ཡོདཔ་བཞིན་དུ་ མགྲོན་བརྡའི་ཡི་གུ་ནང་ ལྟ་སྐོར་དང་འབྲེལ་བའི་ ཟད་འགྲོ་ཚུ་ག་ར་ མགྲོན་བརྡ་འབད་མི་ ཚོང་སྡེ་གིས་ གཏང་ནི་ཨིན་པའི་ ཁས་བླངས་འབད་ནུག་ཟེར་ཨིན་པས།
མགྲོན་བརྡའི་ཡི་གུ་དང་འཁྲིལ་ གསོ་བའི་ལྷན་ཁག་གི་ མི་སྟོབས་ཚོགས་ཆུང་གིས་ བདག་སྐྱོང་དང་འབྲེལ་བའི་ ལམ་ལུགས་དང་འཁྲིལ་ གསོ་བའི་མཁོ་ཆས་ལྟ་ཞིབ་འབད་བར་ བཏང་ཡོདཔ་ཨིན་པས།
ལྟ་སྐོར་གྱི་སྐབས་ལུ་ ཚོང་སྡེ་དེ་གཉིས་ཀྱིས་ གསོ་བའི་འགོ་དཔོན་རེ་ལུ་ ཇར་མ་ནི་ལུ་འགྱོཝ་ད་ ཡུ་རོ་༡,༥༠༠ དང་ དངུལ་ཀྲམ་༩༣,༣༢༣ རེ་དང་ རྒྱ་ནག་ལུ་འགྱོ་བའི་སྐབས་ ཌོ་ལར་༡,༥༠༠ རེ་དང་ དངུལ་ཀྲམ་༧༣,༥༧༤ རེ་སྤྲོད་ཡོདཔ་ ངེས་བདེན་ཨིན་རུང་ ལྟ་སྐོར་ལུ་ འགོ་དཔོན་༤ གིས་ ཐག་རང་བཅད་ཐོག་མེན་པར་ གསོ་བའི་ལྷན་ཁག་གིས་ གནང་བ་གྲུབ་མི་དང་འཁྲིལ་ སོང་ཡོདཔ་མ་གཏོགས་ གཞུང་ལུ་ སྐུ་གྱོང་ག་ནི་ཡང་ མ་ཕོག་པས་ཟེར་ འཁྲུན་ཆོད་ནང་བཀོད་ནུག།
དེ་མ་ཚད་ ལྟ་སྐོར་འབད་བའི་རྗེས་སུ་ གསོ་བའི་མཁོ་ཆས་ཚུ་ མཁོ་སྒྲུབ་འབད་ནིའི་དོན་ལུ་ ཁས་ལེན་གནས་གོང་ རིན་བསྡུར་འབདཝ་ད་ གོང་ཚད་ཉུང་ཤོས་བཀོད་མི་ ནོར་རྒྱས་མེ་ཌི་ཀཱལ་ཨིན་རུང་ བི་ཀཱསི་མེ་ཌི་ཀཱལ་གྱི་མཉམ་རོགས་ཅིག་ཨིན་མི་ དེབ་བཱ་ས་ལུ་ བྱིན་ནི་གི་ དཔའ་བཅམ་ཡོདཔ་ལས་ གསུག་འབུལ་དང་ ཡིག་ཚང་བྱ་སྤྱོད་ངན་པའི་ གནོད་འགེལ་འཐབ་པའི་ ཉེས་འཛུགས་འབད་ཡོདཔ་ཨིན་པས།
དེ་འབདཝ་ད་ ཁྲིམས་འདུན་གྱིས་ དབྱེ་བཤེར་མཛདཔ་ད་ རྩོད་ཟླ་ཚུ་གིས་ རང་སོའི་འགན་འཁྲི་དང་འཁྲིལ་མ་གཏོགས་ མི་ངོ་རེ་གཉིས་ཀྱི་ ཁས་ལེན་གནས་གོང་བཙག་འཐུ་དང་ རིན་བསྡུར་ཐག་བཅད་གྲུབ་ཐབས་མེད་པའི་ ངོས་འཛིན་བྱུང་མི་ལུ་བརྟེན་ ཁོང་༤ ལུ་ ཉེས་ཁྲིམས་བཀལ་ཐབས་མ་བྱུངམ་ལས་ ཐོག་མའི་ཁྲིམས་འདུན་གྱི་ འཁྲུན་ཆོད་དེ་ རང་འཇགས་སྦེ་ གཞི་འཛིན་འབད་ཡི་ཟེར་ འཁྲུན་ཆོད་ནང་ བཀོད་ཡོད་པའི་གནས་ཚུལ།


text:
བཀྲིས་སྒང་ལུ་ འདེམས་ཁོངས་༥ ནང་ ཚོགས་རྒྱན་བཙུགས་སའི་ས་ཁོངས་༧༩ ཡོད་མི་ལུ་ ཁྱད་ཚད་ལྡན་མི་ ཚོགས་རྒྱན་སྐྱུར་མི་བསྡོམས་༤༡,༥༡༠ ཡོད་མི་ལས་༢༠,༡༡༣ འབདཝ་ད་ བརྒྱ་ཆ་༤༨.༤༥ གིས་ ཚོགས་རྒྱན་བཙུགས་ཡོད་པའི་གནས་ཚུལ།
བཀྲིས་སྒང་རྫོང་ཁག་ལས་ འབྲུག་ཕུན་སུམ་ཚོགས་པ་གིས་ ཚོགས་རྒྱན་༩,༩༡༩ ཐོབ་ཡོདཔ།
དེ་འབདཝ་ད་ འབྲུག་མཉམ་རུབ་ཚོགས་པ་གིས་ ཁྲིམས་ཤིང་འདེམས་ཁོངས་ལས་ ཚོགས་རྒྱན་འཕྲུལ་ཆས་དང་ འགྲེམ་ཐོག་ཚོགས་རྒྱན་གཉིས་ར་ལས་ རྒྱན་གྲངས་མངམ་ཐོབ་སྟེ་ ཨང་གཉིས་པ་ཐོན་ཡི།
༉ འབྲུག་ཕུན་སུམ་ཚོགས་པ་ལུ་ འདེམས་ངོ་གསརཔ་༢ ཡོད་རུང་ རྒྱལ་ཡོངས་ཚོགས་འདུའི་ འགོ་ཐོག་བཙག་འཐུའི་ནང་ འདེམས་ཁོངས་༥ ལས་ འཕྲུལ་ཆས་ཚོགས་རྒྱན་དང་ འགྲེམ་ཐོག་ཚོགས་རྒྱན་བསྡོམས་༩,༩༡༩ ཐོབ་མི་དེ་ མཐོ་ཤོས་ཨིན་པས།
དེ་ཡང་ ཚོགས་པ་དེ་གིས་ ཁྲིམས་ཤིང་འདེམས་ཁོངས་ནང་མ་གཏོགས་ འདེམས་ཁོངས་གཞན་༤ ཆ་རའི་ནང་ལས་ འཕྲུལ་ཆས་ཚོགས་རྒྱན་དང་ འགྲེམ་ཐོག་ཚོགས་རྒྱན་གཉིས་ར་ལས་ རྒྱལ་ཁ་ཐོབ་ཅི།
འབྲུག་ཕུན་སུམ་ཚོགས་པ་གིས་ ཁྲིམས་ཤིང་འདེམས་ཁོངས་ལས་ འཕྲུལ་ཆས་ཚོགས་རྒྱན་༥༤༧ དང་ འགྲེམ་ཐོག་ཚོགས་རྒྱན་༢༦༢ མ་གཏོགས་ཐོབ་མ་ཚུགས་པས།
དེ་འབདཝ་ད་ འདེམས་ཁོངས་༤ ལས་ ཚོགས་རྒྱན་མཐོ་ཤོས་ར་ བར་མཚམས་-གཤོང་ཕུག་འདེམས་ཁོངས་ནང་ལས་ འཕྲུལ་ཆས་ཚོགས་རྒྱན་༢,༠༤༠ དང་ འགྲེམ་ཐོག་ཚོགས་རྒྱན་༦༧༧ འབདཝ་ད་ ཚོགས་རྒྱན་བསྡོམས་༢,༧༡༧ ཐོབ་ཡོདཔ་ད་ དེ་གི་ཤུལ་ལས་ར་ བཀང་ལུང་-བསམ་མཁར་-ཨུ་མཛོ་རོང་འདེམས་ཁོངས་ནང་ལས་ འགྲེམ་ཐོག་ཚོགས་རྒྱན་༥༡༠ རྩིས་ཏེ་ ཚོགས་རྒྱན་བསྡོམས་༢,༤༤༡ དང་ ར་ལྡི་-སག་སྟེང་འདེམས་ཁོངས་ལས་ འཕྲུལ་ཆས་ཚོགས་རྒྱན་༡,༨༣༣ དང་ འགྲེམ་ཐོག་ཚོགས་རྒྱན་༤༢༡ དེ་ལས་ ཝམ་རོང་འདེམས་ཁོངས་ལས་ འཕྲུལ་ཆས་ཚོགས་རྒྱན་༡,༢༤༠ དང་ འགྲེམ་ཐོག་ཚོགས་རྒྱན་༤༥༨ ཐོབ་ནུག།
འབྲུག་མཉམ་རུབ་ཚོགས་པ་གིས་ འགོ་ཐོག་བཙག་འཐུ་ནང་ མཐར་འཁྱོལ་བྱུང་མ་ཚུགས་རུང་ བཀྲིས་སྒང་རྫོང་ཁག་ནང་ལས་ ཚོགས་རྒྱན་བསྡོམས་༥,༡༣༢ ཐོབ་སྟེ་ ཨང་གཉིས་པ་ཐོན་ཡོད་མི་དེ་ཡང་ ཚོགས་པ་དེ་གིས་ ཁྲིམས་ཤིང་འདེམས་ཁོངས་ནང་ལས་ འཕྲུལ་ཆས་ཚོགས་རྒྱན་༡,༣༡༦ དང་ འགྲེམ་ཐོག་ཚོགས་རྒྱན་༧༢༠ འབདཝ་ད་ ཚོགས་རྒྱན་༢,༠༣༦ ཐོབ་མི་དེ་ སྲིད་ཚོགས་གཞན་༣ དང་ཕྱདཔ་ད་ མཐོ་ཤོས་ཅིག་ཨིན་པས།
ཚོགས་པ་དེ་གིས་ ཚོགས་རྒྱན་མངམ་ཐོབ་མི་དེ་ཡང་ ཚོགས་པ་དེ་གི་གཙོ་འཛིན་ སྐྱེས་ལོ་༥༢ ལང་མི་ རྡོ་རྗེ་ཆོས་སྒྲོན་དེ་ ཁྲིམས་ཤིང་འདེམས་ཁོངས་ལས་ འབད་ནི་དེ་གིས་ཨིན་པས།
དེ་མ་ཚད་ འདེམས་ཁོངས་གཞན་༢ ནང་ འབྲུག་ཕུན་སུམ་ཚོགས་པའི་ཤུལ་ལས་ ཨང་གཉིས་པ་ཐོན་ཡོད་མི་དེ་ཡང་ བཀང་ལུང་-བསམ་མཁར་-ཨུ་མཛོ་རོང་འདེམས་ཁོངས་ལས་ འཕྲུལ་ཆས་ཚོགས་རྒྱན་༦༧༦ དང་ འགྲེམ་ཐོག་ཚོགས་རྒྱན་༣༣༤ ཐོབ་ཡོདཔ་མ་ཚད་ བར་མཚམས་-གཤོང་ཕུག་འདེམས་ཁོངས་ལས་ འཕྲུལ་ཆས་ཚོགས་རྒྱན་༦༥༡ དང་ འགྲེམ་ཐོག་ཚོགས་རྒྱན་༢༦༨ ཐོབ་ནུག།
ཨིན་རུང་ ར་ལྡི་-སང་སྟེང་འདེམས་ཁོངས་ལས་ འཕྲུལ་ཆས་དང་ འགྲེམ་ཐོག་གཉིས་བསྡོམས་ཏེ་ ཚོགས་རྒྱན་༦༣༤ དང་ ཝམ་རོང་འདེམས་ཁོངས་ལས་ འཕྲུལ་ཆས་ཚོགས་རྒྱན་༣༡༦ དང་ འགྲེམ་ཐོག་ཚོགས་རྒྱན་༢༡༧ འབདཝ་ད་ ཚོགས་རྒྱན་༥༣༣ ཐོབ་ཅི།
དེ་ལས་ མི་སེར་དམངས་གཙོ་ཚོགས་པ་གིས་ ཚོགས་རྒྱན་བསྡོམས་༤,༢༣༧ ཐོབ་ཡོད་མི་དེ་ཡང་ མཐོ་ཤོས་ར་ ཝམ་རོང་འདེམས་ཁོངས་ལས་ འཕྲུལ་ཆས་ཚོགས་རྒྱན་༦༩༥ རྩིས་ཏེ་ ཚོགས་རྒྱན་བསྡོམས་༡,༡༠༢ དང་ དེ་གི་ཤུལ་ལས་ ར་ལྡི་-སག་སྟེང་འདེམས་ཁོངས་ལས་ འཕྲུལ་ཆས་ཚོགས་རྒྱན་༧༡༩ དང་ འགྲེམ་ཐོག་ཚོགས་རྒྱན་༢༨༣ འབདཝ་ད་ ཚོགས་རྒྱན་བསྡོམས་༡,༠༠༢ ཐོབ་ཅི།
དེ་ལས་ བཀང་ལུང་-བསམ་མཁར་-ཨུ་མཛོ་རོང་ལས་ ཚོགས་རྒྱན་༩༩༩ དང་ བར་མཚམས་-གཤོང་ཕུག་ལས་༧༧༢ དེ་ལས་ ཁྲིམས་ཤིང་ལས་ ཚོགས་རྒྱན་༣༦༢ ཐོབ་མི་དེ་ དམའ་ཤོས་ཨིན་པས།
འབྲུག་སྤྱིར་དབང་ཚོགས་པ་གིས་ འདེམས་ཁོངས་༥ བསྡོམས་ཏེ་ ཚོགས་རྒྱན་བསྡོམས་༨༢༥ ལས་བརྒལ་ཐོབ་མ་ཚུགས་མི་དེ་ཡང་ འཕྲུལ་ཆས་ཚོགས་རྒྱན་༧༢༣ དང་ འགྲེམ་ཐོག་ཚོགས་རྒྱན་༡༠༢ ལས་མེདཔ་ཨིན་པས།
སྤྱིར་དབང་ཚོགས་པ་གིས་ ཁྲིམས་ཤིང་འདེམས་ཁོངས་ལས་ འགྲེམ་ཐོག་ཚོགས་རྒྱན་༨ རྩིས་ཏེ་ ཚོགས་རྒྱན་༩༢ མ་གཏོགས་ཐོབ་མ་ཚུགསཔ་ད་ ཚོགས་རྒྱན་མཐོ་ཤོས་ར་ ར་ལྡི་-སག་སྟེང་འདེམས་ཁོངས་ནང་ལས་༢༠༦ ཐོབ་མི་དེ་ཨིན་པས།
འབྲུག་མཉམ་རུབ་ཚོགས་པའི་གཙོ་འཛིན་ རྡོ་རྗེ་ཆོས་སྒྲོན་གྱིས་ སླབ་མིའི་ནང་ ཚོགས་པ་དེ་ ཕམ་སོ་རུང་ དམངས་གཙོའི་རིང་ལུགས་སྒྲིང་སྒྲིང་བཟོ་ནིའི་ལྷན་ཐབས་ལུ་ སྔར་ག་ཨིནམ་སྦེ་ར་ གནས་འོང་ཟེར་ཨིནམ་ད་ མི་སེར་གྱིས་ གདམ་ཁ་རྐྱབ་མི་ལུ་ གུས་ཞབས་དང་ བརྩི་མཐོང་ཡོདཔ་ལས་ སེམས་ཕམ་བྱུང་དགོཔ་མེད་ཟེར་ སླབ་ཨིན་པས།
དེ་འབདཝ་ད་ ཚོགས་པ་དེ་ལུ་ རྒྱབ་སྐྱོར་འབད་མི་ཚུ་ རྣམ་རྟོག་ལང་ཡོད་མི་དེ་ཡང་ འབྲུག་མཉམ་རུབ་ཚོགས་པ་ལུ་ འདེམས་ངོ་ཚུ་ སྒྲིང་སྒྲིང་ཡོདཔ་ལས་ འགོ་ཐོག་བཙག་འཐུ་ནང་ མཐར་འཁྱོལ་འབྱུང་ནི་གི་ རེ་བ་བསྐྱེད་ཡོད་རུང་ གྲུབ་འབྲས་སོ་སོར་ ཐོན་སོཔ་ལས་ བློ་ཕམ་བྱུང་ཡི་ཟེར་ བཀྲིས་སྒང་རོང་ཐུང་ལས་ ཚོགས་རྒྱན་བཙུགས་པར་ བཀྲིས་གཡང་རྩེ་ཁམས་དྭངས་ལུ་སོང་མི་ སྣུམ་འཁོར་ཊཱག་གི་དེད་གཡོགཔ་ སྐྱེས་ལོ་༢༦ ལང་མི་ ངག་དབང་ཡོན་ཏན་གྱིས་ སླབ་ཨིན་པས།
བཀྲིས་སྒང་ལུ་ འདེམས་ཁོངས་༥ ནང་ ཚོགས་རྒྱན་བཙུགས་སའི་ས་ཁོངས་༧༩ ཡོད་མི་ལུ་ ཁྱད་ཚད་ལྡན་མི་ ཚོགས་རྒྱན་སྐྱུར་མི་བསྡོམས་༤༡,༥༡༠ ཡོད་མི་ལས་༢༠,༡༡༣ འབདཝ་ད་ བརྒྱ་ཆ་༤༨.༤༥ གིས་ ཚོགས་རྒྱན་བཙུགས་ཡོད་པའི་གནས་ཚུལ།
བཀྲིས་སྒང་ལུ་ འདེམས་ཁོངས་༥ ནང་ ཚོགས་རྒྱན་བཙུགས་སའི་ས་ཁོངས་༧༩ ཡོད་མི་ལུ་ ཁྱད་ཚད་ལྡན་མི་ ཚོགས་རྒྱན་སྐྱུར་མི་བསྡོམས་༤༡,༥༡༠ ཡོད་མི་ལས་༢༠,༡༡༣ འབདཝ་ད་ བརྒྱ་ཆ་༤༨.༤༥ གིས་ ཚོགས་རྒྱན་བཙུགས་ཡོད་པའི་གནས་ཚུལ།
བཀྲིས་སྒང་ལས་ རིག་འཛིན་དབང་ཕྱུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:41 AM
Subscribe to: Post Comments (Atom)


text:
ན་ནོང་ལས་ ཚོགས་སྡེའི་འདེམས་ངོ་ པདྨ་དབང་ཕྱུག་གིས་ སླབ་མིའི་ནང་ ཁོ་ར་ གནམ་མེད་ས་མེད་ འུ་སྡུག་ཡོདཔ་ལས་ ཁྱིམ་སྒོ་བཤལ་ཏེ་ བསྐུལ་བསྒྲགས་འབད་བར་ འགྱོ་མི་ཚུགས་ནི་མས་ཟེར་ཨིནམ་ད་ ཁོ་གིས་ གོམས་འདྲིས་ལྟ་སྐོར་སྐབས་ པདྨ་དགའ་ཚལ་གྱི་ གཡུས་ཚན་བརྒྱ་ཆ་༨༠ ལྷགཔ་ཅིག་ ལྟ་སྐོར་འབད་ཡོདཔ་ལས་ ངལ་འཚོ་ནི་གི་ དུས་ཚོད་ཅིག་ དགོ་ནི་མས་ཟེར་ སླབ་ཨིན་པས།
ཚོགས་སྡེའི་འཐུས་མི་བགྲེསཔ་ འཇིགས་མེད་རིག་འཛིན་གྱིས་འབད་བ་ཅིན་ སྒོ་བཤལ་རྐྱབ་སྟེ་ བསྐུལ་བསྒྲགས་འབད་ནི་དེ་ འདེམས་ངོ་དང་ ཚོགས་རྒྱན་སྐྱུར་མི་གཉིས་ཆ་ར་ལུ་ དཀའ་ངལ་ཅན་ཅིག་ཨིན་མི་དེ་ཡང་ ད་རེས་ སོ་ནམ་གྱི་ ལཱ་འབད་བའི་ དུས་ཚོད་ཨིནམ་ལས་ བསྐུལ་བསྒྲགས་ནང་ ལོག་ལོག་འགྱོ་བ་ཅིན་ སོ་ནམ་པ་ཚུ་ལུ་ ལཱ་ལྟོ་ཆག་ནི་ཅིག་ལས་བརྒལ་ མི་འོང་ནི་མས་ཟེར་ཨིན་པས།
བདེ་ཆེན་གླིང་གི་འདེམས་ངོ་ ཤེས་རབ་རྒྱ་མཚོ་གིས་ གོམས་འདྲིས་ལྟ་སྐོར་རྒྱ་ཆེཝ་སྦེ་ མ་འབད་རུང་ སྤྱིར་བཏང་གྲོས་འཛོམས་འགོ་འདྲེན་འཐབ་པའི་སྐབས་ རྒེད་འོག་ཆ་མཉམ་གྱི་ མི་སེར་ཚུ་དང་ ཕྱད་ནི་གི་ གོ་སྐབས་ཐོབ་ཅི་ཟེར་ སླབ་ཨིན་པས།
ད་རིས་འབདཝ་ད་ སྤྱིར་བཏང་གྲོས་འཛོམས་དེ་ མཇུག་བསྡུ་ཡོདཔ་ཨིན་རུང་ པདྨ་དགའ་ཚལ་གྱི་ མི་སེར་ཚུ་གིས་ འདེམས་ངོ་གསུམ་ལས་ ག་བཙག་འཐུ་འབད་བ་ཅིན་ དྲག་ནི་ཨིན་ན་ གྲོས་བསྡུར་འབད་བའི་བསྒང་ཡོདཔ་ཨིན་པས།
ཚོགས་རྒྱན་སྐྱུར་མི་ ལེ་ཤ་ཅིག་གིས་ སླབ་མིའི་ནང་ འདེམས་ངོ་༣ ལས་ སྐྱེས་ལོ་༤༨ ལང་མི་ འཇིགས་མེད་རིག་འཛིན་གྱིས་ འདས་པའི་ལོ་༥ གི་རིང་ ཚོགས་སྡེའི་འཐུས་མི་སྦེ་ ཕྱག་ཞུ་བའི་སྐབས་ལུ་ ཁོང་གི་ རྫོང་ཁག་ནང་ གོང་འཕེལ་གྱི་ ལས་སྣ་ལེ་ཤ་ཅིག་ར་ ལག་ལེན་འཐབ་ཡོདཔ་ལས་ ཧེ་མ་དང་ཕྱདཔ་ད་ ག་ར་གིས་ ངོ་ཤེསཔ་ཨིན་ཟེར་ཨིན་པས།
ཨིན་རུང་ ཚོགས་རྒྱན་སྐྱུར་མི་ གཞན་ཚུ་གིས་འབད་བ་ཅིན་ འཐུས་མི་སྦེ་ ཕྱག་ཞུ་བའི་སྐབས་ པདྨ་དགའ་ཚལ་ལུ་ ལན་ཐེངས་མང་རབས་ཅིག་ ལྟ་སྐོར་ལུ་ འོང་ཡོད་རུང་ ཁོ་རའི་རྒེད་འོག་ ཤུ་མར་ལུ་མ་གཏོགས་ རྒེད་འོག་གཞན་ཚུ་ནང་ ལྟ་སྐོར་བརྒྱ་ལམ་རེ་ལས་བརྒལ་ མ་འབད་ཟེར་ཨིན་པས།
ཚོགས་རྒྱན་བཙུགས་ནི་གི་ ཁྱད་ཚད་ལྡན་མི་ སྐྱེས་ལོ་༥༢ ལང་མི་ སེངེྒ་རྡོ་རྗེ་གིས་ སླབ་མིའི་ནང་ ཁོ་གིས་ འདེམས་ངོ་༣ ཆ་ར་ ན་འཐན་བརྟག་དཔྱད་འབད་ཞིནམ་ལས་ ག་ལུ་ ཚོགས་རྒྱན་བཙུགས་ནི་ཨིན་ན་ ཐག་བཏོག་ཚར་ཡི་ཟེར་ཨིན་པས།
འཐུས་མི་བགྲེསཔ་གི་ཐད་ལུ་ ཁོ་གིས་ ང་བཅས་ཀྱི་ དཀའ་ངལ་ཚུ་ ཤེས་རྟོགས་བྱུང་ཐབས་ལུ་ ག་ཅི་འབད་ཡོདཔ་ཨིན་ན་ ངེ་གི་ཁ་ཐུག་ལས་ བདེན་དཔྱད་འབད་བའི་ཁར་ འདེམས་ངོ་གསརཔ་༢ ཀྱི་ ལྕོགས་གྲུབ་ཚུ་ སྤྱིར་བཏང་གྲོས་འཛོམས་དང་ མི་མང་རྩོད་བསྡུར་ནང་ལས་ བསམ་ཞིབ་འབད་ཡི་ཟེར་ སེངྒེ་རྡོ་རྗེ་གིས་ སླབ་ཨིན་པས།
པདྨ་དགའ་ཚལ་ལུ་ གྲོང་གཡུས་མི་སེར་ཚུ་གིས་ བློ་སླབ་མི་ལུ་ ཉན་ལྟཝ་ད་ ཁོང་མང་ཤོས་ར་ ན་ནོང་གི་འདེམས་ངོ་ པདྨ་དབང་ཕྱུག་གི་ རྩོད་བསྡུར་དང་ གསལ་བཤད་འབད་མི་ལུ་ལྟ་སྟེ་ ངལ་རངས་བྱུང་ཡོདཔ་ད་ ཁོང་གིས་འབད་བ་ཅིན་ འདེམས་ངོ་དེ་གིས་ ལག་ལེན་དངོས་བསྟར་དང་ འོས་འབབ་ཡོད་པའི་ ལོ་རྒྱུས་ཚུ་ སླབ་མས་ཟེར་ཨིན་པས།
ཨིན་རུང་ ཚོགས་རྒྱན་སྐྱུར་མི་ཚུ་གིས་ བདེ་ཆེན་གླིང་གི་འདེམས་ངོ་ སྐྱེས་ལོ་༢༨ ལང་མི་ ཤེས་རབ་རྒྱ་མཚོའི་སྐོར་ལས་ ག་ནི་ཡང་ སླབ་མི་བཏུབ་དོ་ཡོདཔ་ད་ ཁོ་རའི་རྒེད་འོག་ནང་སྡོད་དེ་ ཟླཝ་༩ ལྷགཔ་ཅིག་ སོང་ཡོདཔ་ལས་ ཡོངས་གྲགས་ཡོད་རུང་ རྒེད་འོག་གཞན་ཚུ་གི་ ཚོགས་རྒྱན་སྐྱུར་མི་ མང་ཤོས་ཅིག་གིས་ ངོ་མི་ཤེས་དོ་ཡོདཔ་ཨིན་པས།
སྤྱིར་བཏང་གྲོས་འཛོམས་ནང་ བློ་སྟོབས་མེད་པར་ གསལ་བཤད་འབད་མི་ལུ་ གཞི་བཞག་སྟེ་ མི་སེར་ཚུ་གིས་ སླབ་མིའི་ནང་ རྒྱལ་ཡོངས་ཚོགས་སྡེའི་ སྡོད་ཁྲི་དོན་ལུ་ ལྕོགས་གྲུབ་ཅན་ཡོདཔ་བཟུམ་སྦེ་ མ་མཐོང་ཟེར་ཨིན་པས།
ང་བཅས་ཀྱི་ འདེམས་ངོ་༣ ལས་ འཇོན་སྟབས་དང་ ལྕོགས་གྲུབ་ཅན་ག་ཡོདཔ་ཨིན་ན་ དབྱེ་བ་ཕྱེ་ཚུགས་ནི་ལུ་ ལཱ་ཁག་ཡོདཔ་ཨིན་རུང་ འདེམས་ངོ་གསརཔ་ཅིག་ དྲག་ནི་བཟུམ་མཐོངམ་མས་ཟེར་ སྐྱེས་ལོ་༤༣ ལང་མི་ ཆོས་གྲགས་ཀྱིས་ སླབ་ཨིན་པས།
དེ་ལས་ ཁྱད་ཚད་ལྡན་མི་ ཚོགས་རྒྱན་སྐྱུར་མི་ཚུ་གི་ གྱངས་ཁ་ལུ་ ལྟ་བ་ཅིན་ འདེམས་ངོ་འཇིགས་མེད་རིག་འཛིན་དང་ པདྨ་དབང་ཕྱུག་༢ ཆ་ར་ ན་ནོང་-ཤུ་མར་འདེམས་ཁོངས་ནང་ལས་འབད་ནི་དེ་གིས་ ཚོགས་རྒྱན་༨,༢༡༠ བགོ་བཤའ་རྐྱབ་འགྱོ་ནི་ཨིནམ་ད་ མཁར་-གཡུ་རུང་འདེམས་ཁོངས་ནང་ ཚོགས་རྒྱན་སྐྱུར་མི་༩,༨༢༣ ཡོད་མི་དེ་ གྱངས་ཁ་མཐོ་ཤེས་ཨིན་རུང་ དེ་ནང་ལས འདེམས་ངོ་མེདཔ་ཨིན་པས།
འདེམས་ངོ་ཤེས་རབ་རྒྱ་མཚོ་གིས་ དོ་འགྲན་འབད་ནི་ཨིན་མི་ ངང་ལམ་འདེམས་ཁོངས་ནང་ ཁྱད་ཚད་ལྡན་མི་ ཚོགས་རྒྱན་སྐྱུར་མི་༦,༡༥༣ ཡོདཔ་ད་ པདྨ་དགའ་ཚལ་རྫོང་ཁག་ནང་ འོས་འབབ་ཅན་གྱི་ ཚོགས་རྒྱན་སྐྱུར་མི་བསྡོམས་༢༣,༦༢༡ ཡོདཔ་ཨིན་པའི་གནས་ཚུལ།


text:
ཁོ་གིས་འབད་བ་ཅིན་ ད་ལྟོའི་ ཆུ་ཁ་གློག་མེ་ལས་འཛིན་གྱིས་ ཕྱིར་བཙོང་འཐབ་མི་ གློག་ཤུགས་ཀྱི་ འོང་འབབ་གནས་སྟངས་ལུ་ འགྱུར་བ་ག་ནི་ཡང་མེད་པར་ཡོད་ཟེར་ བཤདཔ་ཨིན་པས།
དེ་ཡང་ འདས་པའི་བདུན་ཕྲག་མཇུག་གི་ ཨིང་ལིཤ་ཀུན་གསལ་ནང་ དྲགོས་ཀརྨ་ཨུ་ར་གིས་འབད་བ་ཅིན་ རྒྱ་གར་གཞུང་གིས་ ཆུ་ཁ་གློག་མེ་ལས་འཛིན་གྱིས་ རྒྱ་གར་ལུ་བཙོང་མི་ གློག་ཤུགས་ཡུ་ནིཊ་རེ་ལུ་ གོང་ཚད་རུ་པི་༢ རེ་འབད་མི་དེ་ རྒྱ་གར་གྱིས་ པའེ་ས་༤༥ ལྷན་ཐབས་སྤྲོད་ཡོད་མི་དེ་ མར་ཕབ་ཐོག་ ཡུ་ནིཊ་རེ་ལུ་ རུ་པི་༡.༥༥ དེ་ཅིག་ལས་ལྷག་སྟེ་ མི་བྱིན་ནི་ཨིནམ་སྦེ་ གནས་སྐབས་གཞུང་ལུ་ སྙན་ཞུ་འབད་ཡི་ཟེར་ བསམ་འཆར་བཀོད་ནུག།
དྲགོས་ཀརྨ་ཨུ་ར་གིས་འབད་བ་ཅིན་ རྒྱ་གར་ལུ་ ཆུ་ཁ་གི་གློག་མེ་དེ་ ཡུ་ནིཊ་རེ་ལུ་ གོང་ཚད་དངུལ་ཀྲམ་༡.༥༥ སྦེ་ བཙོང་དོ་ཡོད་མི་དེ་ རྒྱ་གར་གྱི་ མི་སེར་ལུ་ཡང་ དེ་ཅིག་སྦེ་ར་ བཙོངམ་ཨིན་རུང་ རྒྱ་གཞུང་གིས་ འབྲུག་ལུ་ གློག་ཤུགས་ཡུ་ནིཊ་རེ་ལུ་ པའེ་ས་༤༥ ཐེབས་སྤྲོད་དོ་ཡོདཔ་ཨིན་ཟེར་ཨིན་པས།
ཁོ་གིས་ རྩིས་བཏོན་མི་དང་འཁྲིལཝ་ད་ རྒྱ་གར་གྱིས་ པའི་ས་༤༥ མར་ཕབ་འབད་བ་ཅིན་ འབྲུག་གི་འོང་འབབ་ རུ་པི་ས་ཡ་༩༡༠ མར་ཕབ་ཐོག་ ལོ་བསྟར་ཆུ་ཁ་གློག་མེ་ལུ་བརྟེན་པའི་འོང་འབབ་ རུ་པི་དུང་ཕྱུར་༢.༧༣ ལུ་ མར་འབབ་འགྱོ་འོང་ཟེར་ཨིན་པས།
གནས་སྐབས་གཞུང་གི་ དངུལ་རྩིས་ལྷན་ཁག་གི་ གྲོས་སྟོན་པ་གིས་ ཆུ་ཁ་གློག་མེ་ལས་འཛིན་ལུ་བརྟེན་པའི་འོང་འབབ་དང་འབྲེལ་ ཚ་གྱང་བཀོད་མི་དེ་ མི་མང་ལུ་ཡང་ ཚ་གྱང་ཅན་ཅིག་ཨིན་རུང་ དྲགོས་ཚེ་དབང་རིན་འཛིན་གྱིས་འབད་བ་ཅིན་ གློག་མེ་ཉོ་བཙོང་འཐབ་པའི་ ཆིངས་ཡིག་དང་འཁྲིལཝ་ད་ ཆུ་ཁ་གློག་ཤུགས་ཀྱི་ རིན་གོང་ནང་ རྒྱ་གཞུང་གི་ལྷན་ཐབས་གནད་དོན་ ག་ནི་ཡང་མེད་པར་ ཡུ་ནིཏ་རེ་ལུ་ རུ་པི་༢ གུ་ ཞལ་འཆམ་འབད་ཡོད་པའི་ གོང་ཚད་ཨིནམ་ལས་ ཕབ་ཆའི་ལྷན་ཐབས་མ་དངུལ་གྱི་ ལོ་རྒྱུས་མེད་ཟེར་ཨིན་པས།
དེ་འབད་ནི་འདི་གིས་ གལ་སྲིད་རྒྱ་གཞུང་གིས་ འབྲུག་ལས་རུ་པི་༢ ཀྱི་ཐོག་ལས་ ལེན་ཞིནམ་ལས་ རྒྱ་གར་གྱི་གློག་ཤུགས་ཚོང་འབྲེལ་ལས་འཛིན་ལུ་ ཕབ་ཆ་ཐོག་ རུ་པི་༡.༤༥ སྦེ་ བྱིན་མི་དེ་ ཆ་མེད་བཏང་སྟེ་འབད་རུང་ ཆུ་ཁ་གི་ གློག་མེའི་རིན་གོང་ལུ་ མར་ཕབ་མི་བྱུངམ་འོང་ཟེར་ཨིན་པས།
དེ་མ་ཚད་ ཁོ་གིས་སླབ་མིའི་ནང་ ད་ཚུན་ ཆུ་ཁའི་གློག་ཤུགས་ཕྱིར་བཙོང་འཐབ་མིའི་ རིན་གོང་དེ་ སྤྱི་ལོ་༢༠༠༥ གི་ཟླཝ་༡ པ་ལས་ འོག་བཙུགས་ཏེ་ ཡུ་ནིཊ་རེ་ལུ་ རུ་པི་༢ སྦེ་ར་གནས་ཡོདཔ་ལས་ བསྟན་རྒྱས་ལྷན་ཁག་གིས་ རྒྱ་གར་གཞུང་དང་གཅིག་ཁར་ གློག་མེའི་རིན་གོང་ཡར་སེང་འབད་ནི་གི་ གསུང་གྲོས་ཚུ་འགོ་བཙུགས་ཡོདཔ་ཨིན་ཟེར་ཨིནམ་ད་ ལྷན་ཁག་གིས་འབད་བ་ཅིན་ གསུང་གྲོས་ཀྱི་གྲུབ་འབྲས་ ལེགས་ཤོམ་འཐོན་པའི་རེ་བ་ཡོད་ཟེར་ཨིན་པས།
གློག་ཤུགས་མེ་ག་ཝཱཊ་༣༣༦ འབད་མི་ ཆུ་ཁ་གློག་མེ་ལས་འགུལ་དེ་ རྒྱ་འབྲུག་༢ ཀྱི་མཐུན་ལམ་གྱི་ རྟགས་མཚན་ཅིག་ཨིན་མི་དེ་ཡང་ རྒྱ་གཞུང་གི་མ་དངུལ་དང་ འཕྲུལ་རིག་རྒྱབ་སྐྱོར་ཐོག་ བཟོ་སྐྲུན་འབད་ཡོད་པའི་ གློག་མེ་ལས་འགུལ་དང་པ་ཨིན་པས།
ཝང་ཆུ་གུ་ གློག་མེ་ལས་འགུལ་ཅིག་ བཟོ་སྐྲུན་འབད་ནིའི་ ཆིངས་ཡིག་དེ་ རྒྱ་འབྲུག་༢ ཀྱི་བར་ན་ སྤྱི་ལོ་༡༩༧༤ ཟླ་༣ པའི་ཚེས་༢༣ ལུ་ མཚན་རྟགས་བཀོད་ཡོདཔ་ད་ ལས་འགུལ་དེ་གི་དོན་ལུ་ རྒྱ་གར་གཞུང་གིས་ མ་དངུལ་བརྒྱ་ཆ་༦༠ གྲོགས་རམ་དང་ བརྒྱ་ཆ་༤༠ སྐྱེད་བརྒྱ་ཆ་༥ འི་བསྐྱིན་འགྲུལ་ཐོག་ལུ་ཨིནམ་ད་ བསྐྱིན་འགྲུལ་དེ་ གློག་མེ་ལག་ལེན་འགོ་བཙུགས་པའི་ཤུལ་ལས་ ལོ་ངོ་༡༥ འི་ནང་འཁོད་ལུ་ བཏབ་དགོཔ་སྦེ་ བྱིན་ཡོདཔ་ཨིན་པས།
ཆུ་ཁ་གློག་མེ་དེ་ སྤྱི་ལོ་༡༩༨༨ ཟླ་༨ པའི་ཚེས་༢༢ ལུ་ མ་དངུལ་ཡོངས་བསྡོམས་ས་ཡ་༢,༤༦༥ གི་ཐོག་ལས་ ལག་ལེན་འགོ་བཙུགས་ཏེ་ ལོ་བསྟར་སྤྱི་སྙོམས་གློག་ཤུགས་ཡུ་ནིཊ་༡,༨༠༠ དེ་ཅིག་ ཐོན་སྐྱེད་འབད་ཡོདཔ་ད་ གློག་མེ་ལས་འགུལ་དེ་ལུ་བརྟེན་པའི་ བུ་ལོན་དེ་ སྤྱི་ལོ་༢༠༠༧ ཟླ་༡༢ པའི་ཚེས་༣༡ ལུ་ བཏབ་ཚར་ཡོདཔ་ཨིན་པས།
ད་རུང་ རྒྱ་གཞུང་གིས་ ཅ་དམ་ཁྲལ་ལོ་བསྟར་བཞིན་དུ་ སླར་ལོག་སྤྲོད་ནི་ཡོད་མི་དེ་ བཤོལ་བཞག་འབད་ནི་ཨིན་མས་ཟེར་བཀོད་མི་ལུ་ དྲགོས་ཚེ་དབང་རིན་འཛིན་གྱིས་འབད་བ་ཅིན་ འབྲུག་གིས་ རྒྱ་གར་ལས་ ནང་འདྲེན་འཐབ་ཡོད་པའི་ ཅ་དངོས་ཚུ་གི་ ཅ་དམ་ཁྲལ་དེ་ ལོ་བསྟར་བཞིན་དུ་ སླར་ལོག་སྤྲོད་མི་དེ་ ཚོང་འབྲེལ་ཆིངས་ཡིག་༢༠༠༦ ཅན་མ་དང་འཁྲིལ་ཨིནམ་ལས་ ཆིངས་ཡིག་དེ་ སྤྱི་ལོ་༢༠༡༦ ཚུན་གྱི་རིང་ ལག་ལེན་ཆ་འཇོག་ཡོདཔ་ཨིན་ཟེར་ཨིན་པས།
གལ་སྲིད་ ཅ་དམ་གྱི་ཁྲལ་ སླར་ལོག་སྤྲོད་ནི་ཡོད་མི་དེ་ བསྒྱུར་བཅོས་འབད་ནིའི་ འཆར་གཞི་ཡོད་པ་ཅིན་ དང་པ་ར་ གཞུང་༢ ཀྱི་བར་ན་ གསུང་གྲོས་ལོགས་སུ་སྦེ་ གནང་དགོཔ་འོང་ཟེར་ ཨིན་པའི་གནས་ཚུལ།


text:
སྤྱི་ལོ་༢༠༡༢ ལུ་ རྒྱལ་ཁབ་ནང་ ལྟ་བཤལཔ་༡༠༥,༤༠༧ འོང་མི་དེ་ སྤྱི་ལོ་༢༠༡༡ དང་ཕྱདཔ་ད་ བརྒྱ་ཆ་༦༤.༦༢ གིས་ ཡར་སེང་ སོང་ཡོདཔ་ཨིནམ་ད་ ཡོངས་བསྡོམས་ལྟ་བཤལཔ་༡༠༥,༤༠༧ འོང་ཡོད་མིའི་གྲས་ལས་ རྒྱལ་སྤྱི་འཛམ་གླིང་གི་ལྟ་བཤལཔ་༥༤,༦༨༥ དེ་ ཁྱིམ་ཚང་རྒྱ་གར་དང་ ནེ་པཱལ་ བང་ལ་དེཤ་ མཱལ་དེབསི་ དེ་ལས་ ཤྲི་ལངྐ་ཚུ་ནང་ལས་ཨིན་པས།
འབྲུག་རྒྱལ་ཁབ་ནང་ ལྟ་བཤལ་ཡོངས་བསྡོམས་༡༠༥,༤༠༧ འོང་ས་ལས་༧༧,༧༠༠ དེ་ ངལ་གསོའི་དོན་ལུ་ འོང་ཡོདཔ་སྦེ་ འབྲུག་ལྟ་བཤལ་ལྟ་རྟོག་པའི་སྙན་ཞུ་ནང་ བཀོད་ཡོདཔ་ཨིན་པས།
འབྲུག་ལྟ་བཤལ་ལྟ་རྟོག་ སྙན་ཞུ་དང་འཁྲིལཝ་ད་ སྤྱི་ལོ་༢༠༡༢ ལུ་ ཡུ་ནའི་ཊེཌ་དང་ ཇ་པཱན་ལས་ ལྟ་བཤལཔ་ མང་ཤོས་ཐོན་ཡོདཔ་ཨིན་པས།
དེ་ཡང་ ན་ཧིང་ལོ་ནང་ ཇ་པཱན་རྒྱལ་ཁབ་ལས་ ལྟ་བཤལཔ་བརྒྱ་ཆ་༡༥.༩༨ དང་ ཡུ་ཨེསི་ཨེ་ལས་ལྟ་བཤལཔ་ བརྒྱ་ཆ་༡༣.༦༧ དེ་ལས་ རྒྱ་ནག་ལས་ ལྟ་བཤལཔ་བརྒྱ་ཆ་༨ དེ་ཅིག་འོང་ཡོདཔ་ཨིན་རུང་ ཟིམ་བ་ཡ་དང་ སསི་ཆི་ལིསི་ དེ་ལས་ མཱལ་ཊ་རྒྱལ་ཁབ་༣ ལས་ ལྟ་བཤལཔ་ཚུ་ འགོ་ཐོག་འོང་ཡོདཔ་ཨིན་པས།
ཡུ་ནའི་ཊེཌ་ལས་འོང་མི་ལྟ་བཤལ་ཚུ་ བེང་ཀོག་དང་ ཐའི་ལེནཌ་ དེ་ལས་ ནེ་པཱལ་རྒྱལ་ཁབ་བརྒྱུད་དེ་ འོང་ཡོདཔ་མ་ཚད་ སྤྱི་ལོ་༢༠༡༢ ལོ་མཇུག་བསྡུ་ཁམས་ཅིག་ཁར་ སིངྒ་པུར་རྒྱལ་ཁབ་ནང་ གནམ་གྲུ་འགྲུལ་བསྐྱོད་འགོ་འབྱེད་འབད་བའི་ཤུལ་ལས་ སིངྒ་པུར་རྒྱལ་ཁབ་ལས་ ལྟ་བཤལཔ་འོང་མི་ ཡར་སེང་སོང་ཡོདཔ་ཨིན་པས།
འབྲུག་འདི་ལམ་སྲོལ་གྱིས་ཕྱུག་པའི་ རྒྱལ་ཁབ་ཅིག་འབད་ནི་དེ་གིས་ ལྟ་བཤལཔ་བརྒྱ་ཆ་༩༩.༢༦ དེ་ཅིག་ ལམ་སྲོལ་གྱི་དོན་ལུ་ འོང་ཡོདཔ་ད་ རང་བཞིན་གནས་སྟངས་དང་བསྟུན་ ལ་བཤལ་འབད་ནི་ བྱ་རིགས་བལྟ་ནི་ ནགས་ཚལ་ནང་ ག་ཅི་ར་ཡོདཔ་ཨིན་ན་ ལྟ་ཞིབ་འབད་ནིའི་དོན་ལུ་ འོང་མི་བརྒྱ་ཆ་༡༣.༠༤ ཡོདཔ་ཨིན་པས།
རྒྱལ་ཁབ་ནང་ སྤྱི་ལོ་༢༠༡༡ ནང་ཚུན་འབད་བ་ཅིན་ བལྟ་བཤལཔ་ཚུ་གིས་ཉིནམ་ཕྱེད་དང་༨ དེ་རེ་ རྒྱལ་ཁབ་ནང་ ལྟ་བཤལ་སྦེ་སྡོད་དེ་ ལོག་འགྱོ་དོ་ཡོད་རུང་ ན་ཧིང་ ཉིནམ་ཕྱེད་དང་༧ ལས་བརྒལ་ མ་སྡོད་པར་ ལོག་སོང་ཡོད་པའི་ གསལ་སྟོན་བྱུང་ཡོདཔ་ཨིན་པས།
ཕྱིའི་རྒྱལ་ཁབ་ལས་ ལྟ་བཤལཔ་སྦེ་ འོང་མི་ཚུ་གིས་ རྒྱལ་ཁབ་ཀྱི་དོན་ལུ་ འོང་འབབ་ལེགས་ཤོམ་ བཟོ་ཚུགས་ཡོདཔ་སྦེ་ འབྲུག་ལྟ་བཤལ་ལྟ་རྟོག་སྙན་ཞུའི་ནང་ བཀོད་ཡོདཔ་ཨིན་པའི་གནས་ཚུལ།
བཀྲིས་ཕུན་ཚོགས།


text:
དེ་ཡང་ ཐིམ་ཕུ་དང་ དགེ་ལེགས་ཕུག་ ཕུན་ཚོགས་གླིང་ བསམ་གྲུབ་ལྗོངས་མཁར་གྱི་ ལུང་ཕྱོགས་འགྲེམ་ཁང་༤ བརྒྱུད་དེ་འགྲེམ་ཐོག་ཚོགས་རྒྱན་ཡོངས་བསྡོམས་ལས་ ཕྱེད་ཀ་ལྷགཔ་ཅིག་ ངོས་ལེན་འགོ་དཔོན་གྱི་ ཡིག་ཚང་ཚུ་ནང་ ལོག་བཏང་ཡི་ཟེར་ འགྲེམ་ལས་འགོ་དཔོན་ཚུ་གིས་ བཤད་ཡོདཔ་ད་ སྤྱིར་བཏང་བཙག་འཐུའི་དོན་ལུ་ འགྲེམ་ཐོག་ཚོགས་རྒྱན་གྱི་ ཐོ་བཀོད་འབད་མི་༨༠,༠༠༠ ལྷགཔ་ཅིག་ཡོདཔ་ཨིན་པས།
འགྲེམ་ལས་འགོ་དཔོན་ཚུ་གིས་ རྒྱལ་ཁམས་ནང་འཁོད་ཀྱི་ ངོས་ལེན་འགོ་དཔོན་ཚུ་ལུ་ འགྲེམ་ཐོག་ཚོགས་རྒྱན་སྤྲོད་མི་ གྱངས་ཁ་ཚུ་ལུ་ལྟཝ་ད་ ཤར་ཕྱོགས་ལུང་ཕྱོགས་ནང་ འགྲེམ་ཐོག་ཚོགས་རྒྱན་༣༠,༠༠༠ དང་ དབུས་ཕྱོགས་ལུ་༣,༠༠༠ ལྷོ་མཚམས་ལུ་༡༠,༠༠༠ ནུབ་ཕྱོགས་རྫོང་ཁག་ཚུ་ནང་ འགྲེམ་ཐོག་ཚོགས་རྒྱན་༡༢,༠༠༠ དེ་ཅིག་ སྤྲོད་ཡོདཔ་ཨིན་པས།
འགྲེམ་ལས་འགོ་དཔོན་ཚུ་གིས་འབད་བ་ཅིན་ བཙག་འཐུ་ལྷན་ཚོགས་ལས་ཐོབ་མི་ འགྲེམ་ཐོག་ཚོགས་རྒྱན་ཚུ་ ཞི་གཡོགཔ་ཆ་མཉམ་ལུ་ ངོ་རྐྱང་སྦེ་ སྤྲོད་པའི་ཤུལ་ལུ་ ཁོང་ར་གིས་སྦེ་ འགྲེམ་ཁང་ཚུ་ནང་ བསྐྱལ་ཡོདཔ་ད་ དམག་སྡེ་ཚུ་གི་ཐད་ལུ་ འགྲེམ་ཐོག་ཚོགས་རྒྱན་ཚུ་ དམག་མིའི་འགྲེམ་ཡིག་འགོ་དཔོན་ཚུ་གིས་ ངོས་ལེན་འགོ་དཔོན་ཚུ་ལས་ ལེན་ཞིནམ་ལས་ དམག་མིའི་ཡི་གུ་སྐྱེལ་ལེན་འབད་མི་ སྣུམ་འཁོར་ཚུ་ནང་སྦེ་ སྟབས་གཅིག་ཁར་ ངོས་ལེན་འགོ་དཔོན་ཚུ་ལུ་ ལོག་སྤྲོད་ཡོདཔ་ཨིན་པས།
དམག་སྡེ་ཚུ་གིས་ འགྲེམ་ཐོག་ཚོགས་རྒྱན་ག་དེམ་ཅིག་ ཐོབ་ཡོདཔ་ད་ ཁོང་ར་གིས་ གྱངས་ཁ་རྐྱབ་ཐོག་ལས་ ལོག་སྟེ་ ང་བཅས་ལུ་ སྤྲོདཔ་ཨིན་ཟེར་ འགྲེམ་ལས་འགོ་དཔོན་ཅིག་གིས་ སླབ་ཨིན་པས།
སྤྱི་ཟླ་༦ པའི་ཚེས་༡༦ ལས་ཚུར་ འགྲེམ་ཁང་ཚུ་ནང་ ཉིན་བསྟར་བཞིན་དུ་ འགྲེམ་ཐོག་ཚོགས་རྒྱན་༡༠,༠༠༠ དེ་རེ་ ལྷོད་མི་དེ་ འགོ་ཐོག་བཙག་འཐུ་དང་ཕྱདཔ་ད་ ལེ་ཤ་གིས་ མང་དོ་ཡོདཔ་ད་ དེ་བསྒང་ ཉིནམ་རེ་ལུ་ འགྲེམ་ཐོག་ཚོགས་རྒྱན་༦,༠༠༠ དེ་ཅིག་ལས་བརྒལ་ ལྷོད་ནི་མེདཔ་ཨིན་པས།
འགྲེམ་ཐོག་ཚོགས་རྒྱན་ཚུ་ ངོས་ལེན་འགོ་དཔོན་ཡིག་ཚང་ནང་ ལྷོད་ནི་གི་ དུས་ཚོད་མཇུག་ སྤྱི་ཟླ་༧ པའི་ཚེས་༡༢ ཀྱི་ ཕྱི་རུའི་ཆུ་ཚོད་༥ ལུ་ཨིནམ་ད་ འགོ་ཐོག་བཙག་འཐུའི་སྐབས་ འགྲེམ་ཐོག་ཚོགས་རྒྱན་གྱི་ ཞུ་ཡིག་༥༡,༠༠༠ དེ་ཅིག་ བཙུགས་མི་ལས་༤༣,༠༠༠ དེ་ཅིག་ལུ་ བཏང་ཡོད་པའི་གནས་ཚུལ།


text:
དེ་སྦེ་ འགྲུལ་བཀག་འབད་དགོ་མི་དེ་ཡང་ ཉེན་སྲུང་དང་ལྡན་པའི་ བཙག་འཐུ་འགོ་འདྲེན་འཐབ་ཚུགས་ནིའི་དོན་ལུ་ཨིན་ཟེར་བསམ་རྩེའི་ཁྲིམས་སྲུང་འགག་པ་གིས་ སླབ་ཨིན་པས།
ས་གནས་ནང་སྡོད་མི་ཚུ་དང་ སྣུམ་འཁོར་ཚུ་ ནུབ་མོའི་ཆུ་ཚོད་༩ ལས་འགོ་བཙུགས་ཏེ་ དྲོ་པའི་ཆུ་ཚོད་༥ ཚུན་ ཕར་ཚུར་འགྲུལ་སྐྱོད་འབད་མི་ཆོག་ཟེར་ ཁྲིམས་སྲུང་འགག་པ་གིས་ བརྡ་ལན་འབད་དེ་ཡོདཔ་ཨིན་པས།
རྫོང་ཁག་ཉེན་སྲུང་ཚོགས་ཆུང་གིས་ ཐག་བཅད་དོ་བཟུམ་སྦེ་ འགྲུལ་སྐྱོད་བཀག་དམ་འབད་མི་དེ་ སྤྱི་ཟླ་༤ པའི་ཚེས་༡ ལས་ཚེས་༢༣ ཚུན་ འགོ་འདྲེན་འཐབ་ནི་ཨིནམ་ད་ བསམ་རྩེའི་རྫོང་བདག་གིས་འབད་བ་ཅིན་ འགྲུལ་སྐྱོད་བཀག་དམ་གྱི་ དུས་ཚོད་ལུ་ མི་དང་སྣུམ་འཁོར་ཚུ་ འགྲོ་འགྲུལ་འབད་བ་ཅིན་ ཁྲིམས་སྲུང་འགག་པ་གིས་ དྲི་དཔྱད་འབད་ནི་ཟེར་ཨིན་པས།
འགྲུལ་སྐྱོད་བཀག་དམ་གྱི་ གསལ་བསྒྲགས་དེ་ བསམ་རྩེ་རྒེད་འོག་༡༥ གིས་མ་ཚད་ སྒོམ་ཀྲུ་ལུ་ཡང་ བཀྲམ་སྤེལ་འབད་ཡོདཔ་ད་ བསམ་རྩེ་ལུ་ རྒེད་འོག་༡༥ ཡོད་པའི་གྲས་ལས་ རྡོ་ཕུག་ཅན་དང་ རྡོ་རོ་ཁ་ དན་ཆུ་ཁ་༣ རྒྱ་གར་གྱི་ ས་མཚམས་སྦོ་ལོགས་ཁར་ མེདཔ་ཨིན་པས།
མི་ངན་ཚུ་གིས་ ས་མཚམས་ཀྱི་སྒོ་ར་ལས་ འཛུལ་འོང་ནིའི་ ཉེན་ཁ་སྦོམ་ཡོདཔ་ལས་ རྒྱ་འབྲུག་༢ ཀྱི་ས་མཚམས་དེ་ སྤྱི་ཟླ་༤ པའི་ཚེས་༢༢ ལས་ འགོ་བཙུགས་ཏེ་ ཚེས་༢༣ ཚུན་ བཀག་དམ་འབད་ནི་ཨིནམ་ལས་ བཙག་འཐུའི་འགོ་དཔོན་དང་ ཚོགས་རྒྱན་བཙུགས་མི་ཚུ་གིས་ སྒོ་ར་སྒོ་མ་བསྡམ་ལས་ ས་གནས་ནང་ འོང་དགོཔ་ཨིན་ཟེར་ རྫོང་བདག་གིས་ སླབ་ཨིན་པས།
བསམ་རྩེའི་བཙག་འཐུ་ཡིག་ཚང་གིས་ སྤྱི་ཟླ་༤ པའི་ཚེས་༣ ཚུན་ལྷོད་མི་ འགྲེམ་ཐོག་ཚོགས་རྒྱན་༢,༣༧༦ གི་ནང་ལས་༥༢༡ ཆ་མེད་བཏང་པའི་ ལྷག་ལུས་ཚོགས་རྒྱན་༡,༨༥༥ བཙག་འཐུ་འགོ་དཔོན་གྱིས་ འགྲེམ་ལས་འགོ་དཔོན་ལུ་ རྩིས་སྤྲོད་འབད་ཡོདཔ་ཨིན་པས།
ངོས་ལེན་འགོ་དཔོན་གྱིས་འབད་བ་ཅིན་ འགྲེམ་ཐོག་ཚོགས་རྒྱན་བརྒྱ་ཆ་༩༥ དེ་ཅིག་ བཙག་འཐུ་ལྷན་ཚོགས་ནང་ ཐོ་བཀོད་མ་འབདཝ་ལས་བརྟེན་ ཆ་མེད་བཏང་ཡོདཔ་ཨིན་རུང་ བཙག་འཐུའི་ཉིནམ་ལུ་ འདེམས་ཁོངས་ནང་འོང་སྟེ་ ཚོགས་རྒྱན་བཙུགས་ཆོག་ཟེར་ཨིན་པས།
བསམ་རྩེ་རྫོང་ཁག་ནང་ ཁྱད་ཚད་ལྡན་པའི་ཚོགས་རྒྱན་བཙུགས་མི་༤༡,༥༩༦ ཡོད་མིའི་གྲས་ལས་ ཕོ་སྐྱེས་༢༡,༩༩༥ དང་ ཨམ་སྲུ་༡༩,༦༠༡ ཡོདཔ་ཨིན་པའི་གནས་ཚུལ།


text:
དེ་ཡང་ གཙོ་བོ་ར་ རྒྱ་གར་གཞུང་གིས་ ད་ཚུན་གྱི་རིང་ འབྲུག་གི་དོན་ལུ་ མེ་རླུང་གེསི་རྒྱ་རྫི་དང་ ས་མར་ཁུའི་གོང་ཚད་ མར་ཕབ་རྐྱབ་བྱིན་མི་དེ་ ཁ་ཙ་ ཆ་མེད་བཏང་སྟེ་ བསྒྱུར་བཅོས་འབད་ནི་དེ་གིས་ཨིན་མས་ཟེར་ བསྟན་རྒྱས་ལྷན་ཁག་གི་ ཚོང་འབྲེལ་ལས་ཁུངས་ཀྱི་ འགོ་དཔོན་ཚུ་གིས་ སླབ་ཨིན་པས།
ད་ལས་ཕར་ ཧེ་མའི་གོང་ཚད་ཐོག་ལུ་ ས་གནས་ཀྱི་ ཐག་རིང་ཧིང་དང་བསྟུན་ ས་མར་ཁུ་ལི་ཊར་རེ་ལུ་ དངུལ་ཀྲམ་༤༠.༣༠ དང་༤༡.༧༣ དང་ མེ་རླུང་གེསི་རྒྱ་རྫི་རེ་ལུ་ དངུལ་ཀྲམ་༦༡༢ དང་༦༩༣ སེང་ཡོདཔ་ཨིན་པས།
ཐིམ་ཕུ་ལུ་འབད་བ་ཅིན་ མེ་རླུང་རྒྱ་རྫི་རེ་ལུ་ གོང་ཚད་དངུལ་ཀྲམ་༡,༡༩༦ དང་ ཕུན་ཚོགས་གླིང་ལུ་ དངུལ་ཀྲམ་༡,༠༧༠ བསམ་གྲུབ་ལྗོངས་མཁར་ལུ་ དངུལ་ཀྲམ་༡,༡༠༩ དགེ་ལེགས་ཕུག་ལུ་ དངུལ་ཀྲམ་༡,༡༠༩ བུམ་ཐང་ལུ་ དངུལ་ཀྲམ་༡,༢༠༣ དེ་ལས་ བཀྲ་ཤིས་སྒང་ལུ་ དངུལ་ཀྲམ་༡,༡༢༤ ཨིན་པས།
ས་སྣུམ་ལི་ཊར་རེ་ལུ་ ཕུན་ཚོགས་གླིང་ལུ་འབད་བ་ཅིན་ གོང་ཚད་དངུལ་ཀྲམ་༥༥.༢༢ དང་ ཐིམ་ཕུ་ལུ་ དངུལ་ཀྲམ་༥༦.༩༥ བསམ་གྲུབ་ལྗོངས་མཁར་ལུ་ དངུལ་ཀྲམ་༥༤.༩༩ དགེ་ལེགས་ཕུག་ལུ་ དངུལ་ཀྲམ་༥༤.༨༤ བུམ་ཐང་ལུ་ དངུལ་ཀྲམ་༥༧.༦༨ དེ་ལས་ བཀྲ་ཤིས་སྒང་ལུ་ དངུལ་ཀྲམ་༥༦.༦༧ ཨིན་པས།
ཚོང་འབྲེལ་ལས་ཁུངས་ཀྱི་མདོ་ཆེན་ བསོད་ནམས་དབང་ཕྱུག་གིས་ བཤད་དོ་བཟུམ་འབད་བ་ཅིན་ གོང་ཚད་ཕབ་ཆག་ ཆ་མེད་བཏང་མི་དེ་གི་སྐོར་ལས་ འབྲུག་གཞུང་གིས་ རྒྱ་གར་གཞུང་དང་གཅིག་ཁར་ གསུང་གྲོས་གནང་ནི་ཨིན་ཟེར་ཨིན་པས།
ཁོ་གིས་འབད་བ་ཅིན་ གནད་དོན་དེ་གི་སྐོར་ལས་ སྤྱི་ཟླ་༦ པའི་ཚེས་༢༤ དང་༢༥ དེ་ཅིག་ལུ་ ཤེས་རྟོགས་བྱུང་ཡོད་རུང་ རྒྱལ་ཁབ་ནང་ མཁོ་ཆས་དེ་ཚུ་ བར་རྐྱེན་མེདཔ་སྦེ་ བཀྲམ་སྤེལ་འབད་ནིའི་དོན་ལུ་ ཕབ་ཆག་མེད་པའི་ཐོག་ལས་ སྤྱི་ཟླ་༧ པའི་ཚེས་༡ ལས་ ནང་འདྲེན་འབད་བཅུག་ཅི་ཟེར་ཨིན་པས།
གོང་ཚད་ཕབ་ཆག་མེད་དེ་འབད་རུང་ རྒྱ་གར་ལས་ ནང་འདྲེན་འབད་མ་བཅུག་པ་ཅིན་ རྒྱལ་ཁབ་ནང་ ཉིནམ་དག་པ་ཅིག་ནང་ར་ མཁོ་ཆས་དེ་༢ མ་ལང་པའི་ དཀའ་ངལ་འཐོན་འོང་ཟེར་ཨིནམ་ད་ ཨིན་རུང་ ཐབས་ལམ་གཞན་མེདཔ་ལས་ བྱ་ཐབས་མེད་པར་ བཀྲམ་སྤེལ་བ་ཚུ་ལུ་ ནང་འདྲེན་འབད་བཅུག་ཅི་ཟེར་ མདོ་ཆེན་གྱིས་བཤད་ཅི།
མགྲིན་ཚབ་ཅིག་གིས་ བཤད་དོ་བཟུམ་འབད་བ་ཅིན་ རྒྱ་གར་གཞུང་ཡང་ མར་ཁུའི་མཁོ་ཆས་ཚུ་ མང་ཤོས་ར་ ནང་འདྲེན་འབད་དོ་ཡོདཔ་ལས་ མ་དངུལ་གྱི་ དཀའ་ངལ་ཐོན་ཏེ་ཡོད་ཟེར་ཨིན་པས།
རྒྱ་གར་གྱི་རུ་པི་དེ་ ཌོ་ལར་དང་ཕྱདཔ་ད་ གོང་ཚད་དམའ་སུ་འགྱོ་དོ་ཡོདཔ་ལས་ ཧེ་མའི་ གོང་ཚད་ཐོག་ལས་ ད་ལྟོ་གི་ རུ་པི་གི་གནས་ཚད་ནང་ ནང་འདྲེན་འབདཝ་ད་ གོང་ཚད་མཐོ་དྲགས་སྦེ་ གནས་དོ་ཡོདཔ་ལས་ རུ་པི་གི་ དཀའ་ངལ་ཐོན་དོ་ཡོདཔ་ཨིན་པས།
ད་རེས་ཀྱི་ དཀའ་ངལ་བཟུམ་སྦེ་ སྤྱི་ལོ་༢༠༠༣ ལུ་ཡང་ ཚར་ཅིག་ཐོན་ཡོད་རུང་ དུས་ཡུན་ཐུང་ཀུ་ཅིག་ནང་ར་ བསལ་ཚུགས་ཡོདཔ་ད་ མདོ་ཆེན་གྱིས་ བཤད་དོ་བཟུམ་འབད་བ་ཅིན་ ད་རེས་ཀྱི་དཀའ་ངལ་དེ་ ག་དེམ་ཅིག་འགོར་འོང་ག་ སླབ་མི་ཤེས་ཟེར་ཨིན་པས།
རྒྱ་གར་གྱི་བརྡ་བརྒྱུད་ནང་ བཀོད་དོ་བཟུམ་འབད་བ་ཅིན་ རྒྱ་གར་གཞུང་གིས་ རྒྱ་གར་རྒྱལ་ཁབ་ནང་ཡང་ མེ་རླུང་གི་ གོང་ཚད་ཕབ་ཆག་དེ་ ཆ་མེད་བཏང་ནི་གི་ འཆར་གཞི་ཡོདཔ་ཨིན་པའི་གནས་ཚུལ།


text:
སྤྱི་ལོ་༢༠༠༣ ལུ་ སྒེར་སྡེ་ཚུ་ནང་ ལཱ་གཡོག་གི་གོ་སྐབས་༩༦ བྱིན་ཡོདཔ་ཨིན་རུང་ སྤྱི་ལོ་༢༠༡༡ ལུ་༤,༠༠༠ ལུ་ ཡར་སེང་སོང་ཡོདཔ་ད་ སྤྱི་ལོ་༢༠༡༠ ལུ་ སྒེར་སྡེ་ཚུ་ནང་ གཡོག་གི་གོ་སྐབས་༡,༩༠༠ བྱིན་ཡོདཔ་ཨིན་པས།
སྤྱི་ལོ་༢༠༡༡ ལུ་ གཞུང་གིས་ ལཱ་གཡོག་གི་གོ་སྐབས་༢,༣༩༧ བྱིན་ཡོདཔ་ད་ ལས་འཛིན་ཚུ་ནང་༡,༣༤༩ དེ་ལས་ གཞུང་མིན་ལས་སྡེ་ཚུ་ནང་ གོ་སྐབས་༧༡ བྱིན་ཡོདཔ་ད་ སྤྱི་ལོ་༢༠༡༠ ལུ་ གཞུང་དང་ ལས་འཛིན་ དེ་ལས་ གཞུང་མིན་ལས་སྡེ་༣ ནང་ ལཱ་གཡོག་གི་གོ་སྐབས་༤,༠༠༠ དེ་ཅིག་ བྱིན་ཡོདཔ་ཨིན་པས།
རྒྱལ་ཡོངས་མི་སྟོབས་གོང་འཕེལ་གྲོས་སྟོན་གྱི་ ལས་རིམ་དང་འཁྲིལཝ་ད་ ལཱ་གཡོག་གི་གོ་སྐབས་ཚུ་ གཙུག་ལག་གཞི་རིམ་གྱི་ ཤེས་ཚད་དང་ འཕྲུལ་རིག་གི་སློབ་ཕྲུག་ དེ་ལས་ སློབ་རིམ་༡༢ པ་དང་༡༠ པ་ མཐར་འཁྱོལ་མི་ཚུ་གི་དོན་ལུ་ཨིན་པས།
ལས་གཡོག་ལྷན་ཁག་གི་ མི་སྟོབས་གོང་འཕེལ་སྡེ་ཚན་གྱི་ འགོ་དཔོན་ཚུ་གིས་ བཤད་མིའི་དང་འཁྲིལཝ་ད་ གཞུང་གཡོག་ནང་ ལཱ་འཐོབ་ནི་དེ་ ལཱ་ཁག་ཅན་ཅིག་ལུ་གྱུར་ཏེ་ ཡོད་ཟེར་ཨིནམ་ད་ གཞུང་གི་གཡོག་ཚུ་ མང་ཤོས་ར་ ཧེ་མ་ལས་ཡོད་མི་ ལས་བྱེདཔ་དགོངས་ཞུ་འབད་མི་ཚུ་གི་ ས་སྟོང་བསུབ་ནིའི་དོན་ལུ་ ཨིན་མས་ཟེར་ཨིན་པས།
དེ་བཟུམ་སྦེ་ ལས་འཛིན་ཚུ་ནང་ཡང་ དེ་བཟུམ་སྦེ་ར་ འགྱོཝ་མས་ཟེར་ཨིན་པས།
འགོ་དཔོན་ཚུ་གིས་འབད་བ་ཅིན་ མ་གཞི་ སྒེར་སྡེ་ཚུ་ནང་ གཡོག་གི་གོ་སྐབས་ཚུ་ ཡར་སེང་འགྱོ་དོ་ཡོདཔ་ཨིན་རུང་ ལས་སྡེ་ཚུ་གིས་ མང་ཤོས་ར་ རིག་རྩལ་ཅན་གྱི་ ལས་བྱེདཔ་ཚུ་ འཚོལཝ་མས་ཟེར་ཨིན་པས།
སྒེར་སྡེའི་ འགོ་དཔོན་ཅིག་གིས་ སླབ་དོ་བཟུམ་འབད་བ་ཅིན་ ཁོང་ལུ་དགོཔ་དེ་ རིག་རྩལ་ཅན་གྱི་ ལས་བྱེདཔ་དེ་ ཨིན་ཟེར་ཨིན་པས།
དེ་འབདཝ་ད་ རིག་རྩལ་ཅན་གྱི་ ལས་བྱེདཔ་འཐོབ་ནི་ལུ་ཡང་ ལཱ་ཁག་འདུག་ཟེར་ཨིན་པས།
རྒྱལ་ཡོངས་མི་སྟོབས་གོང་འཕེལ་གྲོས་སྟོན་གྱི་ ལས་རིམ་དང་འཁྲིལཝ་ད་ ལོ་༥ འི་འཆར་གཞི་༡༡ པ་ མཇུག་བསྡུ་བའི་བསྒང་ལས་ ཁྲོམ་ཁར་ གཡོག་འཚོལ་མི་༢༢,༠༠༠ དེ་ཅིག་གི་དོན་ལུ་ གཡོག་གི་གོ་སྐབས་༡,༢༢,༠༠༠ དེ་ཅིག་ སྤྲོད་དགོ་ནི་མས་ཟེར་ཨིན་པས།
མི་སྟོབས་གོང་འཕེལ་སྡེ་ཚན་གྱི་ འགོ་དཔོན་ཚུ་གིས་འབད་བ་ཅིན་ ད་ལྟོ་ བརྡ་དོན་དང་འཕྲུལ་རིག་ནང་ གཙུག་ལག་གཞི་རིམ་ལྷབ་མི་ཚུ་ དགོས་མཁོ་ཉུང་ནི་དེ་གིས་ ཁོང་གི་དོན་ལུ་ གཡོག་གི་གོ་སྐབས་ ཉུང་མས་ཟེར་ཨིན་པས།
ཨིན་རུང་ ད་ལྟོ་ཚུན་ཚོད་ཀྱི་བར་ན་ བརྡ་དོན་དང་འཕྲུལ་རིག་ལྷབ་མི་སློབ་ཕྲུག་ ག་དེམ་ཅིག་ ལཱ་གཡོག་མ་ཐོབ་པར་ལུས་ཡོདཔ་ཨིན་ནའི་སྐོར་ལས་ ཁ་གསལ་བཀོད་དེ་མེད་རུང་ མི་སྟོབས་གོང་འཕེལ་སྡེ་ཚན་གྱི་ འགོ་དཔོན་ཚུ་གིས་ སླབ་མིའི་ནང་ བརྡ་དོན་འཕྲུལ་རིག་གི་ སློབ་ཕྲུག་ ལོ་༢ དང་༣ དེ་ཅིག་ ལཱ་གཡོག་མ་ཐོབ་པར་ ལུས་མི་ཚུ་ ཡོད་ཟེར་ཨིན་པས།
དེ་འབདཝ་ལས་ ན་གཞོན་གཡོག་མ་ཐོབ་པར་ ལུས་མི་ཚུ་ཡང་ ཁོང་རང་དགོ་མི་ ལཱ་གཡོག་མ་ཐོབ་པའི་ཁར་ ལས་སྡེ་དང་ ལས་འཛིན་ཚུ་གིས་ ལཱ་གཡོག་གི་ ཉམས་མྱོང་མེད་མི་ལུ་བརྟེན་ཏེ་ཨིན་མས་ཟེར་ མི་སྟོབས་གོང་འཕེལ་སྡེ་ཚན་གྱི་ འགོ་དཔོན་ཚུ་གིས་ བཤདཔ་ཨིན་པའི་གནས་ཚུལ།


text:
བྷུ་ཊཱན་ཀུན་མཉམ་པར་ཊི་ འགོ་ཐོག་བཙག་འཐུའི་ནང་ དོ་འགྲན་འབད་ནི་མེདཔ།
༠༦/༠༥/༢༠༡༣ འཕྲལ་གྱི་གནས་ཚུལ།
༉ ད་རིས་ ཕྱི་རུའི་ཆུ་ཚོད་༨.༣༠ དེ་ཅིག་ཁར་ འབྲུག་གི་བཙག་འཐུ་ལྷན་ཚོགས་ཀྱིས་ བྷུ་ཊཱན་ཀུན་མཉམ་པར་ཊིའི་ དོ་འགྲན་ཁས་ལེན་ཡི་གུ་དེ་ ཆ་མེད་བཏང་ཡོདཔ་ལས་ སྤྱི་ལོ་༢༠༡༣ གྱི་ རྒྱལ་ཡོངས་ཚོགས་འདུའི་ འགོ་ཐོག་བཙག་འཐུའི་ནང་ བཅའ་མར་གཏོགས་ནི་གི་ མཐར་འཁྱོལ་བྱུང་མ་ཚུགས་པས།
བཙག་འཐུ་ལྷན་ཚོགས་ཀྱིས་ གནས་ཚུལ་གསར་བཏོན་འབད་མིའི་ནང་ སྲིད་ཚོགས་དེ་ འགོ་ཐོག་བཙག་འཐུའི་དོན་ལུ་ ངོས་ལེན་འབད་མ་ཚུགས་མི་དེ་ཡང་ ཚོགས་པ་ལུ་ མགར་ས་རྫོང་ཁག་གི་ འདེམས་ཁོངས་གཉིས་ཆ་ར་ལས་ འདེམས་ངོ་མེདཔ་མ་ཚད་ རྫོང་ཁག་དེ་ནང་ ཚོགས་པ་ལུ་ ཐོ་བཀོད་འབད་མི་ མི་ངོ་༢ ཡོད་མི་ལས་༡ ཐོ་བཀོད་གྲུབ་པའི་ ཚོགས་རྒྱན་སྐྱུར་མི་མེན་པས་ཟེར་བཀོད་ནུག།
ཚོགས་པ་དེ་ ཆ་མེད་བཏང་མི་དང་བསྟུན་ སྤྱི་ཟླ་༥ པའི་ཚེས་༣༡ ལུ་ འགོ་ཐོག་བཙག་འཐུའི་ ཚོགས་རྒྱན་ཉིན་མར་ འབྲུག་སྤྱིར་དབང་ཚོགས་པ་དང་ འབྲུག་མཉམ་རུབ་ཚོགས་པ་ འབྲུག་ཕུན་སུམ་ཚོགས་པ་ མི་སེར་དམངས་གཙོའི་ཚོགས་པ་འབདཝ་ད་ སྲིད་ཚོགས་༤ གིས་ དོ་འགྲན་འབད་ནི་ཨིན་པས།
ཨིན་རུང་ བྷུ་ཊཱན་ཀུན་མཉམ་པར་ཊི་དེ་ ཐོ་བཀོད་གྲུབ་པའི་ སྲིད་ཚོགས་ཅིག་ཨིནམ་ལས་ དེ་ལུ་ བསྒྱུར་བཅོས་མེད་པར་ དེ་སྦེ་ར་ གནས་འོང་ཟེར་ གནས་ཚུལ་གསར་བཏོན་ནང་བཀོད་ནུག།
ཚོགས་པའི་གཙོ་འཛིན་ བསོད་ནམས་སྟོབས་རྒྱས་ཀྱིས་ སླབ་མིའི་ནང་ བཙག་འཐུ་ལྷན་ཚོགས་ལས་ ངོས་ལེན་མ་གྲུབ་མི་ལུ་ སེམས་ཕམ་སྦོམ་བྱུང་ཡོད་རུང་ གནད་དོན་དེ་ མཇུག་མ་བསྡུཝ་ལས་ ཞུ་གཏུགས་འབད་ནི་ཟེར་ཨིན་པས།
ཁོ་གིས་འབད་བ་ཅིག་ མགར་ས་ལས་ འོས་འབབ་ཅན་གྱི་ འདེམས་ངོ་འཐོབ་ནི་ལུ་ གནམ་མེད་ས་མེད་ ལཱ་ཁག་འདུག་ཟེར་ཨིནམ་ད་ ང་བཅས་ཀྱིས་ སྤྱི་ལོ་༢༠༡༠ ལས་ར་ འདེམས་ངོ་འཚོལ་རུང་ ཐོབ་མ་ཚུགས་ཟེར་ སླབ་ཨིན་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:28 AM
Subscribe to: Post Comments (Atom)


text:
དེ་ཡང་ དང་པ་ར་ ད་རིས་ལས་ བློན་ཆེན་གྱིས་གཙོས་པའི་ ལྷན་རྒྱས་གཞུང་ཚོགས་ཀྱི་ བློན་པོ་ཚུ་ ཡིག་ཚང་ལས་ དགོངས་ཞུ་འབདཝ་དང་འབྲེལ་ རང་ལུགས་ཀྱི་ རྟེན་འབྲེལ་བརྩི་ཐོག་ལས་ གནས་ཡུན་ལོ་༥ ཚང་སྟེ་ དགོངས་ཞུ་བྱོན་མི་ ལྷན་གཞུང་ཚོགས་དང་ ཁ་ཙ་ མི་དབང་མངའ་བདག་རིན་པོ་ཆེ་མཆོག་གིས་ བསྐོ་བཞག་གནང་མི་ གནས་སྐབས་ཀྱི་ གཞུང་གཉིས་ཀྱི་བར་ན་ རྩིས་སྤྲོད་ལེན་ཐོག་ལས་ གནས་སྐབས་གཞུང་གིས་ ད་རིས་དྲོ་པའི་ཆུ་ཚོད་༡༡.༣༠ ལུ་ ཡིག་ཚང་ནང་ འཛུལ་ནི་ཨིན་པས།
མི་དབང་མངའ་བདག་རིན་པོ་ཆེ་མཆོག་གིས་ ཁྲིམས་སྤྱི་བློན་པོ་དང་ ཁྱད་འཕགས་ཅན་གྱི་ མི་ངོ་༦ བཀྲིས་ཆོས་རྫོང་གི་ གསེར་ཁྲི་ཁང་བཟང་ནང་ འབོ་གནང་ཐོག་ལས་ གནས་སྐབས་ཀྱི་ གཞུང་བསྐོ་བཞག་གནང་ཡོདཔ་ད་ དེ་བསྒང་ བཙག་འཐུ་ལྷན་ཚོགས་ཀྱི་ འགོ་དཔོན་ཚུ་ཡང་ མི་དབང་མཆོག་གི་ སྐུ་མདུན་ལུ་ འབོད་བཀུག་གནང་ནུག།
དེ་ཡང་ འབྲུག་གི་རྒྱལ་ཡོངས་ཚོགས་འདུའི་ གནས་ཡུན་ལོ་ངོ་༥ དེ་ སྤྱི་ལོ་༢༠༡༣ ཟླ་༤ པའི་ཚེས་༢༩ ལས་ ཧྲིལ་བུམ་ཚང་སྟེ་ བློན་ཆེན་གྱིས་གཙོས་པའི་ ལྷན་རྒྱས་གཞུང་ཚོགས་ཀྱི་ བློན་པོ་ཚུ་ བཙག་འཐུའི་བྱ་རིམ་ནང་ གྲ་སྒྲིག་འབད་ནིའི་དོན་ལུ་ ཡིག་ཚང་ལས་ དགོངས་ཞུ་འབད་དགོ་མི་ལུ་བརྟེན་ རྩ་ཁྲིམས་ཆེན་མོའི་ དགོངས་དོན་དང་འཁྲིལ་ འབྲུག་གི་ཁྲིམས་སྤྱི་བློན་པོ་ བསོད་ནམས་སྟོབས་རྒྱས་དེ་ གནས་སྐབས་གཞུང་གི་ གྲོས་དཔོན་སྤྱི་ཁྱབ་དང་ འབྲུག་མི་སེར་རྒྱུ་ནོར་གཞི་བཟུང་གི་ཁྲི་འཛིན་ ཨོམ་པར་དཱན་དང་ འབྲུག་རྒྱལ་འཛིན་གཙུག་ལག་སློབ་སྡེའི་ གཙུག་ལག་གཙོ་འཛིན་འོག་མ་ དྲགོས་པདྨ་འཕྲིན་ལས་ དཔལ་འབྲུག་ཞིབ་འཇུག་ལྟེ་བའི་ ཡོངས་ཁྱབ་མདོ་ཆེན་ དྲགོས་ཀརྨ་ཨུ་ར་ ངན་ལྷད་བཀག་སྡོམ་ལྷན་ཚོགས་ཀྱི་ཁྲི་འཛིན་ དྲགོས་གནས་བརྟན་བཟང་མོ་ འབྲུག་སླར་འབྱུང་གློག་མེ་ལས་འཛིན་གྱི་ འཛིན་སྐྱོང་མདོ་ཆེན་ དྲགོས་ཚེ་དབང་རིག་འཛིན་ འབྲུག་རྒྱང་བསྒྲགས་ལས་འཛིན་གྱི་ འཛིན་སྐྱོང་མདོ་ཆེན་ འཕྲིན་ལས་རྡོ་རྗེ་ཚུ་ གྲོས་དཔོན་སྦེ་ འདེམས་བསྐོས་གནང་ཡི།
ཁྱེད་ཆ་ཁྱབ་ བཙག་འཐུའི་དུས་ཡུན་སྐབས་ འགན་འཁྲི་སྦོམ་འབག་ནིའི་དོན་ལུ་ གདམ་འཐུ་འབད་མི་དེ་ཡང་ ང་བཅས་ཀྱི་ བཙག་འཐུའི་བྱ་རིམ་ཚུ་ རང་མོས་དང་ རྣམ་དག་གི་སྒོ་ལས་ འབད་ཚུགས་ནིའི་དོན་ལུ་ཨིན་ཟེར་ མི་དབང་མཆོག་གིས་ གྲོས་དཔོན་ཚུ་ལུ་ གསུངས་པའི་ཁར་ གནས་སྐབས་ཀྱི་ གཞུང་འདི་གིས་ ད་རིས་ཀྱི་ དུས་ཚོད་ནང་ རྒྱལ་ཁབ་ལུ་ ཞབས་ཏོག་སྦོམ་སྦེ་ ཞུ་ཚུགས་པའི་ རེ་བ་དང་ སྨོན་ལམ་ཡོད་ཟེར་ གསུངས་གནང་ནུག།
མི་དབང་མཆོག་གིས་གནང་མི་ བཀའ་ཤོག་ (ཤོག་གྲངས་༢ པའི་ནང་གཟིགས) ནང་ གནས་སྐབས་གཞུང་གི་ འགན་འཁྲི་འདི་ གཞུང་གི་དུས་རྒྱུན་གྱི་ བྱ་སྒོ་བསྒྲུབ་ནི་ཚུ་ རྒྱལ་ཡོངས་ཚོགས་འདུ་གསར་བཙུགས་གྲུབ་སྟེ་ བློན་ཆེན་གསརཔ་གིས་ ཡིག་ཚང་གི་ ལཱ་འགན་འགོ་བཙུགས་པའི་ཉིནམ་ལས་ གནས་འཕྲོ་ཆདཔ་ཨིན་ཟེར་ བཀོད་གནང་ནུག།
གྲོས་དཔོན་སྤྱི་ཁྱབ་ བློན་པོ་བསོད་ནམས་སྟོབས་རྒྱས་ཀྱིས་ གསུངས་མིའི་ནང་ རྩ་ཁྲིམས་ཆེན་མོའི་ དགོངས་དོན་དང་འཁྲིལཝ་ད་ གནས་སྐབས་གཞུང་གིས་ ཉིན་གྲངས་༩༠ ལས་མ་འདས་པའི་ དུས་ཡུན་ནང་འཁོད་ལུ་ དུས་རྒྱུན་གྱི་ བྱ་སྒོ་ཚུ་ བསྒྲུབ་ནི་མ་གཏོགས་ སྲིད་བྱུས་ཅིག་གི་གྲོས་ཆོད་ ཡང་ཅིན་ ཕྱི་གཞུང་གི་ ལས་ཚོགས་ཚུ་དང་གཅིག་ཁར་ གན་རྒྱ་བཅས་གང་ཡང་བཟོ་ནིའི་ ཐོབ་རིམ་མེད་ཟེར་ཨིནམ་ད་ གནས་སྐབས་ཀྱི་གཞུང་དེ་ བློན་ཆེན་ཡིག་ཚང་ནང་ལས་ བྱ་སྒོ་ཚུ་ བསྒྲུབ་ནི་ཨིན་པས།
གནད་དོན་གཉིས་པའི་ནང་ གནས་སྐབས་ཀྱི་གཞུང་དང་ འབྲུག་གི་བཙག་འཐུ་ལྷན་ཚོགས་ཀྱིས་ རང་མོས་དང་ རྣམ་དག་གི་ བཙག་འཐུ་འབད་ཚུགས་ནིའི་འགན་ཁུར་ ད་རིས་ལས་ འབག་ནི་ཨིན་ཟེར་ བློན་པོ་བསོད་ནམས་སྟོབས་རྒྱས་ཀྱིས་ གསུངསམ་ཨིན་པའི་གནས་ཚུལ།


text:
མི་༡ བསྣད་མི་ དེད་གཡོགཔ་འཛིན་བཟུང་།
༤/༢/༢༠༡༣ ༉ སྤྱི་ཟླ་༢ པའི་ཚེས་༡ གི་ནུབ་མོར་ ཐིམ་ཕུ་དང་ བར་སྦིས་སའི་ མགྱོགས་ལམ་ཁར་ གླ་འཁོར་ཨཱལ་ཊོ་ཅིག་གིས་ སྐྱེས་ལོ་༦༤ ལང་མི་ ཕོ་སྐྱེས་ཅིག་ འཐུ་བཀོ་བའི་ཤུལ་ལུ་ སྐྱེས་ལོ་༢༡ ལང་མི་ དེད་གཡོགཔ་དེ་ བྱོག་སོང་ཡོདཔ་ཨིན་རུང་ དེ་གི་ནངས་པའི་ཕྱི་རུ་ ཁྲིམས་སྲུང་འགག་པ་གིས་ འཛིན་བཟུག་འབད་ཡོདཔ་ཨིན་པས།
དེད་གཡོགཔ་དེ་གིས་ གླ་འཁོར་བཏང་འགྱོཝ་ད་ ཕོ་སྐྱེས་དེ་བསྣད་ཡོདཔ་ ངེས་བདེན་ཨིནམ་སྦེ་ སླབ་ཡོདཔ་ད་ ཕོ་སྐྱེས་དེ་ སྨན་ཁང་ནང་ བསྐྱལ་བའི་ཤུལ་ལུ་ ཤི་སོཔ་ཨིན་པའི་གནས་ཚུལ།
དེད་གཡོགཔ་དེ་གིས་ གླ་འཁོར་བཏང་འགྱོཝ་ད་ ཕོ་སྐྱེས་དེ་བསྣད་ཡོདཔ་ ངེས་བདེན་ཨིནམ་སྦེ་ སླབ་ཡོདཔ་ད་ ཕོ་སྐྱེས་དེ་ སྨན་ཁང་ནང་ བསྐྱལ་བའི་ཤུལ་ལུ་ ཤི་སོཔ་ཨིན་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:53 PM
Subscribe to: Post Comments (Atom)


text:
དེ་ཡང་ ཐིམ་ཕུ་ཁྲིམས་ཁྲི་༣ པ་ལས་ ཟླ་བ་དཔལ་འབྱོར་གྱིས་ གཞུང་གི་མ་དངུལ་ དངུལ་ཀྲམ་༡༣,༤༢,༠༠༠ ཡིག་ཆ་རྫུས་མ་བཟོ་སྟེ་ མ་དངུལ་སྒེར་སྤྱོད་འབད་མི་ལུ་ ཉེས་ཁྲིམས་ལོ་༥ བཀལ་ཡོདཔ་མ་ཚད་ དངུལ་ཀྲམ་ཚུ་ཡང་ སོར་ཆུད་འབད་དགོ་པའི་ འཁྲུན་ཆོད་གནང་ཡོདཔ་ཨིན་པས།
སྤྱི་ལོ་༢༠༡༡ ཟླ་༥ པའི་ཚེས་༦ ལུ་ ཧཱ་རྫོང་ཁག་ དཀར་ཚོ་རྒེད་འོག་ གཡུས་ཝང་རྩ་ལས་ འཕྲིན་ལས་དབང་ཕྱུག་དང་ སྤ་རོ་རྫོང་ཁག་ རྡོ་སྟེང་རྒེད་འོག་ གཡུས་དཀར་ཏོ་ཁ་ལས་ རྡོ་རྗེ་ཉི་མའི་མིང་ རྫུས་མ་བཟོ་ཐོག་ རླུང་འཚུབས་འཕུ་བའི་རྐྱེན་གྱིས་ ཁང་ཁྱིམ་ལུ་ གནོད་སྐྱོན་བྱུང་ཡོད་པའི་ རྒུད་འཐུས་དངུལ་ཀྲམ་༢༥,༠༠༠ རེ་གི་རྩིས་ འབྲུག་གི་དངུལ་ཁང་ནང་ལས་ དངུལ་འཛིན་ཅེག་ཚུ་ བཏོན་འབག་ཡོདཔ་ཨིན་པས།
སྤྱི་ལོ་༢༠༡༡ ཟླ་༨ པའི་ཚེས་༡༩ ལུ་ སྤུ་ན་ཁ་ མགུ་མ་རྒེད་འོག་ གུས་སྣེབ་སྦྱིས་ལས་ ངོམ་རིན་ཆེན་ཟེར་བའི་མིང་ རྫུས་མ་བཟོ་སྟེ་ དངུལ་ཀྲམ་༨༠,༠༠༠ འབྲུག་གི་དངུལ་ཁང་ནང་ལས་ བཏོན་འབག་ཡོདཔ་སྦེ་ སྒྲུབ་བྱེད་དང་སྦྲགས་ཏེ་ རྩོད་དཔོན་ཡོངས་ཁྱབ་ཡིག་ཚང་ལས་ ཡེ་ཤེས་རྡོ་རྗེ་གིས་ ཐིམ་ཕུ་ཁྲིམས་ཁྲི་༥ པ་ལུ་ ཕུལ་ཡོདཔ་མ་ཚད་ ཉེས་ཅན་གྱིས་འབད་རུང་ འབད་ཡོདཔ་སྦེ་ ཁ་བཟེད་ནུག།
ཉེས་ལས་དེ་ ཟླ་བ་དཔལ་འབྱོར་གྱིས་ འཕྲལ་ཁམས་ཅིག་ཁར་ འབད་འབདཝ་མེན་པར་ སྤྱི་ལོ་༢༠༡༢ ཀྱི་ཧེ་མར་ འབད་ཡོདཔ་ཨིན་རུང་ ལས་འཛིན་གྱིས་ ཉེས་ལས་ཁག་༣ འབད་ཡོད་མིའི་ནང་ དངུལ་ཀྲམ་༡༣༠,༠༠༠ དེ་ བདའ་མ་ཟུན་པར་ ལུས་ཡོདཔ་ཨིན་པས།
ཐིམ་ཕུ་ཁྲིམས་ཁྲི་༥ པ་ལས་ གནང་མི་འཁྲུན་ཆོད་དང་འཁྲིལཝ་ད་ ཟླ་བ་དཔལ་འབྱོར་གྱིས་ ཡིག་ཆ་རྫུས་མ་བཟོ་སྟེ་ གཞུང་གི་ དངུལ་ཡོངས་བསྡོམས་ དངུལ་ཀྲམ་༡༣༠,༠༠༠ སྒེར་སྤྱོད་འབད་མི་ལུ་ འབྲུག་གི་ཉེས་འགེལ་ཁྲིམས་དེབ་ཀྱི་ དགོངས་དོན་ལྟར་ དབྱེ་རིམ་༣ པའི་ཉེས་ཆེན་ སྨིན་དགོཔ་ཨིན་རུང་ འབྲུག་ཉེན་བཅོལ་ལས་འཛིན་ལུ་ཡང་ ནོར་འཁྲུལ་ཡོད་མི་ལུ་བརྟེན་ ལྷོད་ཡངས་ཀྱི་སྒོ་ལས་ བཞག་ཡོདཔ་ཨིན་པས།
དེ་བཟུམ་སྦེ་ རྩོད་ཟླ་ལུ་ ཁྲིམས་ཁྲི་༣ པ་ལས་ མ་དངུལ་ཡོངས་བསྡོམས་ དངུལ་ཀྲམ་༡༣,༤༢,༠༠༠ སྒེར་སྤྱོད་འབད་མི་དེ་ གཞུང་ལུ་སོར་ཆུད་དང་ ཉེས་ཁྲིམས་ལོ་༥ སྨིན་ཡོད་མི་ བཙོན་མཇུག་གི་ཁྲིམས་ཚད་དང་ ཤུལ་ལས་ བདའ་ཟུན་མིའི་ཉེས་པ་དེ་ སྟབས་གཅིག་ཁར་ སྨིན་དགོ་པའི་ འཁྲུན་ཆོད་གནང་ཡོདཔ་ཨིན་པས།
འཁྲུན་ཆོད་ནང་ སྤྱིར་བཏང་ སྒེར་སྤྱོད་འབད་མི་ དངུལ་ཀྲམ་༡༣༠,༠༠༠ དེ་ རྩོད་ཟླ་དང་ འབྲུག་ཉེན་བཅོལ་ལས་འཛིན་གྱི་ བདག་སྐྱོང་དང་འབྲེལ་ཡོད་ འགོ་དཔོན་ཚུ་གིས་ ཁྲིམས་ནང་ཆེད་དུ་བཀོད་པའི་ལམ་ལུགས་དང་འཁྲིལ་ འགན་འཁྲི་ཚུ་ ལག་ལེན་མ་འཐབ་པར་ ནོར་འཁྲུལ་རྒྱ་ཆེར་བྱུང་ཡོདཔ་ལས་ གོང་དངུལ་དེ་ འབྲེལ་ཡོད་འགོ་དཔོན་ཚུ་གིས་ སོར་ཆུད་འབད་དགོཔ་ཨིན་པས།
ཨིན་རུང་ རྩོད་ཟླ་ཁོ་ར་གིས་ སོར་ཆུད་འབད་ནི་སྦེ་ ངོས་ལེན་འབདཝ་ལས་ ལོ་༡ གི་ནང་འཁོད་ སོར་ཆུད་འབད་ནི་སྦེ་ བཞག་ཡོདཔ་ཨིན་པའི་གནས་ཚུལ།


text:
༉ སྤྱི་ཟླ་༤ པའི་ཚེས་༢༣ ལུ་ འགོ་འདྲེན་འཐབ་མི་ རྒྱལ་ཡོངས་ཚོགས་སྡེའི་བཙག་འཐུའི་ནང་ ཚོགས་རྒྱན་བཙུགས་ནིའི་དོན་ལུ་ ཁྱད་ཚད་ལྡན་མི་༣༧༩,༨༡༩ ཡོད་རུང་ ཚོགས་རྒྱན་སྐྱུར་མི་༡༧༡,༥༤༤ མ་གཏོགས་མ་འོངམ་ལས་ སྤྱི་ལོ་༢༠༠༨ ལུ་ ཚོགས་སྡེའི་བཙག་འཐུ་ནང་ ཚོགས་རྒྱན་བཙུགས་མི་བརྒྱ་ཆ་༥༣ དེ་ཅིག་གིས་ བཅའ་མར་གཏོགས་མི་དང་ཕྱདཔ་ད་ ད་རིས་ བརྒྱ་ཆ་༤༦.༡༦ ལུ་ མར་བབས་སོང་ནུག།
མི་ངོ་༡༧༡,༥༤༤ གིས་ ཚོགས་རྒྱན་བཙུགས་མིའི་གྲས་ལས་༢༣,༩༦༧ འགྲེམ་ཐོག་ཚོགས་རྒྱན་བཙུགས་ཡོདཔ་ད་ ཚོགས་རྒྱན་སྐྱུར་མི་ཚུ་གི་ གྱངས་ཁ་ལུ་ལྟཝ་ད་ ང་བཅས་ཀྱིས་ ཕྱོགས་གཅིག་ལས་ བཙག་འཐུའི་བྱ་རིམ་ནང་ ཚོགས་རྒྱན་བཙུགས་མི་གང་མང་གིས་ འབྲེལ་གཏོགས་འབད་དགོ་པའི་ སེམས་ཤུགས་བསྐྱེད་མི་དང་ ཕྱོགས་གཅིག་ལས་ ཚོགས་རྒྱན་བཙུགས་མ་བཅུག་མི་དེ་ རྒྱབ་འགལ་འགྱོ་དོ་བཟུམ་མཐོང་སྣང་བྱུངམ་མས།
དེ་མ་ཚད་ སྤྱི་གཡོགཔ་དང་ ཞི་གཡོགཔ་ དྲག་ཁག་གསུམ་གྱི་ དམག་མི་དང་ འགོ་དཔོན་ཚུ་ལུ་ འགྲེམ་ཐོག་ཚོགས་རྒྱན་བཙུགས་ནི་གི་ གོ་སྐབས་བྱིན་ཡོད་རུང་ ལམ་སྟོན་དང་འཁྲིལ་ འབྲི་ཤོག་མ་བཀང་མི་དང་ འདེམས་ངོ་ལུ་ ཚོགས་རྒྱན་བཙུགས་པའི་ རྟགས་ཚུལ་མཐུན་སྦེ་ མ་བཀོད་མི་ལུ་བརྟེན་ འགྲེམ་ཐོག་ཚོགས་རྒྱན་༣,༩༧༤ ཆ་མེད་བཏང་ཡོདཔ་མ་ཚད་ མི་གྲངས་༥,༣༨༠ གིས་ འགྲེམ་ཐོག་ཚོགས་རྒྱན་སྐྱུར་མི་སྦེ་ ཐོ་བཀོད་མ་འབད་བར་ ཞུ་ཡིག་བཙུགས་མི་ཚུ་ ངོས་ལེན་མ་འབད་བས།
འདི་བཟུམ་མའི་ ལག་ལེན་ཚུ་ ཕྱི་འགྱུར་འགྱོ་བའི་ མངོན་གསལ་བྱུང་མི་དེ་ཡང་ བཙག་འཐུའི་སྐབས་ ཚོགས་རྒྱན་སྐྱུར་མི་ ག་དེ་མང་མང་གིས་ འབྲེལ་གཏོགས་འབད་དེ་ བཙག་འཐུའི་བྱ་རིམ་ མཐར་འཁྱོལ་ཅན་འབྱུང་ནི་དང་ སྤྱི་ཚོགས་ནང་ མི་སེར་གྱི་ འཐུས་མི་སྦེ་ བཙག་འཐུ་འགྲུབ་ནིའི་ནང་ འབྲེལ་གཏོགས་འབད་དགོཔ་ ག་ནི་བ་ གལ་ཆེ་བའི་སྐོར་ འགན་འཁྲི་བཀལ་དགོཔ་ཨིན་རུང་ གཅིག་ལས་འབདན་ སེམས་ཁར་ཚ་གྱང་ཐེབས་འབག་སྟེ་ ཚོགས་རྒྱན་ས་ཁོངས་ནང་ ལཱ་ཁག་སྦེ་ འོང་པའི་མཐའ་མར་ ཚོགས་རྒྱན་སྐྱུར་མིའི་ ངོས་འཛིན་འདྲ་པར་དང་ མི་ཁུངས་ལག་ཁྱེར་མེད་མི་ཚུ་ལུ་ ཚོགས་རྒྱན་བཙུགས་ནི་གི་ གོ་སྐབས་མ་བྱིན་པས།
བྱུང་རྐྱེན་འདི་ ད་རིས་བཙག་འཐུའི་སྐབས་རྐྱངམ་གཅིག་མིན་པར་ སྤྱི་ལོ་༢༠༠༨ ཀྱི་ རྒྱལ་ཡོངས་ཚོགས་འདུ་དང་ རྒྱལ་ཡོངས་ཚོགས་སྡེ་གཉིས་ཆ་རའི་ བཙག་འཐུ་སྐབས་ལུ་ཡང་ ཚོགས་རྒྱན་བཙུགས་མི་ ལེ་ཤ་ཅིག་ རང་ལུགས་ཀྱི་ གྱོན་ཆས་ཚུལ་མཐུན་གྱོན་ཏེ་ མ་འོང་མི་ཚུ་ ཚོགས་རྒྱན་ས་ཁོངས་ཚུ་ལས་ ལོག་བཏང་ཡོདཔ་མ་ཚད་ ལ་ལུ་ཅིག་ ད་རིས་བཟུམ་སྦེ་ ཚོགས་རྒྱན་བཙུགས་ནིའི་ ངོས་འཛིན་འདྲ་པར་ཡོད་རུང་ བཙག་འཐུའི་ཐོ་ཡིག་ནང་ མིང་གསལ་མེད་མི་ཚུ་ལུ་ ངོས་ལེན་འབད་མ་བཏུབ་པས།
གནད་དོན་ལ་ལུ་ཅིག་ནང་ ཚོགས་རྒྱན་བཙུགས་མི་ཚུ་ ཚོགས་རྒྱན་ས་ཁོངས་འཛོལ་ཏེ་ འོང་མི་ཚུ་ལུ་ ངོས་ལེན་མ་འབད་བར་ ལོག་བཏང་ཡོདཔ་ད་ ཚོགས་རྒྱན་བཙུགས་མི་ མི་སེར་མང་ཤོས་ར་ མཐའ་ཟུར་གྱི་ གྲོང་གསེབ་ཚུ་ནང་ སྡོད་མི་ཨིནམ་ལས་ བཙག་འཐུའི་ནང་ ག་ཅི་ར་ འབག་དགོཔ་ཨིན་ན་དང་ ས་གོ་ག་ཏེ་ལུ་ འགྱོ་དགོཔ་ཨིན་ན་ ཤེས་རྟོགས་མེད་པའི་ གནད་ལུ་བརྟེན་ འཛོལ་བ་བཟོཝ་ཨིན་མས།
མི་གནགཔ་ཚུ་གིས་མ་ཚད་པར་ ཐ་ན་ ཤེས་ཡོན་ཅན་ཚུ་གིས་ཡང་ འགྲེམ་ཐོག་ཚོགས་རྒྱན་ཚུ་ ཚུལ་ལྡན་སྦེ་ བཙུགས་མ་ཤེས་མི་ལུ་བརྟེན་ སྤྱི་ལོ་༢༠༠༨ ལུ་ འགྲེམ་ཐོག་ཚོགས་རྒྱན་མང་རབས་ཅིག་ ཆུད་ཟོས་སོང་ཡོདཔ་མ་ཚད་ ད་རིས་ཀྱི་ བཙག་འཐུ་སྐབས་ལུ་ཡང་ ལེ་ཤ་ཅིག་ ཆ་མེད་བཏང་དགོཔ་བྱུང་ནུག།
མ་གཞི་ བཙག་འཐུའི་སྐབས་ ཁྲིམས་ལུགས་དང་ བཅའ་ཡིག་ཚུ་ དམ་དམ་སྦེ་ ལག་ལེན་འཐབ་ནི་དེ་ གལ་ཆེ་ནི་ཨིན་རུང་ འབྲུག་གི་དམངས་གཙོའི་ལམ་ལུགས་འགོ་བཙུགས་ཏེ་ ལོ་༥ ལངམ་ཅིག་ར་ཨིནམ་ལས་ ད་རིས་ཀྱི་ གནས་སྟངས་ནང་ མི་སེར་ཚུ་ལུ་ ཚོགས་རྒྱན་བཙུགས་ནིའི་ནང་ འབྲེལ་གཏོགས་འབད་དགོ་པའི་ སེམས་ཤུགས་བསྐྱེད་ནི་དང་ ཁོང་གི་ཚོགས་རྒྱན་ག་དེམ་ཅིག་ ཁག་ཆེཝ་ཨིན་ན་དང་ གོ་བརྡ་ལེགས་ཤོམ་ཐོག་ལས་ གདམ་ཁ་རྐྱབ་ཐངས་ཚུ་ ཤེས་རྟོགས་ཡོདཔ་བཟོ་ནི་ལུ་ ཤུགས་བཏོན་དགོཔ་འདུག་ཟེར་ ཞུ་ནི་ཨིན།


text:
༡༤/༠༧/༢༠༡༣། ༉ འདས་པའི་ཉིནམ་དག་པ་ཅིག་གི་ཧེ་མར་ བཀྲིས་སྒང་དེ་ འབྲུག་ཕུན་སུམ་ཚོགས་པ་ལུ་ རྒྱབ་སྐྱོར་སྒྲིང་སྒྲིང་ཡོད་མི་ རྫོང་ཁག་ཨིནམ་ལས་ སྤྱིར་བཏང་བཙག་འཐུའི་སྐབས་ ཁྲིམས་ཤིང་འདེམས་ཁོངས་རྐྱངམ་གཅིག་ མི་སེར་དམངས་གཙོ་ཚོགས་པའི་འདེམས་ངོ་རྡོ་རྗེ་ཆོས་སྒྲོན་ལུ་ ཤོར་ནི་ཨིན་པའི་ བཤད་ཐོ་བཏང་ཡོདཔ་ཨིན་པས།
མི་ལེ་ཤ་གིས་ འབྲུག་ཕུན་སུམ་ཚོགས་པ་གིས་ འདེམས་ཁོངས་༤ ལས་ རྒྱལ་ཁ་འཐོབ་འོང་ཟེར་ ལོ་རྒྱུས་སླབ་སར་ གོ་ཡོདཔ་ཨིན་རུང་ ཁ་ཙ་ སྤྱི་ཚོགས་གཉིས་པའི་ བཙག་འཐུའི་སྐབས་ རྒྱལ་ཡོངས་ཚོགས་འདུའི་སྡོད་ཁྲི་༣ མི་སེར་དམངས་གཙོ་ཚོགས་པ་ལུ་ ཤོར་མི་དེ་ཡང་ འགྲེམ་ཐོག་ཚོགས་རྒྱན་ལུ་བརྟེན་ཨིན་པས།
དེ་ཡང་ བཀང་ལུང་-བསམ་མཁར་-ཨུ་མཛོ་རོང་འདེམས་ཁོངས་ཀྱི་ འབྲུག་ཕུན་སུམ་ཚོགས་པའི་འདེམས་ངོ་ འཕྲིན་ལས་དཔལ་ལྡན་རྡོ་རྗེ་དེ་ མི་སེར་དམངས་གཙོ་ཚོགས་པའི་འདེམས་ངོ་ ནོར་བུ་དབང་ཕྱུག་གིས་ ཚོགས་རྒྱན་ཕུད་རྡོག་༢ ཀྱིས་ ཕམ་བཏང་ཡོདཔ་ད་ འཕྲིན་ལས་དཔལ་ལྡན་གྱིས་ འཕྲུལ་ཆས་ཚོགས་རྒྱན་༢,༢༣༢ ཐོབ་སྟེ་ རྒྱལ་ཁ་ཐོབ་ཡོད་རུང་ འགྲེམ་ཐོག་ཚོགས་རྒྱན་༥༠༩ མ་གཏོགས་ ཐོབ་མ་ཚུགསཔ་ལས་ ཕམ་སོཔ་ཨིན་པས།
ནོར་བུ་དབང་ཕྱུག་གིས་ འཕྲུལ་ཆས་ཚོགས་རྒྱན་༡,༩༤༦ མ་གཏོགས་ ཐོབ་མ་ཚུགས་རུང་ འགྲེམ་ཐོག་ཚོགས་རྒྱན་༧༩༧ ཐོབ་ཅི།
དེ་ལས་ ཝམ་རོང་འདེམས་ཁོངས་ནང་ཡང་ འབྲུག་ཕུན་སུམ་ཚོགས་པའི་འདེམས་ངོ་ ལྷ་ཀྲུ་དེ་ ཚོགས་རྒྱན་༥༤ གིས་ ཕམ་ཡོདཔ་ད་ མི་སེར་དམངས་གཙོ་ཚོགས་པའི་འདེམས་ངོ་ ཀརྨ་བསྟན་འཛིན་གྱིས་ འགྲེམ་ཐོག་ཚོགས་རྒྱན་༧༤༤ རྩིས་ཏེ་ ཚོགས་རྒྱན་༢,༡༥༤ ཐོབ་ཡོདཔ་ད་ ལྷ་ཀྲུ་གིས་ འཕྲུལ་ཆས་ཚོགས་རྒྱན་༡,༥༤༠ དང་ འགྲེམ་ཐོག་ཚོགས་རྒྱན་༥༤༠ ཐོབ་ནུག།
མི་སེར་དམངས་གཙོ་ཚོགས་པའི་འདེམས་ངོ་ རྡོ་རྗེ་ཆོས་སྒྲོན་གྱིས་ ཁྲིམས་ཤིང་འདེམས་ཁོངས་ལས་ འགྲེམ་ཐོག་ཚོགས་རྒྱན་༡,༠༤༥ དང་ འཕྲུལ་ཆས་ཚོགས་རྒྱན་༡,༤༩༦ འབདཝ་ད་ བསྡོམས་ཀྱིས་ཚོགས་རྒྱན་༢,༥༤༡ ཐོབ་སྟེ་ འབྲུག་ཕུན་སུམ་ཚོགས་པའི་འདེམས་ངོ་ ཆོས་སྐྱིད་དབང་མོ་དེ་ ཕམ་བཏང་ཡོདཔ་ད་ ཆོས་སྐྱིད་དབང་མོ་གིས་ འགྲེམ་ཐོག་ཚོགས་རྒྱན་༣༢༥ དང་ འཕྲུལ་ཆས་ཚོགས་རྒྱན་༨༦༦ མ་གཏོགས་ཐོབ་མ་ཚུགས་པས།
དེ་འབདཝ་ད་ འབྲུག་ཕུན་སུམ་ཚོགས་པ་གིས་ བར་མཚམས་-གཤོང་ཕུག་འདེམས་ཁོངས་ཀྱི་འདེམས་ངོ་ དབང་འདུས་ནོར་བུ་དང་ ར་ལྡི་-སག་སྟེང་འདེམས་ཁོངས་ཀྱི་འདེམས་ངོ་ འཇིགས་མེད་དབང་ཕྱུག་༢ ཀྱིས་ རྒྱལ་ཁ་ཐོབ་ཡོདཔ་ད་ དབང་འདུས་ནོར་བུ་གིས་ འགྲེམ་ཐོག་དང་ འཕྲུལ་ཆས་ཚོགས་རྒྱན་གཉིས་ཆ་རའི་ནང་ རྒྱལ་ཁ་ཐོབ་མི་དེ་ཡང་ འགྲེམ་ཐོག་ཚོགས་རྒྱན་༨༣༩ རྩིས་ཏེ་ ཚོགས་རྒྱན་བསྡོམས་༣,༥༤༠ ཐོབ་ཡོདཔ་ད་ མི་སེར་དམངས་གཙོ་ཚོགས་པའི་འདེམས་ངོ་ འཕྲིན་ལས་ནོར་བུ་གིས་ འགྲེམ་ཐོག་ཚོགས་རྒྱན་༦༤༢ རྩིས་ཏེ་ ཚོགས་རྒྱན་༡,༧༡༣ མ་གཏོགས་ ཐོབ་མ་ཚུགས་པས།
དེ་ལས་ ར་ལྡི་-སག་སྟེང་འདེམས་ཁོངས་ནང་ འཇིགས་མེད་དབང་ཕྱུག་གིས་ འགྲེམ་ཐོག་ཚོགས་རྒྱན་༤༤༥ རྩིས་ཏེ་ ཚོགས་རྒྱན་༢,༢༦༢ ཐོབ་ཡོདཔ་ད་ ཁོ་གི་བྱང་ཕྱད་ མི་སེར་དམངས་གཙོ་ཚོགས་པའི་འདེམས་ངོ་ ཀུན་ལེགས་རྡོ་རྗེ་གིས་ འཕྲུལ་ཆས་ཚོགས་རྒྱན་༡,༦༦༦ དང་ འགྲེམ་ཐོག་ཚོགས་རྒྱན་༥༢༧ ཐོབ་ཡོད་པའི་གནས་ཚུལ།
བཀྲིས་སྒང་ལས་ རིག་འཛིན་དབང་ཕྱུག།


text:
ཚོད་བསྲེ་ཁྲོམ་ཁར་ ནང་འདྲེན་འབད་མི་ ཚོད་བསྲེ་གི་གོང་ཚད་མཐོ་དྲག་འབད་ཡོད་རུང་ ནང་འཁོད་ལས་ཐོན་ནི་མེདཔ་ལས་ ཉོ་འབག་མི་ སྐྱེས་ལོ་༢༥ ལང་མི་ ཕུན་ཚོགས་དབང་མོ་གིས་ སླབ་མི་དང་འཁྲིལཝ་ད་ གལ་སྲིད་ ཚོདམ་ནང་ བླམ་བན་ད་ མ་བླུགས་པ་ཅིན་ མར་ཁུ་དང་ དར་ཚིལ་ དེ་ལས་ གཞན་གྱི་རིགས་ཚུ་ ག་དེ་ཅིག་བླུགས་རུང་ བཅུད་མིན་འདུག་ཟེར་ཨིན་པས།
སྤྱི་ཟླ་༦ པའི་མཇུག་གི་བདུན་ཕྲག་ནང་ ནང་འཁོད་ལས་ ཐོན་མི་ཚོད་བསྲེ་ཚུ་གི་གྲས་ལས་ སོ་ནམ་བརྒྱ་འཁོར་ཚོང་ཁྲོམ་ནང་ ཨེ་མ་སྐམ་བསྡོམས་ཀྱི་ཀེ་ཇི་༤༢༦ འབག་འོང་མི་ལས་ ཀེ་ཇི་རེ་ལུ་ དངུལ་ཀྲམ་༣༢༦ སྦེ་ ཚོང་འབྲེལ་འཐབ་ཡོདཔ་ད་ ཉ་ཁག་ཅུང་ཀེ་ཇི་༢༨༣ འབག་འོང་མི་ལུ་ ཚོང་འབྲེལ་འབད་བའི་སྐབས་ ཀེ་ཇི་རེ་ལུ་ དངུལ་ཀྲམ་༦༠ འབད་བཙོང་ཡོདཔ་བཞིན་དུ་ བོད་སྲནམ་ཀེ་ཇི་༢༡༥༣ འབག་མི་ལས་ ཀེ་ཇི་རེ་ལུ་ དངུལ་ཀྲམ་༤༠ དེ་ལས་ ཧོན་ཚོད་ཀེ་ཇི་༧༤༡ ཡོད་མི་ལས་ ཀེ་ཇི་རེ་ལུ་ དངུལ་ཀྲམ་༢༠ སྦེ་ བཙོང་ཡོདཔ་ཨིན་པས།
དེ་བཟུམ་སྦེ་ ས་ལྒ་ཀེ་ཇི་བསྡོམས་༧༥༩ ལྷོད་མི་ལུ་ བཙོངམ་ད་ ཀེ་ཇི་རེ་ལུ་དངུལ་ཀྲམ་༡༦༠ དང་ སྐྱ་སྒོགཔ་ཇི་རེ་ལུ་དངུལ་ཀྲམ་༡༦༠ སྒོག་པའི་འདབ་མ་ཀེ་ཇི་རེ་ལུ་ དངུལ་ཀྲམ་༡༥ དང་ རྒྱ་ནག་ཧོན་ཚོད་ཀེ་ཇི་རེ་ལུ་ དངུལ་ཀྲམ་༡༥ དང་ སྲནམ་ཅུ་སྦོམ་ཀེ་ཇི་རེ་ལུ་དངུལ་ཀྲམ་༤༡ ཆུང་ཀུ་ལུ་ དངུལ་ཀྲམ་༥༠ མེ་ཏོག་ཀོ་པི་ཀེ་ཇི་རེ་ལུ་ དངུལ་ཀྲམ་༣༥ ཀོ་པི་ལུ་ དངུལ་ཀྲམ་༢༥ ཀེ་བ་ལུ་དངུལ་ཀྲམ་༢༥ ལ་ཕུག་ལུ་ དངུལ་ཀྲམ་༡༥ ལ་ཕུག་དམརཔོ་ལུ་དངུལ་ཀྲམ་༤༣ ཌོ་ལེ་ཨེ་མ་ལུ་དངུལ་ཀྲམ་༤༠༠ ལམ་བཱན་ད་ལུ་དངུལ་ཀྲམ་༥༢.༥ དམ་རུ་ལུ་དངུལ་ཀྲམ་༡༥ ཨེ་མ་ཧོནམ་ལུ་ དངུལ་ཀྲམ་༤༥ དེ་ལས་ ཀ་ཀུ་རུ་ལུ་ དངུལ་ཀྲམ་༢༠ གནས་ཡོདཔ་ཨིན་པས།
འདབ་མ་སྒོགཔ་ཆགཔ་རེ་ལུ་ དངུལ་ཀྲམ་༡༥ དང་ རྒྱ་པཱན་ཧོན་ཚོད་ཆགཔ་རེ་ལུ་ དངུལ་ཀྲམ་༡༥ དང་ སྲནམ་ཅུམ་སྦོམ་ ཀེ་ཇི་རེ་ལུ་དངུལ་ཀྲམ་༤༡ ཆུང་ཀུ་ལུ་ དངུལ་ཀྲམ་༥༠ མེ་ཏོག་ཀོ་པི་ ཀེ་ཇི་རེ་ལུ་ དངུལ་ཀྲམ་༣༥ འདབ་མ་ཀོ་པི་ཀེ་ཇི་རེ་ལུ་ དངུལ་ཀྲམ་༢༥ ཀེ་བ་ལུ་ དངུལ་ཀྲམ་༢༥ ལ་ཕུག་ལུ་ དངུལ་ཀྲམ་༡༥ ལ་ཕུག་དམརཔོ་ལུ་ དངུལ་ཀྲམ་༤༣ ཌོ་ལེ་ཨེ་མ་ལུ་ དངུལ་ཀྲམ་༤༠༠ བླམ་བན་ད་ལུ་ དངུལ་ཀྲམ་༥༢.༥ འདམ་རུ་ལུ་ དངུལ་ཀྲམ་༡༥ ཨེ་མ་ཧོནམ་ལུ་ དངུལ་ཀྲམ་༤༥ དེ་ལས་ ཀ་ཀུ་རུ་ལུ་ དངུལ་ཀྲམ་༢༠ རེ་སྦེ་བཙོང་དོ་ཡོདཔ་ཨིན་པས།
ནང་འཁོད་ལས་ཐོན་མི་ ཚོད་བསྲེ་རིགས་ཡོངས་བསྡོམས་ ཀེ་ཇི་༧༦,༤༧༣ ཡོདཔ་ལས་བརྟེན་ ནང་འདྲེན་འབད་མི་ ཚོད་བསྲེ་གི་རིགས་ཚུ་ ཡོངས་བསྡོམས་ཀེ་ཇི་༤༢,༥༠༥.༥ ལེན་ཡོདཔ་ཨིན་པས།
སོ་ནམ་ཚོང་འབྲེལ་དང་ མཉམ་ལས་ཚོགས་སྡེ་འོག་གི་ ཐིམ་ཕུ་ སོ་ནམ་བརྒྱ་འཁོར་སོ་ནམ་ཚོང་ཁྲོམ་ནང་ གསར་སྟོན་འབད་མི་སྙན་ཞུ་དང་འཁྲིལཝ་ད་ ཀེ་བ་ཀེ་ཇི་རེ་ལུ་དངུལ་ཀྲམ་༡༧ དང་ བླམ་བན་ད་ལུ་ དངུལ་ཀྲམ་༧༥ སྒོགཔ་ལུ་ དངུལ་ཀྲམ་༣༧ ཁག་ཏེགམ་ལུ་ དངུལ་ཀྲམ་༤༠ ལ་ཕུག་དམརཔོ་ལུ་ དངུལ་ཀྲམ་༤༠ བྱི་ཙི་ཨེ་མ་ལུ་ དངུལ་ཀྲམ་༧༠ སྐྱ་སྒོགཔ་ལུ་ དངུལ་ཀྲམ་༡༢༠ ཀ་ཀུ་རུ་ལུ་ དངུལ་ཀྲམ་༣༠ དེ་ལས་ ཨེ་མ་སྐམ་ཀེ་ཇི་རེ་ལུ་དངུལ་ཀྲམ་༡༨༠ སྦེ་ཡོདཔ་མ་ཚད་ མེ་ཏོག་ཀོ་པི་ལུ་ དངུལ་ཀྲམ་༣༨ དང་ ཀོ་པི་ལུ་ དངུལ་ཀྲམ་༢༧ སྲནམ་ཅུམ་ལུ་ དངུལ་ཀྲམ་༥༠ བོད་སྲནམ་ ཀེ་ཇི་རེ་ལུ་ དངུལ་ཀྲམ་༤༠ ས་སྒ་ཀེ་ཇི་རེ་ལུ་ དངུལ་ཀྲམ་༡༡༥ དེ་ལས་ གླང་ཅུ་རྭ་ལུ་ དངུལ་ཀྲམ་༤༠ སྦེ་ ཚོང་འབྲེལ་འཐབ་ཡོདཔ་ཨིན་པས།
ད་རེས་ནངས་པ་ ཚོང་མགྲོན་འབད་མི་ཚུ་གིས་ ནང་འདྲེན་འབད་མི་ཚོད་བསྲེ་ཚུ་དང་ཕྱདཔ་ད་ ནང་འཁོད་ལས་ ཐོན་མི་ཚོད་བསྲེ་ཚུ་ གདམ་ཁ་རྐྱབ་སྟེ་ ཉོ་འབག་དོ་ཡོདཔ་ལས་ ཚོང་བཙོང་མི་ཚུ་གིས་ ག་དེ་ཅིག་འབག་འོང་རུང་ བདུན་ཕྲག་ནང་ ལྷག་ལུས་མེད་པར་ ཚོང་འབྲེལ་འཐབ་ཚུགསཔ་ལས་ ཁེ་སང་སྦོམ་མེད་རུང་ རྒུད་མི་ཕོག་པས་ཟེར་ ཚོད་བསྲེ་བཙོང་མི་ ཨམ་སྲུ་ཅིག་གིས་ སླབ་ཨིན་པས།
ད་རེས་ ནང་འཁོད་ལས་ ཚོད་བསྲེ་ཐོན་ནིའི་ དུས་ཚོད་གཙོ་བོ་ཅིག་འབདཝ་ལས་ ཐིམ་ཕུ་དང་ སྤ་རོ་ ཧཱ་ དབང་འདུས་ སྤུ་ན་ཁ་ རྩི་རང་ དེ་ལས་ བསམ་རྩི་ཚུ་ནང་ལས་ འཐོན་དོ་ཡོདཔ་ཨིན་པའི་གནས་ཚུལ།


text:
དེ་ཡང་ ཟིན་བྲིས་དེ་ནང་ འོས་འབབ་ཅན་གྱི་ ཚོགས་རྒྱན་བཙུགས་མི་བསྡོམས་༣༨༧,༧༣༣ ཡོད་པའི་ནང་ལས་ ཕོ་སྐྱེས་༡༩༠,༢༧༦ ཡོད་མི་དང་ཕྱདཔ་ད་ ཚོགས་རྒྱན་བཙུགས་མི་༥,༣༨༡ དེ་ཅིག་གིས་ ཨམ་སྲུ་མངམ་ཨིན་པས།
སྤྱི་ལོ་༢༠༠༧ གྱི་ རྒྱལ་ཡོངས་ཚོགས་སྡེའི་ བཙག་འཐུ་སྐབས་ལུ་འབད་བ་ཅིན་ ཚོགས་རྒྱན་བཙུགས་མི་བསྡོམས་༣༡༢,༨༡༧ ཐོན་ཡོད་ས་ལས་ ཚོགས་རྒྱན་བཙུགས་མི་ཨམ་སྲུ་༡༥༨,༧༦༦ དང་ ཕོ་སྐྱེས་༡༥༤,༠༥༡ ཐོན་ཡོདཔ་ད་ དེ་བསྒང་ ཚོགས་རྒྱན་བཙུགས་མི་ཨམ་སྲུ་༤,༧༡༥ དེ་ཅིག་ མངམ་ཐོན་ནུག།
སྤྱི་ལོ་༢༠༠༧ གྱི་ ཚོགས་སྡེའི་བཙག་འཐུ་སྐབས་ ཚོགས་རྒྱན་བཙུགས་མི་བསྡོམས་༣༡༢,༨༡༧ ཐོན་ཡོད་མི་དང་ཕྱདཔ་ད་ དུས་ཅི་ ཐོ་ཡིག་ཟིན་བྲིས་ནང་ཡོད་མི་ལུ་ བསྒྱུར་བཅོས་མེད་པ་ཅིན་ འདས་པའི་ལོ་༥ འི་ནང་འཁོད་ལུ་ ཚོགས་སྡེའི་བཙག་འཐུ་དོན་ལུ་ འོས་འབབ་ཅན་གྱི་ ཚོགས་རྒྱན་བཙུགས་མི་༧༤,༩༡༦ དེ་ཅིག་ ཡར་སེང་སོང་ནུག།
དེ་བཟུམ་སྦེ་ འདས་པའི་ཚོགས་སྡེའི་བཙག་འཐུ་ནང་ ཚོགས་རྒྱན་བཙུགས་མི་ཕོ་སྐྱེས་༡,༥༤,༠༥༡ ཡོད་མི་དང་ཕྱདཔ་ད་ དུས་ཅི་ ཐོ་ཡིག་ཟིན་བྲིས་དེ་ནང་ འོས་འབབ་ཅན་གྱི་ ཚོགས་རྒྱན་བཙུགས་མི་ཕོ་སྐྱེས་༣༦,༢༢༥ གིས་ ཡར་སེང་སོང་ཡོདཔ་མ་ཚད་ འདས་པའི་ལོ་༥ འི་ནང་འཁོད་ལུ་ འོས་འབབ་ཅན་གྱི་ ཚོགས་རྒྱན་བཙུགས་མི་ཨམ་སྲུ་ཡང་༣༦,༨༩༡ དེ་ཅིག་གིས་ ཡར་སེང་སོང་ནུག།
རྫོང་ཁག་༢༠ གི་ནང་ལས་ དུས་ཅི་ རྒྱལ་ཡོངས་ཚོགས་སྡེའི་ བཙག་འཐུ་དོན་ལུ་ བཙག་འཐུའི་ཐོ་ཡིག་ཟིན་བྲིས་དང་འཁྲིལཝ་ད་ འོས་འབབ་ཅན་གྱི་ ཚོགས་རྒྱན་བཙུགས་མི་ མཐོ་ཤོས་ར་ བཀྲིས་སྒང་རྫོང་ཁག་ནང་ འོས་འབབ་ཅན་གྱི་ ཚོགས་རྒྱན་བཙུགས་མི་༤༢,༦༢༠ དེ་ཅིག་ ཐོ་བཀོད་འབད་ཡོདཔ་ད་ ཉུང་ཤོས་ར་ ཡོངས་གྲགས་ལུ་ རྫོང་ཁག་ཆུང་ཤོས་ཅིག་ཨིན་མི་ མགར་ས་རྫོང་ཁག་ནང་ འོས་འབབ་ཅན་གྱི་ ཚོགས་རྒྱན་བཙུགས་མི་༨,༥༧༥ དེ་ཅིག་ལས་ ལྷགཔ་མིན་འདུག།
བཙག་འཐུའི་ཐོ་ཡིག་ཟིན་བྲིས་དེ་ སྤྱི་ཟླ་༣ པའི་ཚེས་༢༠ ཚུན་ཚོད་ འོས་འབབ་ཅན་གྱི་ ཚོགས་རྒྱན་བཙུགས་མི་ཚུ་གིས་ རང་སོའི་མི་ཐོ་ཚུ་ ཐོ་ཡིག་དེ་ནང་ཚུད་མ་ཚུད་ བརྟག་ཞིབ་འབད་ནི་དང་ ཡང་ཅིན་ འོས་འབབ་མེད་མི་རེ་ཚུད་པ་ཅིན་ ཞུན་དག་ཚུ་ཡང་ བཀོད་ནི་གི་གོ་སྐབས་ཡོདཔ་ཨིན་པས།
ཟིན་བྲིས་དེ་ཁར་ ཞུན་དག་འབད་ནི་ཚུ་ སྤྱི་ཟླ་༣ པའ་ིཚེས་༢༣ ལས་ མཚམས་འཇོག་འབད་ཐོག་ ཟིན་བྲིས་དེ་ བཙག་འཐུའི་སྐབས་ ལག་ལེན་འཐབ་ནིའི་དོན་ལུ་ མཐའ་མའི་ཆ་འཇོག་འབད་འོང་ཟེར་ བཙག་འཐུ་ལྷན་ཚོགས་ཀྱི་ འགོ་དཔོན་ཚུ་གིས་བཤད་ཅི།
ཆ་འཇོག་གྲུབ་མི་ བཙག་འཐུའི་ཐོ་ཡིག་དེ་ སྤྱི་ཟླ་༣ པའི་ཚེས་༣༠ ལུ་ འབྲེལ་ཡོད་ཚུ་ལུ་ བཀྲམ་སྤེལ་འབད་ནི་ཨིན་པའི་ཁར་ བཙག་འཐུའི་ལྷན་འཛིན་སྤྱི་ཁྱབ་ དྲགོས་ཀུན་བཟང་དབང་འདུས་ཀྱིས་ སླབ་མིའི་ནང་ རྒེད་འོག་ཚུ་ནང་ འདེམས་ངོ་གདམ་འཐུའི་འཛོམས་འདུ་ཚུ་ནང་ཡང་ ཐོ་ཡིག་དེ་ལུ་ གཞིར་བཞག་ཐོག་ བཙག་འཐུའི་ཚོགས་རྒྱན་འཕྲུལ་ཆས་ ལག་ལེན་འཐབ་ནི་ཨིནམ་ལས་ ཧེ་མ་བཟུམ་སྦེ་ ལགཔ་ཡར་འཐུ་ནིའི་ལམ་ལུགས་དེ་ ལག་ལེན་མི་འཐབ་ཟེར་ ཨིན་པའི་གནས་ཚུལ།


text:
མོ་གི་ཆང་ཁང་དེ་ནང་ ཚོང་དག་པ་ཅིག་ཡོད་མིའི་སྦུག་ལུ་ ཆང་གི་དམ་སྦྱིས་༤ དང་ ཏི་རུ་བཞག་སའི་སྒྲོམ་ཆུང་ཀུ་ཅིག་ཡོད་མིའི་འོག་ལས་ ཆང་བི་ཡར་ཤོག་སྒམ་༡ བཙུགས་ཡོདཔ་ཨིན་པས།
བདེ་བ་ཐང་ དམག་མི་གི་སྨན་ཁང་འོག་ལས་ ཆང་ཁང་དང་ བཟའ་ཁང་སྦྲགས་བཙུགས་མི་དེ་ ལོ་༤ ལྷགཔ་ཅིག་ སོང་ཡོདཔ་ད་ བཟའ་ཁང་གི་ཆོག་ཐམ་དེ་ རང་དབང་སྤྱོད་རུང་ ཆང་ཁང་གི་ཆོག་ཐམ་དེ་ མི་གཞན་ལས་ གླ་ཁར་ལེན་ཡོདཔ་ཨིན་པས།
ཇ་མུ་ན་གིས་ ཀུན་གསལ་ལུ་ བཤད་དོ་བཟུམ་འབད་བ་ཅིན་ མོ་གིས་ བདེ་བ་ཐང་གི་ས་གནས་ནང་ སྡོད་མི་ཅིག་ལས་ ཆང་ཁང་གི་ ཆོག་ཐམ་དེ་ གླ་ཁར་ལེན་ཡོདཔ་ལས་ ལོ་བསྟར་བཞིན་དུ་ ཆོག་ཐམ་གྱི་སྤྱོད་འཐུས་ དངུལ་ཀྲམ་༡༠,༠༠༠ སྤྲོད་དོ་ཟེར་ཨིན་པས།
ཟླ་ངོ་དག་པ་ཅིག་གི་ཧེ་མ་ ཆང་ཁང་གི་ ཆོག་ཐམ་བསྐྱར་གསོའི་འཐུས་དེ་ དངུལ་ཀྲམ་༥,༠༠༠ ལས་ དངུལ་ཀྲམ་༡༥,༠༠༠ ལུ་ ཡར་སེང་འབད་ནི་ཟེར་ སླབ་མི་ལུ་བརྟེན་ མོ་ལུ་ཚ་གྱང་ ཐེབས་ར་ལང་དགོཔ་བྱུང་ཡི་ཟེར་ཨིན་པས།
མོ་གིས་འབད་བ་ཅིན་ བདུན་ཕྲག་གཅིག་ནང་ ཆང་བི་ཡར་ཤོག་སྒམ་༡ དང་ ཆང་གཞན་མི་དུམ་གྲ་རེ་ལས་བརྒལ་ བཙོང་མི་ཚུགས་པས་ཟེར་ཨིན་པས།
ཚོང་ཁང་འདི་ནང་ལས་བཟོ་མིའི་འོང་འབབ་ཚུ་ ཆང་ཁང་གི་གླ་འཐུས་སྤྲོད་ནི་དང་ ཁྱིམ་གྱི་ཁང་གླ་ དེ་ལས་ ཨ་ལུ་ཚུ་གི་སློབ་གྲྭ་ཟད་འགྲོ་ བཏང་བའི་བསྒང་ལས་ མོ་ལུ་ ཁེ་སང་དུམ་གྲ་རེ་ལས་ མིན་འདུག་ཟེར་ཨིན་རུང་ རང་གི་ མི་ཚེ་སྐྱོང་ཐབས་ལུ་ ལཱ་ཅིག་མ་འབད་བར་མི་བཏུབ་པས་ཟེར་མནོ་སྟེ་ ལཱ་རྩ་འགེངས་འབད་དོ་ཟེར་ཨིན་པས།
བདེ་བ་ཐང་གི་ ས་གནས་བཟུམ་ཅིག་ནང་འབད་བ་ཅིན་ ཚོང་འབྲེལ་གྱི་གོ་སྐབས་དེ་ ཉུང་ར་ཉུང་མས་ཟེར་ཨིནམ་ད་ ཁྲོམ་ནང་སྡོད་མི་ མི་སེར་ཚུ་གིས་ བསྟན་རྒྱས་ལྷན་ཁག་ལུ་ ཆོག་ཐམ་བསྐྱར་གསོའི་འཐུས་དེ་ ཡར་སེང་མ་འབད་བར་ ཧེ་མ་ག་ཨིནམ་སྦེ་ར་ དངུལ་ཀྲམ་༥,༠༠༠ ལུ་བཞག་གནང་དགོཔ་སྦེ་ ཞུ་བ་འབད་མི་དང་བསྟུན་ ལྷན་ཁག་གིས་ བཀྲིན་བསྐྱང་ཐོག་ལས་ གནང་བ་སྒྲུབས་མི་ལུ་ མོ་ར་ སེམས་དགའ་ཡི་ཟེར་ཨིན་པས།
མི་སེར་ཚུ་གིས་ བསམ་གྲུབ་ལྗོངས་མཁར་ལུ་ཡོད་པའི་ འབྲུག་ཚོང་དང་བཟོ་གྲྭ་ཚོགས་སྡེའི་ ཡིག་ཚང་ བརྒྱུད་དེ་ ཞུ་བ་འབད་ཡོདཔ་ད་ ཆོག་ཐམ་བསྐྱར་གསོའི་ འཐུས་ཡར་སེང་འབད་ནི་དེ་ རྫོང་ཁག་ གཞན་མི་ཚུ་ནང་ ན་ཧིང་ལས་འགོ་བཙུགས་ཡོདཔ་བཞིན་དུ་ ན་ཧིང་ བདེ་བ་ཐང་ཁྲོམ་ནང་ལུ་ཡང་ དངུལ་ཀྲམ་༥,༠༠༠ ལས་ དངུལ་ཀྲམ་༡༥,༠༠༠ ལུ་ ཡར་སེང་འབད་ཡོདཔ་ཨིན་པས།
བདེ་བ་ཐང་ཁྲོམ་གྱི་ ཆང་ཁང་ཇོ་བདག་༢༧ དེ་ཅིག་གིས་ འབད་བ་ཅིན་ བསམ་གྲུབ་ལྗོངས་མཁར་ ཁྲོམ་སྡེ་དང་གཅིག་ཁར་ ཁྲོམ་སྡེ་ཀ་པའི་གྲངས་སུ་ བཙུགས་ཡོདཔ་ཨིན་རུང་ བདེ་བ་ཐང་ཁྲོམ་དེ་ ད་ལྟོ་ཡང་ མཐའ་ཟུར་སྦེ་ར་ ལུས་ཡོད་ཟེར་ཨིན་པས།
མ་གཞི་ བདེ་བ་ཐང་གི་ཁྲོམ་སྡེ་ ཁྲོམ་སྡེ་ཀ་པ་ཨིན་ཟེར་སླབ་རུང་ ཁྲོམ་སྡེའི་མཐུན་རྐྱེན་ག་ཅི་ཡང་ མ་ཚང་པར་ཡོད་ཟེར་ ཆང་ཁང་གི་ཇོ་བདག་ཅིག་ཨིན་མི་ འཕྲིན་ལས་ཀྱིས་ བཤདཔ་ཨིན་པས།
བསྟན་རྒྱས་ལྷན་ཁག་གིས་ ཆོག་ཐམ་འཐུས་ཡར་སེང་འབད་ནིའི་དོན་ སྤྱི་ལོ་༢༠༡༥ ཟླཝ་༦ པའི་ཚེས་༣༠ ཚུན་ ཕར་འགྱངས་འབད་དོ་ཡོདཔ་ལས་ འཐུས་དངུལ་ཀྲམ་༥,༠༠༠ སྦེ་ར་བཞག་ནི་ཨིན་པའི་གནས་ཚུལ།


text:
འདས་པའི་ རྩིས་ལོ་༢༠༡༡ དང་༢༠༡༢ ཀྱི་ནང་ ཞབས་ཏོག་ལྷན་ཁག་འོག་གི་ འཁོར་ལམ་འཛིན་སྐྱོང་འཐབ་མི་ ལམ་སེལ་ལས་ཁུངས་ཀྱིས་ མ་དངུལ་ཡོངས་བསྡོམས་ དངུལ་ཀྲམ་ས་ཡ་༤༦༠.༩༨ དེ་ཅིག་ འཁོར་ལམ་ རྒྱུན་སྐྱོང་དང་ ཉམས་བཅོས་ཀྱི་དོན་ལུ་ ཟད་འགྲོ་བཏང་ཡོད་མི་དང་ཕྱདཔ་ད་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ སྣུམ་འཁོར་ལྟ་རྟོག་དང་ དེ་དང་འབྲེལ་བའི་ ཁྲལ་བསྡུ་ལེན་འབད་བའི་ འོང་འབབ་དེ་ དུས་ཅི་ལོའི་རྩིས་ལོ་ནང་ མ་དངུལ་ཡོངས་བསྡོམས་ དངུལ་ཀྲམ་ས་ཡ་༢༧༣.༩༩༤ དེ་ཅིག་མ་གཏོགས་ མེདཔ་ཨིན་པས།
ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱི་ ལོ་བསྟར་སྙན་ཞུའི་ ནང་གསལ་ལྟར་འབད་བ་ཅིན་ དབང་འཛིན་གྱིས་ གོ་བ་བརྡ་སྤྲོད་ལས་རིམ་དང་ ཅ་དངོས་མཁོ་སྒྲུབ་ཚུ་གི་དོན་ལུ་ མ་དངུལ་ས་ཡ་༡༥.༣༠༤ དེ་ཅིག་བཏང་ཡོདཔ་ལས་ གལ་སྲིད་ འཁོར་ལམ་ཉམས་བཅོས་དང་ རྒྱུན་སྐྱོང་གི་མ་དངུལ་དེ་ ནང་འཁོད་འཁོར་ལམ་ལག་ལེན་འཐབ་མི་ཚུ་ལས་ཐོན་དགོ་པ་ཅིན་ དངུལ་ཀྲམ་ས་ཡ་༢༠༢.༢༠ དེ་ཅིག་ཐེབས་དགོ་ནི་ཨིན་པས།
ལམ་སེལ་ལས་ཁུངས་ནང་ལས་ བཟོ་རིག་གཙོ་འཛིན་འགོ་དཔོན་ ཚེ་རིང་དབང་འདུས་ཀྱིས་ སླབ་མིའི་ནང་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ བསྡུ་ལེན་འབད་མི་འོང་འབབ་ཀྱིས་ སྣུམ་འཁོར་ལམ་གྱི་རྒྱུན་སྐྱོང་དང་ ཉམས་གསོའི་ཟད་འགྲོ་ཐོན་མི་ཚུགས་ཟེར་ཨིནམ་ད་ གལ་སྲིད་ འོང་འབབ་ཀྱིས་ འཁོར་ལམ་རྒྱུན་སྐྱོང་དང་ ཉམས་བཅོས་ཀྱི་ཟད་འགྲོ་ལངམ་སྦེ་ཐོན་པ་ཅིན་ དབང་འཛིན་དེ་ གཞུང་མིན་རང་དབང་གཙུག་སྡེ་ཅིག་སྦེ་ གཞི་བཙུགས་འབད་འབདཝ་འོང་ཟེར་བཤད་ཅི།
ཁོ་གིས་སླབ་མིའི་ནང་ ལོ་༥ འི་འཆར་གཞི་༡༠ པའི་སྔ་ཆ་ལུ་ ལོ་བསྟར་བཞིན་དུ་ གཞུང་ལམ་སྡེ་རིམ་དང་པའི་དོན་ལུ་ འཁོར་ལམ་ཀི་ལོ་མི་ཊར་རེ་ལུ་ རྒྱུན་སྐྱོང་དང་ ཉམས་བཅོས་མ་དངུལ་ དངུལ་ཀྲམ་༧༥,༠༠༠ དང་ གཞུང་ལས་སྡེ་རིམ་༢ པའི་དོན་ལུ་ དངུལ་ཀྲམ་༦༠,༠༠༠ དེ་ལས་ རྫོང་ཁག་འཁོར་ལམ་ཚུ་གི་དོན་ལུ་ དངུལ་ཀྲམ་༣༥,༠༠༠ རེ་ གནས་ཡོདཔ་ཨིན་ཟེར་ཨིན་པས།
དུས་ཅི་གི་ རྩིས་ལོའི་དོན་ལུ་ རྒྱུན་སྐྱོང་དང་ ཉམས་བཅོས་མ་དངུལ་དེ་ ཡར་སེང་ཐོག་ གཞུང་ལམ་སྡེ་རིམ་དང་པའི་དོན་ལུ་ འཁོར་ལམ་ཀི་ལོ་མི་ཊར་རེ་ལུ་ དངུལ་ཀྲམ་༨༦,༠༠༠ དང་ སྡེ་རིམ་༢ པའི་དོན་ལུ་ དངུལ་ཀྲམ་༨༠,༠༠༠ དེ་ལས་ རྫོང་ཁག་འཁོར་ལམ་ཚུ་གི་དོན་ལུ་ དངུལ་ཀྲམ་༤༥,༠༠༠ རེ་ ཆ་འཇོག་འབད་ཡོདཔ་ཨིན་ཟེར་ཨིན་པས།
དུས་ཅི་གི་རྩིས་ལོའི་ནང་ རྒྱལ་ཁབ་ནང་ གཞུང་ལམ་སྡེ་རིམ་དང་པ་ ཀི་ལོ་མི་ཊར་༡༧༥༧.༡༩ ཡོད་མིའི་དོན་ལུ་ མ་དངུལ་ དངུལ་ཀྲམ་ས་ཡ་༡༥༡.༧༨༩ དེ་ཅིག་ གནས་ནི་ཨིན་པའི་ཁར་ གཞུང་ལམ་སྡེ་རིམ་༢ པ་ ཀི་ལོ་མི་ཊར་༥༡༦.༣༥ ཡོད་མིའི་དོན་ལུ་ མ་དངུལ་ དངུལ་ཀྲམ་ས་ཡ་༤༡.༣༠ དང་ རྫོང་ཁག་འཁོར་ལམ་ ཀི་ལི་མི་ཊར་༡༡༢༧ ཡོད་མི་ལུ་ མ་དངུལ་ དངུལ་ཀྲམ་ས་ཡ་༥༠.༧༡ དེ་ཅི་ གནས་ནི་ཨིན་པས།
ད་རུང་ རྒྱལ་ཁབ་ནང་ འདས་པའི་ སྤྱི་ཟླ་༦ པ་ཚུན་ལུ་ སྣུམ་འཁོར་ལམ་ཡོངས་བསྡོམས་ ཀི་ལོ་མི་ཊར་༨༣༨༡.༦༠ ཡོདཔ་ད་ ལྷག་ལུས་ སོ་ནམ་ཞིང་ལམ་དང་ ཟུར་ལམ་ལ་སོགས་པའི་རིགས་ཚུ་གི་དོན་ལུ་ རྒྱུན་སྐྱོང་དང་ ཉམས་བཅོས་མ་དངུལ་ ལོགས་སུ་སྦེ་མེད་པའི་ཁར་ དེ་གི་རྒྱུན་སྐྱོང་དེ་ རྫོང་ཁག་གི་འོག་ལུ་ཨིནམ་ལས་ རྫོང་ཁག་གི་མ་དངུལ་ནང་ལས་ བདེ་སྒྲིག་འབད་ནི་མ་གཏོགས་ ལོགས་སུ་བཞག་ནི་མེད་ཟེར་ཨིན་པས།
སྣུམ་འཁོར་ལམ་དང་ དེ་གི་ལག་ལེན་དང་འབྲེལ་བའི་འོང་འབབ་ཀྱིས་ རྒྱུན་སྐྱོང་དང་ཉམས་བཅོས་ཀྱི་ མ་དངུལ་ལང་མ་ཚུགས་དོ་ཡོདཔ་ད་ གཞན་ལས་ འོང་འབབ་བྱུང་མི་ཚུ་ཡང་ སྣུམ་འཁོར་ལམ་གྱི་དོན་ལུ་ ཟད་འགྲོ་བཏང་དགོཔ་ཐོན་དོ་ཡོདཔ་ཨིན་པས།
རྒྱལ་ཁབ་ནང་ སྣུམ་འཁོར་ལམ་ ལོ་གཅིག་བ་ལོ་གཅིག་ ཡར་སེང་སྦོམ་སྦེ་ར་འགྱོ་མི་དང་བསྟུན་ ཡུན་བརྟན་འཛིན་སྐྱོང་གི་དོན་ལུ་ སྲིད་བྱུས་དང་འཆར་གཞི་ཚུ་ དགོཔ་ཁག་ཆེ་བའི་ གསལ་སྟོན་འབདཝ་ཨིན་པའི་གནས་ཚུལ།


text:
ཉེས་ལས་མར་ཕབ་ཀྱི་དོན་ལུ་ པར་ཆས་ཀེམ་ར་ བཙུགས་ནི།
འབྲི་མི:བསོད་ནམས།
༉ རྒྱལ་ས་ལྟེ་བ་ལུ་ ལོ་བསྟར་ བཞིན་དུ་ བྱ་ངན་འབད་མི་གི་ གྱངས་ཁ་དེ་ ཡར་སེང་འགྱོ་བའི་ ནམ་དུས་ལུ་ ཁྲིམས་སྲུང་འགག་ སྡེ་གིས་ པར་ཆས་སི་སི་ཀེམ་ར་ བཙུགས་ནི་གི་ འཆར་གཞི་ཡོད་ མི་དེ་གིས་ ཕན་ཐོགས་སྦོམ་བྱུང་ ནི་ཨིན་པས། ཁྲོམ་སྡེ་ཉེན་སྲུང་ལས་འགུལ་དེ་ གིས་ ཁྲོམ་སྡེ་ནང་རྐྱངམ་ཅིག་མ་ ཚད་པར་ ལྷ་ཁང་ཚུ་ནང་ལས་ཕར་ ཡང་ པར་ཆས་ཚུ་ བཙུགས་ནི་གི་ འཆར་གཞི་ཡོད་མི་དེ་གིས་ རྒྱལ་ ཁབ་ནང་གི་ སྐུ་བརྟན་གསུང་ བརྟན་ཚུ་ཡང་ བདག་འཛིན་འབད་ དེ་ བཞག་ནི་ལུ་ ལྷན་ཐབས་ འབད་ཚུགས་ནི་ཨིན་པས། ད་རེས་ཀྱི་བདུན་ཕྲག་ནང་ ཁྲིམས་ སྲུང་འགག་པའི་མདོ་འཛིན་ སྐྱིབས་ཅུ་རྣམ་རྒྱལ་གྱིས་ ཁྲོམ་ སྡེ་ཉེན་སྲུང་ལས་འགུལ་དེ་ མི་ དབང་མཆོག་གི་ དམིགས་ བསལ་དུ་ ཁྲོམ་སྡེ་དང་ མི་སྡེའི་ ནང་ ཉེན་སྲུང་བཟོ་ཐབས་ལུ་ བཀའ་རྒྱ་གནང་མི་ལྟར་དུ་ འགོ་ འདྲེན་འཐབ་དོ་ ཟེར་ཨིན་པས། ལས་འདུག་དེ་ ལས་འགུལ་དེ་ སྤྱི་ལོ་༢༠༡༧ ནང་ མཇུག་བསྡུ་ནི་གི་ འཆར་ གཞི་ཡོདཔ་ད་ དེ་གི་དོན་ལུ་ དངུལ་ཀྲམ་ས་ཡ་༡༤༩.༧༧ དེ་ ཅིག་ གནས་ནི་གི་ ཚོད་རྩིས་ ཡོདཔ་ད་ མདོ་འཛིན་གྱིས་ ལས་ འགུལ་དེ་ཡང་ དབྱེ་ཁག་གཉིས་ ནང་སྦེ་ འགོ་འདྲེན་འཐབ་ནི་ཟེར་ ཨིན་པས། ཐིམ་ཕུ་གི་དོན་ལུ་འབད་བ་ཅིན་ པར་ཆས་ཚུ་ ཐིམ་ཕུ་ཁྲོམ་ནང་ འཛུལ་བའི་སྐབས་ སྒེག་སྲུང་སྒོ་ ར་ནང་ བཙུགས་ནི་ཨིནམ་ད་ དེ་ བཟུམ་སྦེ་ ཐིམ་ཕུ་ལས་ དབང་ འདུས་ཁ་ཐུག་འགྱོ་མི་ཚུ་ ལྟ་ རྟོག་འབད་ནིའི་དོན་ལུ་ སེམས་ རྟོགས་ཁ་ལུ་ཡོད་མི་ སྒེག་སྲུང་ ནང་བཙུགས་ནི་ཨིན་རུང་ ད་ལྟོ་
སྣུམ་འཁོར་གྱི་ཨང་ཚུ་རྐྱངམ་ ཅིག་ གནས་སྡུད་ནང་ འཛུལ་ནི་ ཨིན་པས། ཨིན་རུང་ མ་འོངས་པའི་ནང་ མི་ གི་གདོང་ཚུ་ཡང་ ངོས་འཛིན་ འབད་ཚུགས་པའི་ པར་ཆས་ཚུ་ བཙུགས་ནི་ཨིནམ་ད་ དེ་གིས་ བྱ་ངན་ནང་འབྲེལ་བ་ཡོད་མི་ཚུ་ འཛིན་བཟུང་འབད་དགོཔ་ཐོན་པ་ ཅིན་ ས་གནས་ག་ཏེ་ལུ་ ཡོདཔ་ ཨིན་ན་ཚུ་ ག་ར་ གནས་སྡུད་ནང་ ལས་ ཤེས་ཚུགས་ནི་ཨིན་པས། ལས་འགུལ་དེ་ འགོ་བཙུགས་ནི་ ཕྱིས་ཡོད་རུང་ ལཱ་ཚུ་མགྱོགས་ པར་ འབད་དོ་ཡོདཔ་ད་ འགོ་དང་ པ་ར་ པར་ཆས་ཀེམ་ར་༢༠ དེ་ དངོས་འཛིན་འབད་ཡོད་མི་ བྱ་ ངན་མང་སུ་ཐོན་སའི་ ས་ཁོངས་ ཚུ་ནང་ བཙུགས་ནི་ཨིནམ་ད་ ལྷག་ལུས་༩༨ དེ་ ལས་འགུལ་ ཁག་གཉིས་པའི་ནང་ བཙུགས་ནི་ ཨིན་པས། མ་འོངས་པའི་ནང་ པར་ཆས་ ཚུ་ ས་མཚམས་ཁྲོམ་སྡེ་ཚུ་ནང་ བཙུགས་ནི་ཨིན་རུང་ དེ་གི་དོན་ ལུ་ ཟད་འགྲོ་དེ་ གཞུང་གིས་མེན་ པར་ འབྲེལ་བ་ཡོད་མི་ ལས་སྡེ་ དང་དབང་འཛིན་ དངུལ་འབྲེལ་ གཙུག་སྡེ་ཚུ་གིས་ འབག་དགོ་ ཟེར་ མདོ་འཛིན་གྱིས་ བཤད་ཅི། མདོ་འཛིན་གྱིས་ ཁྲོམ་སྡེ་ནང་ ཉེན་སྲུང་བཟོ་ནིའི་དོན་ལུ་ པར་ ཆས་ཀེམ་ར་༡༡༨ ཀྱིས་ ལང་མི་ ཚུགས་ནི་ཨིནམ་ལས་ མ་འོངས་ པའི་ནང་ ཁྲིམས་སྲུང་འགག་ སྡེ་གིས་ ལྷན་ཁག་དང་ལས་སྡེ་ སྒེར་སྡེ་རང་སོ་གིས་ སྣུམ་འཁོར་
ཨང་གྲངས་ཡོད་མི་ པར་ཆས་ ཚུ་ བཙུགས་ནིའི་དོན་ལུ་ སེམས་ ཤུགས་བསྐྱེད་བཅུག་འོང་ཟེར་ ཨིན་པས། ད་ལྟོའི་གནས་སྟངས་ལྟ་བ་ཅིན་ བྱ་ངན་འབད་མི་མཐོ་ཤོས་ར་ ཐིམ་ཕུ་ཁྲོམ་སྡེ་ནང་ལས་ ཐོན་དོ་ ཡོདཔ་ད་ རང་སྲོག་གཅད་མི་གི་ གྱངས་ཁ་དེ་ ཡར་སེང་འགྱོ་བཞིན་ དུ་ཡོདཔ་ད་ གཞན་ཡང་ ལཱ་ གཡོག་མ་འཐོབ་པའི་དཀའ་ངལ་ དང་ བཟའ་ཚང་དང་འབྲེལ་བའི་ དཀའ་ངལ་ཚུ་ཡང་ ཐོན་བཞིན་དུ་ ཡོདཔ་ཨིན་པས། ལས་འགུལ་དེ་གིས་ གྲོང་སྡེ་ནང་ ལས་ཕར་ཡོད་མི་ མཆོད་རྟེན་ཚུ་ ཨར་རྐུན་འབད་མི་ཚུ་ལས་ སྲུང་ ནིའི་དོན་ལུ་ འགྲུལ་འཕྲིན་ཨང་ ༡༠ བཙུགས་བཏུབ་པའི་ འཕྲུལ་ ཆས་སེན་སཱོར་རེ་ བཙུགས་ནི་གི་ འཆར་གཞི་ཚུ་ཡང་ཡོདཔ་ད་ དེ་ གིས་ བྱ་ངན་འབད་མི་ཚུ་གིས་ མཆོད་རྟེན་བསློང་པར་འོངམ་ད་ བློ་སླབ་མི་ཚུ་ཡང་ འགྲུལ་འཕྲིན་ གྱི་ཨང་ཡོད་མི་ མི་ཚུ་གིས་ ཤེས་ ཚུགས་ནི་ཨིནམ་ལས་ དེ་གིས་ སྦེ་ ཨར་རྐུན་འབད་མི་ཚུ་ བཀག་ ཐབས་འབད་ཚུགས་ནི་ཨིན་པས། མདོ་འཛིན་གྱིས་ ལས་འགུལ་གྱི་ དམིགས་གཏད་དེ་ མཆོད་རྟེན་ ༡༠༠༠ དེ་ཅིག་ནང་ བཙུགས་ནི་ གི་ འཆར་གཞི་ཡོདཔ་ད་ དེ་གི་ དོན་ལུ་ ཟད་འགྲོ་དེ་ཡང་ དེ་ཅིག་ མི་གནས་ནི་ཨིནམ་ལས ལྷ་ཁང་ ལ་ལུ་ནང་ སྒེར་གྱིས་བཙུགས་ནི་ ལུ་ ཁ་བཟེད་དེ་ཡོད་ཟེར་ཨིན་པའི་ གནས་ཚུལ།


text:
བཀྲ་ཤིས་ཆོས་རྫོང
བཀྲ་ཤིས་ཆོས་རྫོང - རྫོང ཐིམ་ཕུ
བཀྲ་ཤིས་ཆོས་རྫོང་འདི་ ཝང་ཆུ་གི་ མཐའམ་བདའ་སྟེ་ཆགས་ཡོད་པའི་ སྒྲིང་ཁྱིམ་ཚུ་གི་ནང་ལས་ མཛེས་ཤོས་གཅིག་ཨིན།
བཀྲ་ཤིས་ཆོས་རྫོང་འདི་ ༡༦༤༡ ལུ་ ཞབས་དྲུང་ངག་དབང་རྣམ་རྒྱལ་མཆོག་གིས་ བཞེངས་ཡོདཔ་དང་ ༡༩༦༢ ལུ་ འབྲུག་རྒྱལ་གསུམ་པ་ འཇིགས་མེད་རྡོ་རྗེ་དབང་ཕྱུག་མཆོག་གིས་ལོག་བཞེངས་གནང་ནུག།
༡༢༡༦ ལུ་ བླམ་རྒྱལ་བ་ལྷ་སྣང་པ་གིས་ ད་ལྟོ་ བདེ་ཆེན་ཕོ་བྲང་ཡོད་ས་ལུ་ རྡོ་སྔོན་རྫོང་བཞེངས་ཡོདཔ་ཨིན་མས། ཤུལ་ལས་ དུས་རབ་ ༡༧ པ་ ནང་ལུ་ ཞབས་དྲུང་ངག་དབང་རྣམ་རྒྱལ་མཆོག་ འབྲུག་ལུ་འབྱོན་ཞིནམ་ལས་ ལྷ་པ་ཚུ་ཕམ་གཏང་སྟེ་ རྡོ་སྔོན་རྫོང་འདི་ ཞབས་དྲུང་གི་ཕྱག་ལུ་ཚུད་ནུག། ༡༦༤༡ ལུ་ རྡོ་སྔོན་རྫོང་དེ་ ལོག་རྐྱབས་ཞིནམ་ལས་ མིང་ཡང་ བཀྲ་ཤིས་ཆོས་རྫཽང་ཟེར་བཏགས་གནང་ནུག། ༡༦༤༩ ལུ་ སྡེ་སྲིད་བཞི་པ་ བསྟན་འཛིན་རབ་རྒྱས་ཀྱིས་ རྒྱ་བསྐྱེད་མཛད་གནང་ཡོདཔ་དང་ ༡༦༩༨ སྡེ་སྲིད་ལྔ་པ་ དགེ་འདུན་ ཆོས་འཕེལ་གྱི་སྐབས་ལུ་ རྫོང་འདི་ལུ་ མེ་རྐྱེན་འབྱུང་ཏེ་ ལོག་དེ་ ཉམས་བཅོས་འབད་ནུག། སྡེ་སྲིད་ བཅུ་པ་ མི་ཕམ་ དབང་པོ་གིས་ བཀྲ་ཤིས་ཆོས་རྫོང་ནང་ན་ལུ་ བཀའ་རྒྱུད་ལྷ་ཁང་བཞེངས་ཡོདཔ་དང་ ༡༧༤༧ ལུ་ སྡེ་སྲིད་ ༡༣ པ་ ཤེས་རབ་དབང་ཕྱུག་གི་འགོ་འདྲེན་ཐོག་ལས་ རྒྱ་བསྐྱེད་མཛད་གནང་ནུག།
སྡེ་སྲིད་ ༡༦ པ་ བསོད་ནམས་ ལྷུན་སྒྲུབ་དང་ ཇེ་མཁན་པོ་ ཁྲི་རབ་ ༡༣ པ་ ཡོན་ཏན་མཐའ་ཡེ་གི་སྐབས་ལུ་ རྫོང་འདི་ལུ་ ད་རུང་མེ་རྐྱེན་འབྱུང་ཡོདཔ་ལས་ ཁོང་གཉིས་ཀྱིས་ རྫོང་འདི་ད་ལྟོ་ཡོད་ས་ལུ་ བཞེངས་ནིའི་གྲོས་འཆར་བརྩམ་ནུག། ༡༧༧༧ སྡེ་སྲིད་ ༡༨ པ་ འཇིགས་མེད་སེང་གེ་གི་སྐབས་ལུ་ རྫོང་གི་ཀུན་ར་དེ་ གནག་དུང་དུང་སྦེ་ཡོདཔ་ལས་ ཉམས་བཅོས་འབད་ཡོདཔ་མ་ཚད་ སྡེ་སྲིད་ ༢༥ པ་ པདྨ་ཆོས་སྒྲ་གིས་ཡང་ཉམས་བཅོས་འབད་ཡོདཔ་དང་ སྡེ་སྲིད་ ༣༢ པ་ ཕུར་རྒྱལ་གྱིས་ སྐུ་རྟེན་ལེ་ཤ་ཅིག་བཙུགས་གནང་ནུག།
༡༨༦༩ ལུ་ རྫོང་དེ་ལུ་ མེ་རྐྱེན་འབྱུང་ཡོདཔ་ལས་ རྩ་བ་ལས་རང་ཉམས་བཅོས་འབད་དེ་ མི་དབང་ འཇིགས་མེད་ རྡོ་རྗེ་དབང་ཕྱུག་མཆོག་གིས ༡༩༦༢ ལས་ ༡༩༦༩ གི་རིང་ལུ་ རྫོང་འདི་ ཉམས་གསོ་མཛད་གནང་ནུག།
འབྲེལ་མཐུད།[ཞུན་དག།]


text:
དེ་ཡང་ སྤྱི་ལོ་༢༠༠༩ ལས་༢༠༡༡ ཚུན་ ཉེས་བྱ་བསྡོམས་ དངུལ་ཀྲམ་༢༢,༤༦,༤༠༦༠ བསྡུ་ལེན་འབད་ཡོདཔ་ད་ ན་ཧིང་གི་ལོ་ནང་ དངུལ་ཀྲམ་༣,༡༡,༥༥༠༣༧ བསྡུ་ལེན་འབད་ཡོདཔ་ཨིན་པས།
ན་ཧིང་གི་ལོ་ནང་ སྣུམ་འཁོར་བདའ་སྟོན་གྱི་ ཁྲིམས་ལུགས་དང་འགལ་བའི་ འབྱོར་འཛིན་ཚུ་སྤྲོད་ཐོག་ལས་ ཉེས་བྱ་བསྡུ་ལེན་འབད་མི་དེ་ མཐོ་ཤོས་ར་ སྣུམ་འཁོར་ཆུང་བ་ཚུ་ལས་ཨིནམ་བཞིན་དུ་ དེ་ནང་ དངུལ་ཀྲམ་༡༥,༡༡,༩༩༡༠ བསྡུ་ལེན་འབད་ཡོདཔ་ད་ དེ་གི་འོག་ལས་ར་ སྣུམ་འཁོར་སྦོམ་དང་ བར་མ་ཚུ་ལས་ ཉེས་བྱ་དངུལ་ཀྲམ་༨༥,༠༦༡༤༡ བསྡུ་ལེན་འབད་ནུག།
སྙན་ཞུ་དང་འཁྲིལཝ་ད་ སྣུམ་འཁོར་བདའ་སྟོན་ཁྲིམས་ལུགས་ལས་འགལ་བའི་ གནད་དོན་ཉུང་ཤོས་དེ་ གཞུང་འཁོར་ཚུ་གི་གྲས་ལུ་ཨིནམ་ད་ དེ་ཚུ་ལས་ ཉེས་བྱ་དངུལ་ཀྲམ་༥༨,༦༢༥༠ བསྡུ་ལེན་འབད་ཡོདཔ་ཨིན་པས།
དེ་ལས་ གླ་འཁོར་ཚུ་ལུ་བརྟེན་པའི་ ཉེས་བྱ་དངུལ་ཀྲམ་༤༤,༠༠༥༠༡ དང་ འཁོར་ལོ་གཉིསམ་འབད་བའི་ སྣུམ་འཁོར་ཚུ་ལས་ དངུལ་ཀྲམ་༡༤,༠༨༣༤༧ དེ་ལས་ སྣུམ་འཁོར་གྱི་ རྐྱེན་ངན་ཚུ་ལུ་བརྟེན་པའི་ ཉེས་བྱ་དངུལ་ཀྲམ་༡༡,༣༣༨༩༥ བསྡུ་ལེན་འབད་ནུག།
གནད་སྡུད་དེ་ཡང་ ལུང་ཕྱོགས་ཁག་༡༢ ལུ་ དབྱེ་སྟེ་ཡོདཔ་བཞིན་དུ་ དེ་ཚུའི་གྲས་ལས་ ཉེས་བྱ་མཐོ་ཤོས་དེ་ ཐིམ་ལུང་ཕྱོགས་ལས་ དངུལ་ཀྲམ་༢༡,༠༧,༩༥༥༠ བསྡུ་ལེན་འབད་མི་དེ་ཨིནམ་ད་ དེ་གི་འོག་ལས་ར་ ཕུན་ཚོགས་གླིང་ལུང་ཕྱོགས་ནང་ལས་ དངུལ་ཀྲམ་༢༤,༤༧,༡༥༠ བསྡུ་ལེན་འབད་མི་དེ་ཨིན་པས།
དེ་ལས་ བསམ་རྩེ་ལུང་ཕྱོགས་ནང་ ཁྲིམས་ལུགས་ལས་འགལ་བའི་ གཞུང་འཁོར་དང་ སྣུམ་འཁོར་རྐྱེན་ངན་གྱི་གནད་དོན་ ཕུད་རྡོག་གཅིག་ཡང་ མ་ཐོནམ་ད་ བཀྲིས་སྒང་ལུ་ཡང་ སྣུམ་འཁོར་རྐྱེན་ངན་ ཕུད་རྡོག་གཅིག་ཡང་ མ་ཐོནམ་ཨིན་པས།
ཐིམ་ཕུ་ལུང་ཕྱོགས་ཀྱི་ གནད་སྡུད་ལྟར་དུ་འབད་བ་ཅིན་ ན་ཧིང་གི་ལོ་ནང་ སྣུམ་འཁོར་ཁྲིམས་འགལ་གྱི་ ཉེས་བྱའི་འབྱོར་འཛིན་ བསྡོམས་༡༧,༣༧༧ སྤྲོད་ས་ལས་ སྣུམ་འཁོར་ཚུ་ ཤུགས་ཚད་ལས་བརྒལ་ཏེ་ བཏང་མིའི་གནད་དོན་༢,༥༢༨ ཐོན་མི་དེ་ མཐོ་ཤོས་ཅིག་སྦེ་ ངོས་འཛིན་འབད་ནུག།
དེ་ལས་ སྣུམ་འཁོར་བཏངམ་ད་ འགྲུལ་འཕྲིན་ལག་ལེན་འཐབ་མི་༢,༣༡༢ དང་ དབྱེ་ཞིབ་འབད་སའི་ ས་ཁོངས་ནང་ སྣུམ་འཁོར་གཏང་ཆོག་པའི་ ལག་ཁྱེར་བཏོན་ནི་མེད་མི་༢,༢༠༡༦ ཐོན་ཡོདཔ་ཨིན་པས།
སྤྱི་ལོ་༢༠༡༢ ལུ་ རྒྱལ་ཁབ་ནང་ སྣུམ་འཁོར་བརྡ་སྟོན་དང་འབྲེལ་བའི་ ཁྲིམས་འགལ་འབྱོར་འཛིན་༢༦,༤༥༤ བཏོགས་མིའི་གྲས་ལས་༡༧,༣༧༧ ཐིམ་ཕུ་ལུ་ཨིན་པས།
དེ་བཟུམ་སྦེ་ ལོ་དེ་ནང་ སྣུམ་འཁོར་གཏང་ཆོག་པའི་ ལག་ཁྱེར་༦༢༠ ཁྲིམས་འགལ་ངོ་རྟགས་ཀྱི་དོན་ལུ་ དོང་སྤེད་ཡོདཔ་ད་ ལག་ཁྱེར་༦ ཆ་མེད་བཏང་ཡོདཔ་ཨིན་པའི་གནས་ཚུལ།


text:
དེ་ཡང་ རྫོང་ཁག་གི་ ངོས་ལེན་འགོ་དཔོན་ སངས་རྒྱས་རྡོ་རྗེ་དང་ འཆི་མེད་རིག་འཛིན་༢ ཀྱིས་ སླབ་མི་དང་འཁྲིལཝ་ད་ འདེམས་ཁོངས་༢ ཀྱིས་ བཅའ་མར་གཏོགས་མི་ འདེམས་ངོ་༨ ཀྱི་དོན་ལུ་ འགྲེམ་ཐོག་ཚོགས་རྒྱན་གྱི་ ཡི་གུ་བཙུགས་མི་༢,༦༦༨ ཡོད་ས་ལས་ ཚོགས་རྒྱན་བཙུགས་མི་༢,༣༣༠ ངོས་ལེན་འབད་ཡོད་རུང་ ཚོགས་རྒྱན་༣༣༨ ངོས་ལེན་ འབད་མ་ཚུགས་ཟེར་ཨིན་པས།
འདེམས་ཁོངས་༢ ལས་ འགྲེམ་ཐོག་ཚོགས་རྒྱན་བཙུགས་མི་ ཕོ་སྐྱེས་བསྡོམས་༡,༤༥༠ ལས་༡,༣༠༧ ངོས་ལེན་འབད་རུང་༡༤༣ ངོས་ལེན་འབད་མ་ཚུགས་པའི་ཁར་ ཨམ་སྲུ་བསྡོམས་༡,༢༡༨ ལས་༡,༠༢༣ ངོས་ལེན་འབད་རུང་༡༩༥ ངོས་ལེན་འབད་མ་ཚུགས་ཟེར་ཨིན་པས།
སྒང་ཟུར་སྨིན་རྗེ་འདེམས་ཁོངས་ནང་ རྒེད་འོག་༤ ཡོད་མི་ཚུ་ཡང་ སྒང་ཟུར་དང་ མཁོ་མང་ ཀུར་སྟོད་ དེ་ལས་ སྨིན་རྗེ་ཚུ་ཨིནམ་ད་ དེ་ཁར་ འགྲེམ་ཐོག་ཚོགས་རྒྱན་བཙུགས་མི་ ཕོ་སྐྱེས་༦༣༩ དང་ ཨམ་སྲུ་༤༩༩ ཡོདཔ་བཞིན་དུ་ སྨན་སྦིས་བཙན་མཁར་འདེམས་ཁོངས་ཀྱི་ རྒེད་འོག་ཚུ་ རྒྱ་རེད་དང་ སྨད་མཚོ་ སྨན་སྦིས་ དེ་ལས་ བཙན་མཁར་ཚུ་ནང་ལས་ ཕོ་སྐྱེས་༦༦༨ དང་ ཨམ་སྲུ་༥༢༤ གིས་ འགྲེམ་ཐོག་ཚོགས་རྒྱན་བཙུགས་ཡོདཔ་སྦེ་ སླབ་ཨིན་པས།
ངོས་ལེན་འགོ་དཔོན་ འཆི་མེད་རིག་འཛིན་དང་ སངས་རྒྱས་རྡོ་རྗེ་༢ ཀྱིས་ སླབ་མི་དང་འཁྲིལཝ་ད་ འགྲེམ་ཐོག་ཚོགས་རྒྱན་བཙུགས་མི་ཚུ་གིས་ བཙག་འཐུ་ལྷན་ཚོགས་ཀྱིས་ གསལ་བསྒྲགས་འབད་མི་ འབྲི་ཤོག་ཚུ་ལེགས་ཤོམ་སྦེ་ བཀང་ཡོདཔ་ལས་ བརྒྱ་ཆ་༩༥ ལུ་ ངོས་ལེན་ལེགས་ཤོམ་འབད་ཡོད་རུང་ ལ་ལུ་ཅིག་གིས་ འབྲི་ཤོག་ཚུལ་ལྡན་སྦེ་ བཀང་མ་ཚུགསཔ་མ་ཚད་ ཐོ་བཀོད་འབད་མི་དང་ འགྲེམ་ཐོག་ཚོགས་རྒྱན་བཙུགས་མི་༢ རྟགས་མ་མཐུནམ་སྦེ་ འདུག་ཟེར་ཨིན་པས།
ཡི་གུ་བཙུགས་མི་དང་ དཔང་པོའི་ཨང་གྲངས་མ་འབྲི་ ལ་ལུ་ཅིག་གིས་ འགྲེམ་ཐོག་ཚོགས་རྒྱན་བཙུགས་སའི་ ཁ་བྱང་མ་འབྲི་ དཔང་པོའི་ཁ་བྱང་མེད་མི་ དེ་ལས་ དཔང་པོའི་མིང་རྟགས་མེད་པར་བཏང་མི་ལུ་བརྟེན་ ངོས་ལེན་འབད་མ་ཚུགས་རུང་ རྒྱལ་ཡོངས་ཚོགས་སྡེའི་དོན་ལུ་ འགྲེམ་ཐོག་ཚོགས་རྒྱན་བཙུགས་མི་དང་ཕྱདཔ་ད་ ལེ་ཤ་གིས་ ཤེས་ཡོན་ཡར་འཕེལ་སོང་ནུག་ཟེར་ སླབ་ཨིན་པས།
ལྷུན་རྩེ་རྫོང་ཁག་ནང་ སྒང་ཟུར་སྨིན་རྗེ་འདེམས་ཁོངས་ཀྱི་ འབྲུག་སྤྱིར་དབང་ཚོགས་པའི་འདེམས་ངོ་ བསྟན་འཛིན་ལྷ་མོ་དང་ འབྲུག་མཉམ་རུབ་ཚོགས་པའི་འདེམས་ངོ་ ཚེ་དབང་སྒྲོལ་མ་ འབྲུག་ཕུན་སུམ་ཚོགས་པའི་འདེམས་ངོ་ ཀརྨ་རང་གྲོལ་ དེ་ལས་ མི་སེར་དམངས་གཙོ་ཚོགས་པའི་འདེམས་ངོ་ བློ་བཟང་རྡོ་རྗེ་ཚུ་ཨིནམ་ལས་ སྒང་ཟུར་དང་ མཁོ་མང་ ཀུར་སྟོད་ དེ་ལས་ སྨིན་རྗེ་རྒེད་འོག་༤ ནང་ ཚོགས་རྒྱན་ས་ཁོངས་༡༩ ཡོདཔ་ཨིན་པས།
སྨན་སྦིས་བཙན་མཁར་འདེམས་ཁོངས་ཀྱི་འདེམས་ངོ་ཚུ་ འབྲུག་སྤྱིར་དབང་ཚོགས་པའི་འདེམས་ངོ་ འཇིགས་མེད་ནོར་བུ་དང་ འབྲུག་མཉམ་རུབ་ཚོགས་པའི་འདེམས་ངོ་ བསོད་ནམས་དོན་གྲུབ་ འབྲུག་ཕུན་སུམ་ཚོགས་པའི་འདེམས་ངོ་ ཚེ་རིང་བསྟན་འཛིན་ དེ་ལས་ མི་སེར་དམངས་གཙོ་ཚོགས་པའི་འདེམས་ངོ་ ཡེ་ཤེས་རྡོ་རྗེ་ཚུ་ཨིནམ་ད་ ས་ས་གནས་ཁར་ ཚོགས་རྒྱན་ས་ཁོངས་༡༨ ཡོདཔ་ཨིན་པས།
རྫོང་ཁག་ནང་ ཚོགས་རྒྱན་ས་ཁོངས་༣༧ ཡོད་མིའི་གྲས་ལས་ སྡེ་ཁྲིད་འགོ་དཔོན་༡ དང་ བཙག་འཐུ་འགོ་དཔོན་༣ བཙག་འཐུ་འགོ་དཔོན་འོགམ་༡ ཨམ་སྲུ་ལྟ་རྟོག་པ་༡ རེ་སྦེ་ བསྡོམས་ཀྱིས་ ལས་བྱེདཔ་༢༢༢ བཏང་ཡོདཔ་མ་ཚད་ རྒྱལ་གཞུང་འབྲུག་གི་འགག་སྡེ་ལས་ ཁྲིམས་སྲུང་འགག་པ་༣ དང་ འགག་སྡེའི་འགོ་དཔོན་ཚུ་གིས་ ལྟ་རྟོག་འབད་ནིའི་དོན་ལུ་ གྲ་སྒྲིག་སོང་ཡོདཔ་སྦེ་ རྒྱལ་ཡོངས་ལྟ་རྟོག་པ་ དཔལ་ལྡན་གྱིས་ སླབ་ཨིན་པས།
ཚོགས་རྒྱན་བཙུགས་སའི་ས་ཁོངས་ཚུ་གི་གྲས་ལས་ ལམ་ཐག་རིང་ཤོས་ར་ སྒང་ཟུར་- སྨིན་རྗེ་འདེམས་ཁོངས་ལས་ ཚང་ངོ་ ཚོགས་རྒྱན་ས་ཁོངས་དེ་ཨིནམ་ད་ དེ་ཡང་ རྐང་ཐང་སྦེ་ཉིནམ་ལམ་༣ འགོར་བའི་ས་ཁོངས་ནང་ཡོདཔ་བཞིན་དུ་ འོས་འབབ་ལྡན་པའི་ཚོགས་རྒྱན་བཙུགས་མི་༡༢༡ ཡོདཔ་ཨིན་རུང་ ཐག་ཉེ་ཤོས་དེ་ ཕུག་ཡུམ་འབྲིང་རིམ་སློབ་གྲྭ་གོང་མའི་ ཚོགས་རྒྱན་ས་ཁོངས་དེ་ཨིནམ་ལས་ འོས་འབབ་ལྡན་པའི་ཚོགས་རྒྱན་བཙུགས་ཆོག་མི་༡༠༧༥ ཡོདཔ་ཨིན་པས།
རྫོང་ཁག་ནང་ འོས་འབབ་ལྡན་པའི་ཚོགས་རྒྱན་བཙུགས་མི་ ཡོངས་བསྡོམས་༡༤,༣༨༩ ཡོད་མི་ལས་ ཕོ་སྐྱེས་༣༣༥༦ དང་ ཨམ་སྲུ་༣༧༧༩ ཡོདཔ་ཨིན་པའི་གནས་ཚུལ།


text:
མ་གཞི་ རྫོང་ཁག་ལས་ འདེམས་ངོ་ཕུད་རྡོག་གཅིག་ལས་བརྒལ་མེད་མི་ བསོད་ནམས་ཀུན་དགའ་གི་ ལྕོགས་གྲུབ་ལུ་ལྟ་སྟེ་ མི་སེར་མང་ཤོས་ཅིག་གིས་ ཁོ་ ལོག་བཙག་འཐུ་འགྲུབ་པའི་ རེ་བ་བསྐྱེདཔ་ཨིན་རུང་ མི་སྡེ་ཆ་ཤས་ཅིག་གིས་ བཙག་འཐུ་ནང་ལས་ ག་དེ་སྦེ་ རྒྱལ་ཁ་འཐོབ་འོང་ག་ཟེར་བའི་ དོགས་སྣང་བསྐྱེད་དོ་ཡོདཔ་ཨིན་པས།
མི་སེར་ཚུ་གིས་ རྫོང་ཁག་ནང་ འདེམས་ངོ་ཕུད་རྡོག་གཅིག་ར་ཨིན་ཟེར་ མནོ་བསམ་བཏང་སྟེ་ ཁོ་ལུ་ ཚོགས་རྒྱན་བཙུགས་ན་མ་གཏོགས་ ཁོ་ ལོག་སྟེ་ར་ བཙག་འཐུ་འགྲུབ་འོང་ཟེར་ ང་བཅས་ཀྱིས་ ཐད་རི་བ་རི་སྦེ་ སླབ་མི་ཚུགས་ཟེར་ བཀྲིས་སྒང་ལས་ ལྟ་རྟོག་པ་ཅིག་གིས་ བཤད་པའི་ཁར་ སྲིད་དོན་ནང་ མི་སེར་ཚུ་གི་སེམས་ དེ་འཕྲོ་ལས་ འགྱུར་ནི་འཇམ་ཟེར་ སླབ་ཨིན་པས།
དོགས་པ་ཟ་མི་ཚུ་གིས་འབད་བ་ཅིན་ སྤྱི་ལོ་༢༠༠༨ ཀྱི་ རྒྱལ་ཡོངས་ཚོགས་སྡེའི་ བཙག་འཐུའི་གྲུབ་འབྲས་བཟུམ་ འབྱུང་ནི་གི་ འོས་འབབ་འདུག་ཟེར་ཨིནམ་ད་ དེ་བསྒང་ བསོད་ནམས་ཀུན་དགའ་གིས་ བཙག་འཐུའི་ནང་ལས་ རྒྱལ་ཁ་འཇམ་ཏོག་ཏོ་སྦེ་ འཐོབ་ནི་གི་ རེ་བ་བསྐྱེད་ཡོད་རུང་ ཚོགས་རྒྱན་འཕྲུལ་ཆས་ཀྱི་ གྲུབ་འབྲས་ཚུ་ལུ་ལྟ་སྟེ་ རྣམ་རྟོག་ལང་དགོཔ་བྱུང་ནུག།
ཁོ་གིས་ ཚོགས་རྒྱན་༥,༩༡༡ མ་གཏོགས་ཐོབ་མ་ཚུགསཔ་ལས་ སྦིས་གདུང་ལས་ ཁོ་གི་བྱང་ཕྱད་ཀྱིས་ ཚོགས་རྒྱན་༦,༠༧༠ ཐོབ་སྟེ་ ཕམ་བཏང་ཡོད་རུང་ འགྲེམ་ཐོག་ཚོགས་རྒྱན་གྱིས་སྦེ་ རྒྱལ་ཁ་ཐོབ་ནུག།
མི་ཚུ་གི་ དོགས་སྣང་ལས་འབད་བ་ཅིན་ ད་རིས་ཀྱི་ བཙག་འཐུ་ནང་ཡང་ འདི་བཟུམ་མི་འགྱོ་ག་ཟེར་ཨིནམ་ད་ ལྷག་པར་དུ་ ཁོ་གིས་ གཞུང་སྐྱོང་ཚོགས་པ་ལུ་ སྐྱོན་བརྗོད་འབད་མི་ལུ་བརྟེན་ དབུགས་འགམ་བྱུང་མི་ འབྲུག་ཕུན་སུམ་ཚོགས་པའི་ རྒྱབ་སྐྱོར་པ་ཚུ་གིས་ཡང་ ཁོ་ལུ་ མ་དགའཝ་བསྐྱེདཔ་ཨིན་པས།
བསོད་ནམས་ཀུན་དགའ་གིས་ འདེམས་ཁོངས་གོང་འཕེལ་གནང་བྱིན་ལུ་ ཉོགས་བཤད་བཀོད་མི་ལུ་བརྟེན་ མ་དངུལ་གྲོགས་རམ་ལུ་ རྒྱབ་སྐྱོར་ཡོད་མི་ཚུ་གི་ ཚོགས་རྒྱན་མི་འཐོབ་ནི་བཟུམ་ཡོདཔ་ད་ འདེམས་ཁོངས་གོང་འཕེལ་གནང་བྱིན་དེ་ རྩ་ཁྲིམས་ལས་ འགལ་བ་ཨིན་ཟེར་ དགག་པ་རྐྱབ་མི་དེ་ མི་ཚུ་གིས་ གོ་བ་ཕྱི་འགྱུར་ལེན་ཐོག་ལས་ འཆར་དངུལ་བཏོག་བཏང་ཡོདཔ་སྦེ་ བརྩི་འཇོག་འབདཝ་ཨིན་པས།
མི་སེར་ཚུ་གིས་ འདེམས་ཁོངས་གོང་འཕེལ་གནང་བྱིན་དེ་ དགོས་མཁོ་མེདཔ་སྦེ་ སླབ་སླབ་མེད་ཟེར་ མེ་རག་གི་ ནོར་རྫིཔ་ཅིག་གིས་ བཤད་པའི་ཁར་ མེ་རག་ལུ་ བསོད་ནམས་ཀུན་དགའ་ལུ་ དགའ་མི་དང་ རྒྱབ་སྐྱོར་འབད་མི་གཉིས་ཆ་ར་ འདྲན་འདྲ་ཡོད་ཟེར་ཨིན་པས།
ད་རུང་ འཐོར་གཏམ་དང་འཁྲིལཝ་ད་ བཀྲིས་སྒང་གཤོང་ཕུག་དང་ མེ་རག་ བར་མཚམས་ སྦིས་གདུང་ ར་སྡི་ལ་སོགས་པའི་ བྱང་ཕྱོགས་རྒེད་འོག་ཚུ་ནང་ ཡོངས་གྲགས་མེདཔ་མ་ཚད་ ཧེ་མར་ རྒྱབ་སྐྱོར་འབད་མི་ ཞི་གཡོགཔ་ཚུ་གིས་ཡང་ ཁ་བཏང་དོ་ཡོདཔ་ཨིན་པས།
ཨིན་རུང་ བསོད་ནམས་ཀུན་དགའ་དེ་ རྐང་པར་དང་ ཁྲིམས་ཤིང་ བཀང་ལུང་ མཁའ་གླིང་ ཨུ་མཛོ་རོང་རྒེད་འོག་ཚུ་ནང་ ཡོངས་གྲགས་ཡོདཔ་ལས་ བཙག་འཐུའི་ནང་ རྒྱལ་ཁ་འཐོབ་ནི་གི་ འོས་འབབ་ཡོད་མི་དེ་ཡང་ བཀྲིས་སྒང་རྫོང་ཁག་ནང་ འོས་འབབ་ཅན་གྱི་ ཚོགས་རྒྱན་སྐྱུར་མི་༤༡,༢༢༢ ཡོད་མི་ལས་༢༤,༩༣༦ རྒེད་འོག་དེ་ཚུ་ནང་ཡོད་ནི་དེ་གིས་ཨིན་པས།
བྱང་ཕྱོགས་རྒེད་འོག་ཚུ་ནང་ འོས་འབབ་ཅན་གྱི་ ཚོགས་རྒྱན་སྐྱུར་མི་༡༦,༢༨༦ མ་གཏོགས་མེདཔ་ལས་ ཁོ་གིས་ ལྷོ་ཁ་ཐུག་གི་ རྒེད་འོག་༢ ཀྱིས་ ཁོ་ལུ་ ཚོགས་རྒྱན་མ་བཙུགས་རུང་ ཚོགས་སྡེའི་སྡོད་ཁྲི་འཐོབ་ནི་གི་ གོ་སྐབས་ཡོདཔ་ཨིན་པས།
དེ་འབདཝ་ད་ བསོད་ནམས་ཀུན་དགའ་གི་ ལྕོགས་གྲུབ་ལུ་བརྟེན་ བཀྲིས་སྒང་གིས་མ་དོ་བར་ རྒྱལ་ཁབ་ནང་འཁོད་ལུ་ ཡོངས་གྲགས་ཡོདཔ་ལས་ དོ་འགྲན་པ་གཞན་ཡོད་རུང་ ང་བཅས་ཀྱི་ གདམ་ཁ་དེ་ ཁོ་ལུ་ར་ འགྱོ་འོང་ཟེར་ སྦིས་གདུང་ལས་ སོ་ནམ་པ་ གནས་བརྟན་རྡོ་རྗེ་གིས་ སླབ་ཨིན་པས།
དེ་མ་ཚད་ ང་བཅས་ཀྱི་ རྫོང་ཁག་ནང་ འདེམས་ངོ་གཞན་མེདཔ་ལས་ ཕུད་རྡོག་གཅིག་ཡོད་མི་ལུ་ དགོ་གི་ཚོགས་རྒྱན་མ་བཙུགས་པར་ བྱ་ཐབས་གཞན་མེད་ཟེར་ གཤོང་ཕུག་ལས་ ཨྱོན་དབང་འདུས་ཀྱིས་ བཤདཔ་ཨིན་པའི་གནས་ཚུལ།